
МЕКТЕП — БИЗИМ ЭВИМИЗ! 


Мектеп — бизим эвимиз, 
Биз оны пек севемиз. 
Окъумакъны, язмакъны 
Мектепте огренемиз. 

М. Сеттарова 


Энъ яхшы гузеллик — 
эдеп ве бильги гузеллиги. 


о Ресимге бакъып, бир къач джумле уйдурынъыз. 
Джумлелерни дефтеринъизге язынъыз. 


НУТУКЪ 


< 


1$. Агъзавий ве язма нутукъ 


1-мешгъулиет. Ресимлерге бакъынъыз. 


Ким озь фикрини язып бильдире, ким исе айтып 
бильдире? 


2-мешгъулиет. Метинни окъунъыз. 


Биз лаф этемиз, сораймыз, окъуймыз ве язамыз. Озь 
фикирлеримизнен, дуйгьуларымызнен пайлашамыз. 
Буны биз нутукъ вастасынен бильдиремиз. 

Нутукьнынъ агъзавий ве язма шекиллери ола. Агъза- 
вий сёзю „агъыз” сёзюнден келип чыкъкъан. Агъзавий 
нутукъ — биз айтамыз ве эшитемиз. Язма нутукъ — биз 
язамыз ве коремиз. 

Сен де ана тилимизни яхшы огренип, озь фикир- 
леринъни, дуйгъуларынъны догъру ве дюльбер 
ифаделемеге тырыш. 


Адамлар озь фикирлерини ве дуйгъуларыны насыл 
бильдирелер? 

Нутукъ акъкъында айтылгъан парчаны метинден 
тапып, текрар окъунъыз. 

Нутукънынъ насыл шекиллери бар? Агъзавий сёзю 


къайсы сёзден келип чыкъкъан? 


З-мешгъулиет. Аталар сёзлерини окъунъыз. Маналарыны 
анълатынъыз. 


Аталар сёзю — акъылнынъ козю. 


Адамнынъ сёзюне дегиль, ишине бакъ. 


Бегенген аталар сёзюни дефтеринъизге язынъыз ве 
эзберленъиз. 


4-мешгъулиет. Окъунъыз. 


Яз татили 


Яз татили битти. Кузь кельди. Мен севимли мекте- 
биме ашыкътым. Эр ерде балаларнынъ шенъ сеслери 
эшитиле. Сыныфдашларымнен корюшкениме пек се- 
виндим. Севимли оджама чечеклер багъышладым. 

Эр кес татильде корьгенини икяе эте. Манъа да 
сыныфдашларым: „Сен де айт, сен де айт!” — дедилер. 

— Мен яз татилинде ... 


о Икяени девам этинъиз. 


5-мешгъулиет. Окъунъыз. Метинни дефтеринъизге 
язынъыз. 


Дюньяда чокъ миллетлер яшай. Эр бир миллетнинъ 
Ватаны ве ана тили бар. Бизим Ватанымыз — Къырым. 
Миллетимиз — къырымтатар. Анатилимиз — къырымта- 


тар тили. ; 


о Миллет, Ватан сёзлерине манасы якъын олгъан сёз- 


лерни тюшюнип тапынъыз. 


6-мешгъулиет. Ресимге бакъып, икяе этинъиз. 


. Ресимде кимлер тасвирленген? 

. Къартлар не япа? 

. Оданынъ ичинде насыл эв эшьялары бар? 
Рафта насыл савутлар тизильген? 

. Оданынъ сагъ кошесинде нелер дестеленген? 
. Диварда нелер асылгъан? 

. Маса устюнде нелер бар? 


оол һом 


7-мешгъулиет. Окъунъыз. Къайд этильген сёзлерни 
айткъанда, сесинъизни юксельтип окъунъыз. 


Биз мектепте окъуймыз, 
Илим, бильги аламыз. 
Тербиели, намуслы 
Талебелер оламыз. 

Э. Фазыл 


о Бу шиирде кимлер акъкъында айтыла? 


Шиирни дефтеринъизге кочюринъиз ве эзберленъыз. 
8-мешгъулиет. Метинни окъунъыз. 


Айванлар насыл 
къонушалар? 


Айванлар лаф этмеге у 
бильмеселер де, бири-бирини анъламакъ ичюн белли 
бир арекетлер япалар. 

Айванларнынъ чокъусы сес чыкъара билелер. Бу 
сеслернинъ чокъусыны инсан эшите. Бундан да гъайры, 
олар бири-бирини танымакъ ичюн къокъланалар. Базы 
айванлар эйи мунасебетлерни бильдиререк, бири- 
бирини сыйпайлар. 


я 2 


СОКИ 


о Айванлар бири-бирини анъламакъ ичюн насыларекет- 
лер япалар? Икяе этинъиз. 
Сес, сыйпамакъ сёзлери ерине къайсы сёзлерни 
къулланмакъ мумкюн? 


Оларнен джумле уйдурып язынъыз. 


9-мешгъулиет. Аталар сёзлерини окъунъыз ве маналарыны 
анълатынъыз. 


Файдасыз сёзни айтма, 
Файдалы сёзден къайтма. 


Тильге урьмет — ильге урьмет. 


о Файдалы, урьмет сёзлеринен джумлелер уйдурып 
язынъыз. 


10-мешгъулиет. Тапмаджаларнынъ джевапларыны тапып, 
дефтеринъизге язынъыз. 


Къулагъы ёкъ — эшите, 
Тили ёкъ — лаф эте. 


Эм яза, эм йырлай, 
Айткъанынъны текрарлай. 


Давушы бар, озю ёкъ, 
Сёйлемеген сёзю ёкъ. 


& 11-мешгъулиет. Окъунъыз. Нида ве суаль ишарет- 
лери олгъан джумлелерни насыл окъумакъ керек? 


Мектеп, мектеп! Сени биз 
Джан-юректен севемиз. 
Дюньяда ышыкъ — бильги 
Олабилирми сенсиз? 

И. Зиядин 


Ышыкь сёзюне манасы якъын олгъан сёзни тапынъыз. 


Шиирни дефтеринъизге кочюринъиз. 


12-мешгъулиет. Масалдан парчаны окъунъыз. 
Аланчыкъ. Аланчыкъ ортасында чокърачыкъ. 


Сувсап кельди сансарчыкъ: 
— Чокърачыкъ, чокърачыкъ, мен сувсадым, сув 


берсе, — деди. 


Чокърачыкь сансарчыкъкъа сув берди. 

Артындан тилькичик кельди: 

— Чокърачыкъ, чокърачыкъ, мен сувсадым, сув 
берсе, — деди. 

Чокърачыкъ тилькичикке де сув берди. 


Сансар ве тилькичикнинъ сёзлерини метинден тапып, 
ифадели окъунъыз. 
Бу сатырлар языджымыз Амди Алимнинъ масалындан 
алынгъан. О масалнынъ адыны билесинъизми? Масалны 
девам этинъиз. 


13-мешгъулиет. Шиирни окъунъыз. 


Эмекте ве окъувда — 

Эр иште биз орьнекмиз. 

Чюнки аят ёлунда 

Халкъымызгъа керекмиз! 
Э. Фазыл 


Бу шиирде ким акъкъында айтыла? 
Эмек, орьнек сёзлери ерине манаджа якъын олгъан 


сёзлерни сечип алынъыз: тербие, иш, эдеп, нумюне, 
бильги. 


14-мешгъулиет. Аталар сёзлерининъ манасыны анълаты- 
нъыз. 


Китапсыз эв — кунешсиз кунь. 


Ерни кунеш яраштырыр — инсанны иш. 


Аталар сёзлерини дефтеринъизге кочюрип язынъыз. 


15-мешгъулиет. „Элифбе” дерслигинде созукь ве тутукь 
сеслер, эджа ве ургъу схемада насыл бельгилернен косьтериль- 
генини хатырланъыз. 


о өг] 


Талебе, оджа сёзлерининъ схемасыны япынъыз. 


18) 16-мешгъулиет. Метинни дикъкъатнен окъунъыз. 
Биринджи джумле насыл окъула? 


Бизим Ватанымыз — аджайип ешиль ада! 

Бу мукъаддес топракъта бинъ йыллар девамында 
бизим баба-деделеримиз яшагъан. 

Къырымнынъ берекетли топрагъы, буллюр киби 
салкъынчокъракълары, битмез-тюкенмез Къараденъи- 
зи бар. 


1. Ешиль ада бу недир? 


2. Бу мукъаддес топракъта кимлер яшагъан? 
З. Къырымда не бар? 
Сонъки джумлени дефтеринъизге язып алынъыз. 


А. Меметовадан 


17-мешгъулиет. Окъунъыз. 


Къырым 


Бунъа ешиль ада дерлер, 
Юдже маали Чатырдагъ. 
Бунынъ бир тарафы чёльдир, 
Бир тарафы багъча-багъ. 

И. Гаспринский 


о Шиирни дефтеринъизге кочюринъиз. Не? суалине 
джевап берген сёзлернинъ астыны сызынъыз. 


18-мешгъулиет. Ресимге дикъкъатнен бакъынъыз. 


Ялыбою 


о Ресимде не тасвирленген? Икяе этинъиз. Эки 
джумлени дефтеринъизге язынъыз. 


19-мешгъулиет. Метинни окъунъыз. 


Эвель-эзельден халкъымыз балаларны эглендирмек 
ичюн тезайтымлар уйдургъан. Тезайтым сёзю „тез” ве 
„айтмакъ” сёзлеринден келип чыкъкъан. 

Тезайтымны огренмек ичюн башта оны ашыкъмайып 
окъунъыз. Къыйын сёзлерни бир къач кере текрарлап, 


тезайтымны тез айтмагъа арекет этинъиз. Эзберлеген 
сонъ, тезайтымны тез ве догъру айтмагъа тырышынъыз. 


Тезайтым сёзю къайсы сёзлерден келип чыкъкъан? 
Тезайтымны насыл огренмек керек? 
= К 
20-мешгъулиет. Окъунъыз. СОЕ 


Балабан балагъа бал ала бабасы. 


Чам четинде чалы-чырпы, 
Чапкъан чыкъкъан чалыкъ кирпи. 


о Бегенген тезайтымны дефтеринъизге язынъыз. Оны 
тез ве догъру айтмагъа огренинъиз. 


21-мешгъулиет. Сёзлерни эджаларгъа болип, тезайтымны 
дефтеринъизге кочюринъиз. 


Балтагъа балтасап яптырды бабасы, 
Балтаны аранда сакълады баласы. 


Тезайтымны эзберленъиз. 


22-мешгъулиет. Шиирни бир къач кере окъунъыз. 


Тавгъа бардым арабанен, 
Фындыкъ джыйдым торбанен. 
Арабам ёлда къырылды, 
Фындыкъларым тёкюльди. 


Акълынъызда тутып, дефтеринъизге язынъыз. 


< 


23-мешгъулиет. Шиирни дикькъатнен окъунъыз. 


Атаяткъан танъ алдында: 
„Ко-ко-ри-ко!” — багъырды. 
Тёшегинден балаларны 

О мектепке чагъырды: 


— Ко-ко-ри-ко! Айды турынь, 
Етер энди юкъу. 
Бакъ, ярыкъ кунь догъаятыр, 
Китабынъны ал окъу! 

О. Амит 


о Хораз балаларны къайда чагъыргъаныны шиирден 
тапып, дефтеринъизге язынъыз. 
Экинджи дёртлюкни нида ве эмир интонациясынен 
ифадели окъунъыз. 


24-мешгъулиет. Шиирни ашыкъмайып, эеджаннен окъу- 


НЪЫЗ. 
Севем Къара денъизни, 
Елини, нефесини. 
Ялтаны, Кефесини, 
Севем далгъа сесини. 
Р. Халиль 
со Муэллиф нени севе? 


Сен Къырымны не ичюн севесинъ? Джевабынъны 
дефтеринъе яз. 


25-мешгъулиет. Метинни окъунъыз. Серлева кьоюнъыз. 


Койнинъ четинде балабан багъча бар. Багъчада 
кираз, алма, шефтали, эрик ве армут тереклери осе. 

Балалар дерстен сонъ багъчагъа бардылар. Олар 
койлюлерге мейваларны джыймагъа ярдым эттилер. 
Багъчеван балаларнынъ чалышкъанларыны бегенип: 
„Аферин, балалар!” — деди. 


о Нокъталар ерине метинден келишкен сёзлерни къою- 
нъыз. Суаль джумлелерини дефтеринъизге язынъыз. 


Багъчада насыл ... осе? Балалар дерстен сонъ 
къайда ...? Олар кимге ... ...? 


о Къайсы джумледе нутукънынъ агъзавий шекли къул- 
ланылгъан? Бу джумлени метинден тапып, гъайрыдан 
окъунъыз. 


Сиз яшагъан ерде багъчалар бармы? Анда насыл 
мейва тереклери осе? 


26-мешгъулиет. Тапмаджаларнынъ джевапларыны 
айтынъыз. 


Чечек ачмаз, мейва кетирир. 


Эр кунь саба куньге бакъар, 
Къара-беяз мерджан такъар. 


о Саба сёзюне къаршы маналы сёзни айтынъыз. Бу сёз- 
нен джумле тизинъиз. 


Е) 27-мешгъулиет. Джумлелерни окъунъыз. Эр бир 
джумледе къач сёз олгъаныны айтынъыз. 


Окъув башланды. 

Балалар топ ойнайлар. 

Шевкетнен Рустем дагъгъа бардылар. 

Ярын анамны догъгъан кунюнен хайырлайджагъым. 


о Джумлелерни дефтеринъизге темиз ве дюльбер 
кочюрип язынъыз. 

28-мешгъулиет. Шиирни оджанынъ артындан текрарлап 
окъунъыз. 


25. Нутукъ медениети 


Мераба! 


Энъ эдепли кунеш кокте, 
Селямы эр кеске ете, 
Балыкъларгъа, айванларгъа, 
Къушларгъа ве инсанларгъа. 


— Мераба! — дей гуль-чечекк 
— Мераба! — дей эр боджекке 
— Мераба! —дей дал-терекке, 
— Мераба! — дей джан-юректен. 

Э. Усеин 


Не ичюн шаир кунешни энъ эдепли деп сая? 
Адамлар корюшкенде даа насыл селямлашалар? 
Биринджи дёртлюкни дефтеринъизге язынъыз. 
Мераба сёзюнинъ схемасыны япынъыз. 


29-мешгъулиет. Бу незакетли ибарелерни не вакъыт 
айтамыз? 


Селям алейкум! — Алейкум селям! 
Сагълыкънен кьалынъыз! — Сагълыкънен барынъыз! 
Гедженъиз хайыр! — Хайыргъа къаршы! 
Козюнъиз айдын! — Айдында олунъыз! 


Биринджи сырадаки ибарелерни дефтеринъизге язып 
а алынъыз. 


30-мешгъулиет. Китапханедеки субетни девам 
этинъиз. Субет вакътында незакетли сёз ве ибарелерни 
къулланынъыз. 


Китапханеде 
— Селям алейкум, Гульсум 
апте! 
— Алейкум селям, .... 
— Гульсум апте, сизде 
масаллар китабы бармы? 


31-мешгъулиет. Окъунъыз. 


1. Сагь олунъыз! Тешеккюр этем! Алла разы 
олсун! — миннетдарлыкъ сёзлери. 

2. Афу этинъиз! Багъышланъыз! Айып этменъиз! — 
багъышлав сёзлери. 

З. Буюрынъыз! Риджа этем, теклиф этем, мураджаат 
этем, ялварам — риджа, теклиф ве мураджаат 
сёзлери. 


Бу незакетли сёз ве ибарелерни биз не вакъыт 
4 
айтамыз? Музакере этинъиз. 


32-мешгъулиет. Джумлелерни окъунъыз. 


1. Балалар! Янъы окъув йылынъыз хайырлы олсун! 

2. Хош кельдинъиз, мусафирлер! 

3. Сагъ ол, Фатиме! Алла бутюн ишлеринъде 
ярдымджы олсун! 

4. Буюрынъыз, къартбаба! Бу кобетени анамнен 
экимиз пиширдик. 


о Джумлелерде кимге мураджаат этиле? 
Незакетли сёз ве ибарелерни дефтеринъизге язып 
алынъыз. 


Къайд этильген сёзлернинъ биринджи арифлерини 
язып алынъыз. Бу арифлер насыл сеслерни косьтере? 


Е; 33-мешгъулиет. Окъунъыз. 


Тербиели бала 


Алим саба эрте турды. Башта тёшегини джыйыш- 
тырды. Эль-бетини ювып, тишлерини темизлеген сонъ, 
ашханеге кирди. Софра башында отургъан къартана 
ве ана-бабасына: „Саба шерифлеринъиз хайырлы 
олсун!” — деди. 

Алим — тербиели бала. 


Метинден незакетли ибарени тапып, дефтеринъизге 
язынъыз. 
Эвде ана-бабанъызнынъ ярдымынен незакетли 


сёзлернинъ джедвелини тизинъиз. 

34-мешгъулиет. Незакетли сёзлерни окъунъыз. Олар не 
вакъыт къулланыла? 


Сагъ олунъыз, багъышланъыз, риджа этем. 


о Бу сёзлернен бирер джумле уйдурып, дефтеринъизге 
язынъыз. 


А 35-мешгъулиет. Масалдан парчаны динъленъиз. 


Саба эрте, танъ агъарып 
башлагъанда, хораз, къанат- 
ларыны къакъып, багъырмагъа 
башлай: „Ко-ка-ре-кок!” 

Хоразнынъ сесини эшитип, 
тильки атылып тышарыгъа 
чыкъа да: 

— Саба шерифлер хайырлы 
олсун! Селям алейкум! — дей, 
озю исе терекнинъ тёпесине 
бакъа. 

— Алейкум селям! — дей 
хораз. 

— Сабалыкъ ашамагъа вакъыт кельди. Айды, тюш де, 
сабалыкъ бирер фильджан къаве ичейик, — деп теклиф 
эте тильки. 

Хораз бунъа шойле джевап бере: 

— Бираз сабыр этинъиз, тильки агъа. Юкъарыдан 
яхшы корюне: ана, дагъ тарафтан авджы келеята. 
Янында балабан копеги де бар. Авджы келип етишсе, 
сабалыкъ къавемизни оларнен берабер ичермиз. 

Буны эшиткен тильки къачып кете. 


Догъру джевапны къайд эт. 


1. Танъ агьарып башлагъанда хораз не япа? 
а) кьанатларыны къакъып, багъырмагъа башлай; 
б) юкъламагъа девам эте. 
2. Тильки не ичюн тышарыгъа чыкъа? 
а) саба ачылгъаны ичюн; 
в) хоразнынъ сесини эшите. 
З. Тильки хоразгъа не теклиф эте? 
а) сыджакъ чай ичмеге; 
б) сабалыкъ къаве ичмеге. 
4. Хораз тилькиге насыл джевап бере? 
а) „Яхшы, шимди тюшерим”; 
б) „Авджы келип етишсе, сабалыкъ къавемизни 
оларнен берабер ичермиз”. 


Метинден незакетли сёз ве ибарелерни тапып, 
дефтеринъизге язынъыз. Сёзлерде тутукъларнынъ 
астыны сызынъыз. 


36-мешгъулиет. Аталар сёзлерини окъунъыз. Маналарыны 
анълатынъыз. 


Яхшы адам селямындан белли. 
Къапу ачыкъ олса да, сорап кир. 


Бегенген аталар сёзюни язып алынъыз. 
И, ы созукълары олгъан сёзлерни теляффуз этинъиз. 
Бу сёзлерде и, ы сеслери яхшы эшитилеми? 


37-мешгъулиет. Джумлелерни дикъкъатнен окъунъыз. 


Эдепли олайыкъ! 


Къапудан киргенде, селям бермеге унутма. 

Сагълыкълашкъанда, эв саиплерини мусафирликке 
давет этмеге унутма. 

Эр вакъыт кичиклер буюклерни селямлайлар. 

Къарт адамнен корюшкенде, онынъ къолуны опьмек 
керек. 


Бу джумлелерде не акъкъында айтыла? Анълатынъыз. 
Эки джумлени дефтеринъизге язып алынъыз. 


38-мешгъулиет. Джумлелерни окъунъыз. 


1. Рустем, замет олмаса, манъа бу китапны бер. 

2. Зера оджапче, багъышланъыз, сыныфкъа кирмеге 
мумкюнми? 

З. Джаным, балам, бир мешребе сув бер манъа! 

4. Машалла, балалар! Аферин сизлерге! Чокъ шей 
биле экенсинъиз. 


Незакетли сёз ве ибарелерни къайд этинъиз. 


Биринджи джумлеге эсасланып, диалогны девам 
этинъиз. Незакетли сёзлерни къулланынъыз. 


Е) 39-мешгъулиет. Аталар сёзлерини окъунъыз ве 
маналарыны анълатынъыз. 


Озюнъден буюкни урьмет эт. 

Озюнъден буюкке ёл бер. 

Инсаннынъ урьмети озь элинде. 
Аталар сёзлерини дефтеринъизге кочюринъиз. 


Берильген схемалар къайсы сёзлерге келише: буюк, 
урьмет, инсан, ёл, бер? 


= ® —| [аза 


НУТУКЪ СЕСЛЕРИ 

40-мешгъулиет. Ресимлерге бакъынъыз. Предметлернинъ 
адларыны айтынъыз. 


38. Сеслер ве арифлер 


о Эр бир сёз насыл сеслерден ибарет олгъаныны 
айтынъыз. Эки сёзнинъ схемасыны япынъыз. 


Сёзлер сеслерден тизиле. 
Сеслер языда арифлернен косьтериле. 


41-мешгъулиет. Арифлерни догъру тертипте язып, сёзлер 
тизинъиз. 


н, ы, ф, ы, с 
е, Фф, те, р, д 
а, къ, е, л, м 
аа та, т. 


ев 


Эки сёзнен джумлелер уйдурып, дефтеринъизге 
язынъыз. 


© 

Сеслерни биз айтамыз ве эшитемиз. 

Арифлерни биз коремиз ве язамыз. 

Сеслер созукъ ве тутукъ олалар. 

Языда сеслерни бойле [|] къавуслар ичине 
аламыз. 

Меселя: [а], [т], [и], [нъ]. 


42-мешгъулиет. Метинни окъунъыз. 


Дерс битти. Тенеффюс башланды. Талебелер азбаргъа 
ашыкътылар. Сыныфта Айше, Алим ве Ибраим къалды. 
Олар бугунь невбетчилер. Айше сыныфны авалатмакъ 
ичюн пенджерени ачты. Алим исе тахтадаки языларны 
чулнен сюртти. Ибраим чечеклерни суварды. 

Бираздан тенеффюс битти. Талебелер сыныфкъа 


толуштылар. Оджа дерсни башлады. - 


Къайд этильген сёзлерде къач сес ве къач ариф 
42 м 
олгъаныны айтынъыз. Оларнынъ схемасыны япынъыз. 


43-мешгъулиет. Бу сёзде олгъан арифлернен сёзлер 
тизинъиз: Багъчасарай. 


Нумюне: багъча, агъач, ..., ... . 
Е) 44-мешгъулиет. Окъунъыз. Метинге серлева къоюнъыз. 


Айдер Къырымнынъ дюльбер бир коюнде яшай. 
Бу койнинъ ады — Фоти-сала. Айдер озь коюни пек 
бегене. 

Бу койде онынъ Риза къартбабасы догъгъан эди. 
Риза къартбаба койнинъ дагъы-ташыны, чокъракъла- 
рыны, къаяларнынъ адларыны биле. Олар акъкъында 
торунынаикяе эте. Айдеркъартбабасынынъикяелерини 
динълемеге пек севе. 


о Риза къартбаба торунына не акькъында икяе эте? 
Джевабыны метинден тапып язынъыз. 
Созукъ сеслернинъ астыны сызынъыз. 

45-мешгъулиет. Аталар сёзюнинъ манасыны анълатынъыз. 


р Эр кеске озь Ватаны татлы. 


о Аталар сёзюни дефтеринъизге язып алынъыз. Тутукъ 
сеслернинъ астыны сызынъыз. 
Ватан акъкъында даа насыл аталар сёзлерини 
билесинъиз? 


46-мешгъулиет. Икяени окъунъыз. 


Ярдымджылар 


Керим ве Васфие дерстен сонъ анасына ярдым 
этелер. Васфие эвни джыйыштыра. Килимни тозютарнен 
темизлей. Сонъ савутларны юва. Керим исе бузавгъа 


пичен бере. Тавукъларгъа ешиль от кетире. Анасы 
ярдымджы балаларына пек къувана. 


о Нокъталар ерине сёзлер къойып, суаллер тизинъиз. 


Суаллерге джевап беринъиз. 


Керим ве Васфие дерстен сонъ не ...? Васфие 
нени....? Керим тавукъларгъа насыл... ...? Анасы 
кимге ...? 


Къайд этильген сёзлерни дефтеринъизге язып, 
нумюне боюнджа талиль этинъиз: 


Нумюне: Керим — 5 ариф, 5 сес. 


47-мешгъулиет. Ресимге бакъынъыз. 
Ана тили дерси 


ч СГ. ААЦ 

о Суаллерге джевап беринъиз. 


1. Ресимде не тасвирленген? 

2. Оджа не япа? 

З. Талебелер не япалар? 

4. Тахтада насыл сёзлер язылгъан? 
5. Сыныфта нелер бар? 


Джевапларны дефтеринъизге язынъыз. 


Сёзде бир де-бир сес денъиштирильсе, янъы _ 
сёз мейдангъа келе. | 


48-мешгъулиет. Берильген сёзлерни окъунъыз. Олар 
арасында насыл фаркъ бар? 


Баш — таш къаш — къыш 
джам — чам он — ун 
бал — тал ода — ада 


Сёзлернинъ маналары не ичюн денъишти? Анъла- 
тынъыз. Сёзлерни дефтеринъизге кочюринъиз. Эр бир 
сёз чифтинде фаркълы арифлернинъ астыны сызынъыз. 


Е) 49-мешгъулиет. Нокъталар ерине келишкен арифни 
къойып, сёзлерни дефтеринъизге язынъыз. 


„Т, ..ыр, ..уш, ..ют, ..узь, ..агъ, ..ар. 

4 $5. Элифбе 
50-мешгъулиет. Шиирни окъунъыз. 


Элифбе китабында 
Отуз еди ариф бар. 
Элифбе сырасында 
Эр арифнинъ ери бар. 
С. Усеинов 


Арифлернинъ белли бир тертипте тизильмесине 
элифбе дейлер. 
Къырымтатар элифбесинде 37 ариф бар. 


51-мешгъулиет. Элифбе арифлерини хатырланъыз. Олар- 
нынъ адларыны догъру окъунъыз. 


Къырымтатар элифбеси 


Аа Бб Вв Гг Гыъь Дд Ее Ёё 
а бэ вэ гэ гъы дэ е б 
Жж Зз Ии Йй Кк Къкъ Лл Мм 
жэ зэ и ЙЫ ка къы эль эм 
Нн нъ Оо Пп Рр ен 
эн ЭНЪ О пе эр Те тэ у 
Фф Хх Цц Чч Дждж Шш Щщ с 
эф ха це чэ дже ша Ша 
Ыы _ Ь Ээ Юю Яя 
иымшакълыкъ 
Ы ишарети Э Юю Я 


Хи Г 68  Зыь 2р © @ 
Же 3» Ш фр бъ бывь Л 
Ши иь о Г № © Тт 
Я № Ле ду № ме 
Ши Щи, ъ Шы 5 № Ао № 


Къырымтатар ве рус элифбесини тенъештиринъиз. 
Къайсы арифлер рус элифбесинде ёкъ? Оларны 


дефтеринъизге язып алынъыз. 


52-мешгъулиет. Нокъталар ерине гъ, къ, нъ, дж арифле- 
рини къоюнъыз. Сёзлерни дефтеринъизге язып алынъыз. 


Э..а, ба..ча, иля.., я..ы, а..шам, де..из, ..ол. 


о Бир сёзнен джумле тизинъиз. 


53-мешгъулиет. Окъунъыз. Тапмаджанынъ джевабыны 


тапынъыз. 
Къыйыш-къынъгъыр сызыкълар Г 
Ич де бир шей айтмайлар. Бу ха 


Бир сырагъа турсалар, [И 


Лаф этмеге башлайлар. $) $ 


о Й арфи олгъан сёзлерни эджаларгъа болип айтынъыз. 
Къайсы сёз эджаларгъа болюнмей? 


54-мешгъулиет. Берильген сёзлерде биринджи 
арифни денъиштиринъиз. Янъы сёзлерни дефтери- 
нъизге язынъыз. 


От, буз, кой, багъ, був, тобан. 
о Бир сёзнен джумле тизинъиз. 

55-мешгъулиет. Сёзлерни окъунъыз. Оларны элифбе 
тертибинде дефтеринъизге язынъыз. 


Япракъ, хавуч, афта, тильки, къоян, сыгъын, джам, 


шакъа, раф, фиски. 7 
иті ) 


56-мешгъулиет. Койлернинъ адларыны элифбе тертибинде 
айтынъыз. 


Таракъташ, Булгъанакъ, Отуз, Эльбузлы, Авджыкой, 
Уппа, Коккозь, Маркур, Шакъул. 


о Бир сёзнен джумле тизип, дефтеринъизге язынъыз. 


57-мешгъулиет. Берильген сёзлерден осюмликке аит олгъан 
сёзни тапып, схемасыны япынъыз. Бу сёзнен джумле тизинъиз. 


Кемане, индже, мелевше, даре, тар, фырчы. 


58-мешгъулиет. Ресимлерге бакъынъыз. Къушларнынъ 
адларыны элифбе тертибинде язынъыз. 


торгъай 


| а 
Р. 
турна къаргъа чагъала лейлек 


о Чагьала сёзюнде къач созукъ ве къач тутукь сес 


олгъаныны айтынъыз. 


59-мешгъулиет. Шиирни бир къач кере окъунъыз. 
Акъылынъызда тутып, дефтеринъизге язынъыз. 


Тез етишти ягъмурлы кузь, 
Кете дерске балалар. 
Ягъмур ягъа гедже-куньдюз, 
Энди сувуй авалар. 

О. Амит 


Кузь, ягъмур сёзлеринде къач сес ве къач ариф 
олгъаныны айтынъыз. 


< 


60-мешгъулиет. Джумлелерни окъунъыз. 


Айше меракълы китап окъуй. 

Бизим кой озен янында ерлешкен. 
Амет ресим сызмагъа севе. 

Багъчеван тереклерни пытай ве сувара. 


Джумлелерден схемаларгъа келишкен сёзлерни 
тапып, дефтеринъизге язынъыз. 


61-мешгъулиет. Бильген сой-сопларынъызнынъ адларыны 
элифбе тертибинде язынъыз. 


62-мешгъулиет. Шиирни ифадели окъунъыз. Дефтери- 
нъизге язынъыз. 


Бизим тиль ойле дюльбер ки, 
Сукъланалар башкъалар. 
Огренмеге пек истейлер 
Бизим огълан ве къызлар. 

А. Велиев 


о Биринджи джумледе созукъ сеслерни ифаделеген 
арифлернинъ астыны сызынъыз. 


63-мешгъулиет. Нокъталар ерине келишкен сёзлерни 
къойып, джумлелерни окъунъыз. Дефтеринъизге кочюринъиз. 


Бизим нуткъумыз сёзлерден тизиле. Сёзлер исе 
сеслерден япыла. Языда сеслер ... ифаделене. 
биз эшитемиз ве айтамыз. ... исе язамыз, коремиз ве 
окъуймыз. 


64-мешгъулиет. Схемагъа бакъып, суаллерге джевап бе- 
ринъиз. 


><] — 2 (ъ,ь) 


1. Къырымтатар тилинде созукъ сеслерни ифаде- 
леген къач ариф бар? 

2. Тутукъ сеслерни ифаделеген къач ариф бар? 

З. Къайсы арифлер сес ифаделемей? 

Джевапларны дефтеринъизге язынъыз. 


& 


5 $. Созукъ ве тутукъ сеслер. 
Оларны языда ифаделеген арифлер 


Къырымтатар тилинде 8 созукъ сес бар: 

[а], [о], [У], ІЫ], [61, [У1, [и], [3]. 

Бу сеслерни айткъанда, ава агьзымыздан сер- 
бест чыкъа. 

Созукъ сеслерни ифаделеген 10 ариф бар: 
а, я, о, у, ы, ё, ю, и, е, э. 


65-мешгъулиет. Берильген сеслерни теляффуз этинъиз. 


[а], [г], [и], [т], 15], [ы], [в], [У], [91, [к], [У1, [3] 


Созукъ сеслерни дефтеринъизге язып алынъыз. 


66-мешгъулиет. Тапмаджаларны окъунъыз. Джевапларны 
дефтеринъизге язынъыз. Созукъларнынъ астыны сызынъыз. 


Ҹ 


Къыштан къоркъмай, секире, 
Къар ве сувукъ кетире. 


\ м 


Эки япракъ бир тенде $ 
Кезер гульзар чименде. 


Отламагъа пек севе, 
Балаларгъа сют бере. 


67-мешгъулиет. Окъунъыз. 
Эв къушлары 


Тавукъ, хораз, папий, къаз, мысыр — эв къушлары. 
Бу къушлар бизге эт ве йымырта берелер. Къуш эти эр 
кеске файдалыдыр. Къушларнынъ пуфундан ястыкъ, 
тёшек, ёргъан япалар. 


о Эв къушлары бизге не бере? Къушларнынъ пуфундан 


не япалар? 
Биринджи джумлени дефтеринъизге язып алынъыз. 


Созукъл арнынъ астыны сызынъыз. 


68-мешгъулиет. Эджалардан сёзлер тизинъиз ве дефтери- 
нъизге язынъыз. Созукъ сеслерни ифаделеген арифлернинъ 


астыны сызынъыз. 


сыр, мы; тыкъ, яс; ше, ме, лев; лек, бе, ко; бет, нев, чи. 


@ 69-мешгъулиет. Джумлелерни дефтеринъизге 
кочюринъиз. Нокъталар ерине келишкен созукъларны 


ЯЗЫНЪЫЗ. 


1. Чам тер..ги аяздан да, сыдж..кътан да къ..ркъ- 
май. 

2. Тильк.. ве къашкъ..р йырт..джы айванлардыр. 

З. Къарынджалар чешит т..рлю зарарлы ашер. .т- 
ларны ёкъ эт..лер. 


< 


Тутукъ сеслерни ифаделеген 25 ариф бар: б, в, г, 
гъ, д, ж, 3, Й, к, КЪ, Л, М, Н, НЪ, П, р, с, т, Ф, х, ц, Ч, дж, 
ш, щ. 

Бу сеслерни айткъанда, агъзымыздан чыкъкъан 
ава базы бир маниаларгъа расткеле. 


70-мешгъулиет. Сёзлерни дефтеринъизге язып алынъыз. 
Тутукъларнынъ астыны сызынъыз. 


Абиде, чанъ, авджы, кучелек, мектюп, къыр, инджир, 


гъалебе. 7 


Эки сёзнен джумле уйдурып язынъыз. 


71-мешгъулиет. Аталар сёзлерини окъунъыз ве манала- 
рыны анълатынъыз. 


Ана-бабанъа сёз къайтарма. 
Достны джоймакъ къолай, тапмакъ къыйын. 
Иштен къоркъма, иш сенден къоркъсын. 


Учюнджи аталар сёзюни дефтеринъизге кочюринъиз. 
Тутукъларнынъ астыны сызынъыз. 


72-мешгъулиет. „Тильки ве къоян” масалындан парчаны 
окъунъыз. Кирпичикнинъ сёзлерини насыл окъумакъ керек? 


Тильки къояннынъ эвини тутып ала. Къоян не япмагъа 
бильмей, агълай. 

Къоянгъа бир кирпичик расткеле. 

— Косьтер манъа тилькини! — дей кирпичик. 

Кирпи ве къоян къобачыкъкъа баралар. 

— Тез, ярамаз, мындан чыкъ! — деп къычыра кирпи- 
чик. Тильки къоркъусындан дагъгъа къачып кете. 

А. Чергеевден 


Тильки не япа? 

Къоянгъа расткельген кирпичик не айта? 
Кирпи ве къоян къайда баралар? 
Кирпичик не япа? 

Тильки не ичюн дагъгъа къачып кете? 


ТЕНЕ ЗОВ в 


Дёртюнджи ве бешинджи суаллернинъ джевапларыны 
дефтеринъизге язынъыз. 
Тутукъларнынъ астыны сызынъыз. 


73-мешгъулиет. Нокъталар ерине т арфини язынъыз. 
Сёзлернинъ манасыны анълатынъыз. 


Сес — се... бал — ...ал 
Эв — Э... бель — ...ель 
ав — а... 


Е) 74-мешгъулиет. Шиирни окъунъыз. Сёзлерде къайсы 
тутукъ сес чокъ текрарлана? 


Къып-къырмызы къызылчыкъ 
Йырлап джыя бир къызчыкъ. 
Къулагъында сыргъачыкъ. 
— Недир? — дейсиз. 
— Къызылчыкъ. 

С. Усеинов 


Къ арфи олгъан сёзлерни дефтеринъизге язып 
алынъыз. 


Къызылчыкъ сёзюне схемаларнынъ къайсы бири 
келише? 


А 75-мешгъулиет. Метинни динъленъиз. 
Зенгин мевсим 


Кузь — йылнынъ энъ зенгин 
мевсими. Тарлалардан маши- 
налар толу-толу къайта. Багъ- 
чаларда алма, армут, айва 
мейваларыпекчокъ. Бостанларда 
помидор, морпатильджан, бибер, 
согъан, сарымсакъ ве къапыста 
башлары обаланып тура. 

Кузь — бу бол берекет 
мевсими! 


Догъру джевапны къайд эт. 


1. Кузь йылнынъ насыл мевсими? 
а) энъ сыджакъ мевсими; 
б) энъ зенгин. 
2. Тарлалардан нелер толу-толу къайта? 
а) адамлар; 
б) машиналар. 
З. Багъчаларда насыл мейвалар пек чокъ? 
а) алма, армут, айва; 
б) вишне, кираз. 
4. Бостанларда нелер обаланып тура? 
а) таш, къум; 
б) помидор, морпатильджан, бибер, согъан, 
сарымсакъ ве къапыста башлары. 


76-мешгъулиет. Аталар сёзюнинъ манасыны анълатынъыз. 


Багъны бакъсаньъ, багъ олур, 
Бакъмасаньъ, дагъ олур. 


о Гъ тугугьы олгъан сёзлерни тапып, дефтеринъизге 
язынъыз. Бу сёзлернен джумлелер уйдурынъыз. 


77-мешгъулиет. Шиирни окъунъыз. 

Чайырларда ювезлер и 
Пытакълары букюльген. подлы 
Фындыкъ эм де джевизлер 
Пишип, ерге тёкюльген. 

С. Эмин 


Къайд этильген сёзлерде къач сес ве къач ариф 
олгъаныны айтынъыз? 
Шиирни дефтеринъизге темиз ве дюльбер 
кочюринъиз. 


78-мешгъулиет. Нокъталар ерине керек тутукъны къойып, 
метинни дефтеринъизге язынъыз. 


Китап инсаннынъ энъ яхшы до. .тудыр. Китап..а эр 
шей акъкъында окъумакъ мумкюн. 

Китапларны севи..из ве окъу. .ыз. Ола..ны топланъыз 
ве са..ланъыз. Рафларынъыз китапларнен тол. .ун. 
Олар сиз. .е омюрде догъру ёл косьтереджеклер. 


Метинге серлева къоюнъыз. Сонъки джумледеки 
сёзлернинъ биринджи арифлерини язып алынъыз. Бу 
арифлер насыл сеслерни косьтере? 


79-мешгъулиет. Аталар сёзюни окъунъыз. Манасыны 
анълатынъыз. 


© 


$ Эмек инсанны бакъар, тенбеллик исе бозар. 


Эмек, инсан сёзлерине маналары якъын олгъан 
сёзлерни айтынъыз. Бу сёзлернен джумлелер тизинъиз 
ве дефтеринъизге язынъыз. 


е. 


Р 


Хо-..., та-..., ЧИП-..., мы-.... 


80-мешгъулиет. Сёзлернинъ болюнгенине дикькъат эти- 
нъиз. Эр парчанынъ арасында бираз токътав япып окъунъыз. 


Ма-са, къар-даш, мын-да, ди-вар, пен-дже-ре, къа- 
пу, ренк-ли, тю-не-вин, мин-дер, а-ят, о-да, ре-сим, си- 
пир-ки, я-рын. 


Сёзлер эджаларгъа болюне. Эджа бу бир я да 
бир къач сеснинъ бир кереден айтылувыдыр. Сёзде 
къач созукъ сес олса, о къадар да эджа олур. 


81-мешгъулиет. Сёзлерни эджаларгъа болип, дефте- 
ринъизге язынъыз. Созукъларнынъ тюбюни сызынъыз. 


Терек, Рустем, озен, эписи, балыкъ, буюк, Айше, 
эшите, бербер, темиз, оймакъ, саат, индже, Мерзие, 
огрете. 


82-мешгъулиет. Джумлелерни окъунъыз. Къайд этильген 
сёзлерни эджаларгъа болип, дефтеринъизге язынъыз. 


Кокни къара булутлар къаплады. 
Къартанам аш пиширмеге пек севе. 


Исмаил бабасынен дагъда мантар джыйды. 
Къушлар кениш чёллерде, багъчаларда ве дагъ- 
ларда яшайлар. 


83-мешгъулиет. Окъунъыз. Буюк арифнен язылгъан сёз- 
лерде къач эджа бар? 


Рустемнинъ къорантасы 


Меним адым Рустем. Къорантамыз алты адамдан 
ибареттир. Меним эки агъам ве бир къыз къардашым 
бар. Буюк агъамнынъ ады — Шевкет. Экинджи 
агъам — Рефат. Къыз къардашымнынъ ады — Алие. 
Эпимиз мектепте окъуймыз. 

Анам, Гульнара, эким олып чалыша. Бабам, Абдулла, 
оджадыр. О, озь зенаатыны пек севе. 

Анам ве бабам бизлер сагълам, тербиели ве 
окъумышлы инсанлар олгъанымызны истейлер. Биз 
оларнынъ сёзюнден чыкъмаймыз. 

Бизим къорантамыз пек муаббет яшай. 


Ө 1. Рустемнинъ къорантасы къач адамдан ибарет? 
2. Рустемнинъ къач агъасы ве къач къыз къардашы 
бар? 
З. Анасы ве бабасы ким олып чалышалар? 
4. Рустемнинъ ана-бабасы балалары насыл олгъаныны 
истейлер? 
5. Рустемнинъ къорантасы насыл яшай? 


Метинге эсасланып, сиз де къорантанъыз акъкъында 
икяе этинъиз. 
Къорантанъызны таныткъан 5-6 сатырлыкъ бир метин 
язынъыз. 


учь эджалы сёзлерни нумюне боюнджа учь сырагъа 


@ 84-мешгъулиет. Сёзлерни окъунъыз. Бир, эки ве 
язынъыз. 


Нумюне: кунь, ку-неш, сы-гьыр-чыкъ, 


Кунь, кунеш, сыгъырчыкъ, къувуш, осьтюре, топракъ, 
ювез, тильки, зурафе, патильджан, був, назик, къабурчакъ, 
далгъа, маматеке, орьтю, бал, эт, пападие, боюнджакь, 


туткъал, марама, джезве, дондурма. 


85-мешгъулиет. Метинни джумлелерге болюнъиз. Эр бир 
джумленинъ сонъунда нокъта къоюнъыз. 


Кузь серин ель эсе кунеш йылтырай, амма сыджагъы 
чокъ дуюлмай тереклернинъ япракълары сараралар 
ве ерге тёкюлелер къушлар улькемизни терк этип, 
сыджакъ ерлерге учып кетелер. 


о Къайд этильген сёзлерни эджаларгъа болип ай- 
тЫнъЫыз. 


86-мешгъулиет. Ресимлерге бакъынъыз. Нокъталар ерине 
предметлернинъ адларыны бильдирген сёзлерни къоюнъыз. 


Бу — ... 
о Эки сёзнен джумлелер уйдурып язынъыз. 


87-мешгъулиет. Ашагъыда берильген сёзлерни окъунъыз. 
Башта созукъ сеснен, сонъ тутукъ сеснен биткен сёзлерни язып 
алынъыз. 


Нумюне: 1. Денъизджи, .... 2. Акъшам, .... 


Акъшам, денъизджи, яваш, думан, дюмен, китапхане, 
илян, къуту, перде, къыркъаякъ, сание, хортум, кевгир, 
биринджи, сары, сувармакъ. 


88-мешгъулиет. Берильген эджаларнен сёзлер япынъыз. 
Оларны дефтеринъизге язынъыз. 


Нумюне: къа-бакъ, ..., ... . 
Къа, ба, ра, ла, бакъ, я. 


89-мешгъулиет. Шиирни бир къач кере окъунъыз. 


Лейлек 


Къырымдыр тувгъан ерим, 
Африкада бар эвим. 
Кузь кельсе, къанат ачам, 
Сыджакъ улькеге учам. 

Э. Усеин 


Акълынъызда тутып, дефтеринъизге язынъыз. 
Эки эджалы сёзлернинъ астларыны сызынъыз. 


Е; 90-мешгъулиет. Шиирни окъунъыз. 
Ёл четинде бир къую, 
Ичинде толу суву. 


Ичем, ичем, ич битмей, 
Сув да эксилип кетмей. 


Сиз де келип ичинъиз, 
Ичсин къой ве эчкинъиз. 
Мукъайт олсакъ биз эгер, 
Суву эр кеске етер. 

А. Велиев 


Шиирдеки сёзлерни нумюне боюнджа учь сырагъа 
язып алынъыз: 


Бир эджалы Эки эджалы Учь эджалы 
сёзлер сёзлер сёзлер 


че-тин-де 


Ёл, къую, етер сёзлеринде къач сес ве къач ариф 


а Е 


78. Сёзлерни сатырдан 
сатыргъа авуштырув 


91-мешгъулиет. Ашагъыдаки эджаларны бири-бирине 
къошып, сёзлер япынъыз. Сёзлерни дефтеринъизге язынъыз. 


Нумюне: далгъа, къаргъа, ... 
гъа ва Ме ха 


бур бал Сер 
Е _ 


чап дагъ Эн 


Сёз сатыргъа сыгъмаса, онынъ бир я да бир къач 
эджасы башкъа сатыргъа авуштырыла. 
Меселя: бо-гъаз, ни-замлы, низам-лы. 


92-мешгъулиет. Метинни окъунъыз. 


Биз янъы мектепте окъуймыз. Мектебимиз балабан 
ве дюльбер. Мектепнинъ этрафында ляле, пападие, 
мелевше чечеклери осе. Мектебимиз кунь-куньден 
гузеллеше. 


о Дефтеринъизге кочюргенде, сёзлерни эджаларгъа 
болип язынъыз. Къайсы сёзлер эджаларгъа болюнмей? 
Метинден тапып окъунъыз. 


93-мешгъулиет. Ашагъыда берильген сёзлерни сатырдан 
сатыргъа насыл авуштырмакъ мумкюн? Дефтеринъизге нумюне 
боюнджа язынъыз. 


Нум юне: пен-джере, пендже-ре 


Пенджере, къыскъа, юкъламакъ, кемане, яйла, 
кестане, портакъал, фырланта, къоба, тёшемек, 
къаверенки, бешинджи. 


Бир арифли эджа сатырда къалдырылмаз эм де 
башкъа сатыргъа авуштырылмаз. 
Меселя: ана, къая, боя. 


94-мешгъулиет. Сёзлерни окъунъыз. Сатырдан сатыргъа 
авуштырылмагъан сёзлерни язып алынъыз. 


Къушакъ, къую, къавал, ада, ине, ава, эким, сая, еди, 
омюр, кукуккъуш, тобан, эмен, арпа, къоя, куньдюз, 


тенбель, отуз. 
[и 


ГЕ) 95-мешгъулиет. Джумлелерни дефтеринъизге 
язынъыз. Сатырдан сатыргъа авуштырылмагъан 
сёзлернинъ астыны сызынъыз. 


1. Анам базардан элек алды. 2. Багъда юзюм пишти. 
3. Озен ялысында чокъ терек осе. 4. Биз къышлыкъ одун 


азырладыкъ. 


96-мешгъулиет. Окъунъыз. Шиирде насыл йыл мевсими 
акъкъында айтыла? 


Къушлар учып кетти, 
Куньлер къыскъарды. 
Кунеш ёкъ, этрафны 
Къаранлыкъ сарды. 
А. Плещеев 


Шиирни дефтеринъизге язынъыз. Сатырдан сатыргъа 
авуштырылмагъан сёзлернинъ астыны сызынъыз. 


97-мешгъулиет. Берильген эджалардан сёзлер тизинъиз. 
Сёзлерни эджаларгъа болип язынъыз. 


1. рун, то 5. лиф, э, бе 
2. ба, тор 6. бе, ле, та 
З. кюч, чё т. ше, лев, ме 
4. джир, ин 8. те, ко, бе. 


98-мешгъулиет. Башта бир эджалы, сонъ эки ве учь эджалы 
сёзлерни тюшюнип тапынъыз ве дефтеринъизге язынъыз. 


99-мешгъулиет. Метинни окъунъыз. 

Киев — Украина девлетининъ пайтахты. Бу шеэр 
Днепр озени ялыларында ерлешкен. Шеэрни дюльбер 
къадимий кильселер, юксекземаневий биналар ве кенъ 
ешиль сокъакълар яраштыра. Киевде дюльбер метро 
да бар. 

Киев — аджайип бир шеэр! 


Ө 1. Киев къайсы девлетнинъ пайтахты? 
2. Бу шеэр къайда ерлешкен? 
З. Шеэрни нелер яраштыра? 
4. Киевде даа не бар? 


о Метинден дёрт эджалы сёзлерни тапып, дефте- 


ринъизге язынъыз. 


ГЕ) 100-мешгъулиет. Нокъталар ерине сагъда берильген 
эджаларны къошып, сёзлерни дефтеринъизге язынъыз. 


..вал „ра ...ТЫКЪ къа 
...даш „гъа ...ТОП къар 
..ВУШ ...ванч ..лакь къу 


8 $5. Ургъу 


101-мешгъулиет. Ашагъыда берильген сёзлерни окъунъыз. 
Къайд этильген эджаларны къуветлидже айтынъыз. 


алма — алма 
бурма — бурма 
сюзме — сюзме 


Бир тюрлю язылгъан, амма эки тюрлю айтылгъан 
сёзлернинъ эр бири насыл бир мананы анълата? 


102-мешгъулиет. Джумлелерни окъунъыз. Къайд этильген 
сёзлернинъ теляффузына дикъкъат этинъиз. 


1. Наджие татам къатыкътан язма япты. 
Китапкъа бир шей язма. 
2. Бу басма пек яхшы. Яваш! Тикенге басма. 
З. Бугунь къартанам къатлама пиширди. 
Бу урбаларынъны къатлама. 


Берильген схемагъа келишкен сёзни тапынъыз. Бу 


27 Джумлелерни дефтеринъизге язып алынъыз. 
сёзнен джумле уйдурып язынъыз. 


и 


103-мешгъулиет. Берильген сёзлернинъ манасыны 
анълатынъыз. 


Фарма — сарма 
Къазма — къазма 


Бу сёзлернен джумлелер уйдурып, дефтеринъизге 
язынъыз. Сёзлерде къуветлидже айтылгъан эджанынъ 
астыны сызынъыз. 


Сёзде бир эджа башкъа эджаларгъа коре къувет- 
лидже айтылыр. Къуветлидже айтылгъан эджагъа 
ургъу (') тюшер: мей-ва, къат-ла-ма. 


104-мешгъулиет. Сёзлерни окъунъыз. Къуветлидже айтыл- 
гъан эджагъа дикъкъат этинъиз. 


Табакъ, санчкъы, боджек, берди, дайы, эмдже, 
тёгерек, дува, зурна, икяе, капик, янтыкъ, кетирди, 
оймакъ, макъарне, анахтар, ешерди. 


Къырымтатар тилинде ургъу эсасен сонъки 
эджагъа тюше. 

Ургъу тюшкен эджагъа ургъулы эджа, къалгъан 
эджаларгъа ургъусыз эджалар дейлер. 


105-мешгъулиет. Метинни дефтеринъизге язынъыз. Къайд 
этильген сёзлерге ургъу ишаретини къоюнъыз. 


Рефат агъам къуруджыдыр. О чокъ эвлер къурды. 
Агъам озь зенаатыны пек севе. Шимди онынъ брига- 
дасы коюмизде балалар багъчасыны къура. Мен де 
оссем, къуруджы оладжам. 


Сиз насыл зенаатларны билесинъиз? 


Ана-бабанъызнынъ чалышкъан ерлери, не иш япкъан- 
лары акъкъында бири-биринъизден сорап билинъиз. 


ГЕ) 106-мешгъулиет. Сёзлерни дефтеринъизге язып 
алынъыз. Ургъу ишаретини къоюнъыз. 


Зейтюн, чавке, зердали, тёшек, бизде, сазагъан, 
тутты, олар, къапакъ, кесертки, тирсек, пиляв, мысыр, 


сандыкъ, истеди, чегертки, ачты. 


Чокъ, мор, адет, тертип, бор, юва, шенъ, янъы, ат, 
азбар. 


107-мешгъулиет. Сёзлерни окъунъыз. 


о Бир эджалы сёзлерни язып алынъыз. 


Сёзде бир эджа олса, ургъу ишарети къоюлмаз. | 


108-мешгъулиет. Сёзлерни окъунъыз. 


Чиберек, кузь, сарма, маса, къыш, курьсю, баарь, 
макъарне, долап, яз, раф, долма. 

Сёзлерни бойле тертипте язынъыз: 

Йыл мевсимлери: ..., ..., ..., ...; 


Емеклер: ..., ..., ..., ...; 
Эв эшьялары: ..., ..., ..., .... 


о Сёзлерге ургьу ишаретини къоюнъыз. Къайсы 
сёзлерде ургъу ишарети кьоюлмаз? 


109-мешгъулиет. Окъунъыз. Бу аталар сёзлери не 
акъкъында? 


Мусафирликке баргъанынъ — 
мусафир чагъыргъанынъ. 


Мусафирчен эв берекетли ола. 


Аталар сёзлерини дефтеринъизге язынъыз. Ургъулы 
эджаларнынъ астыны сызынъыз. 


110-мешгъулиет. Метинни окъунъыз. 


Къырымтатарлар мусафирчен бир халкътыр. 
Халкъымыз мусафирликке бармагъа, мусафирлерни 
къаршыламагъа пек севе. Адет узьре, мусафирлер 
ичюн башта къокъулы ве къаймакълы къаве пиширелер. 
Сонъра исе софраларны донатып, мусафирлерни 
чешит миллий емеклернен сыйлайлар. 

Къартларымыз эвель-эзельден „Мусафирчен эв — 
берекетли олур” деп айткъанлар. 


Ө 1. Халкъымыз нени пек севе? 
2. Мусафирлер ичюн башта не пиширелер? 
З. Сонъра насыл емеклернен сыйлайлар? 
4. Къартларымыз мусафирченлик акъкъында не 
айткъанлар? 


@ Эвинъизге эмдженъиз мусафирликке кельди. Сиз 

оны къаршылап, тёрге кечмеге теклиф этесинъиз. Бири- 

биринъизнен суаль-джевап тарзында субет япынъыз. 
Незакетли сёз ве ибарелерни къулланынъыз. 


@ 111-мешгъулиет. Шиирни окъунъыз. Дефтеринъизге 
биринджи дёртлюкни язып алынъыз. Сёзлерге ургъу 
ишаретини къоюнъыз. 


Нумюне: Саба олса, турсата. 


Битам 


Саба олса, турсата, 
Сыджакъ емек ашата. 
Чантамны алып бере, 
Сонъ мектепке йибере. 


Дей: „Огълум, окъу эм яз, 
Сакъын олма ярамаз. 
Эгер олсанъ ярамаз — 
Дюньяда достунъ олмаз”. 


С. Эмин 
Шиирни эзберленъиз. 
Л, бита — къартана 
дюнья — алем — джиан 
т СЛИНИ 


9 $. Къалын ве индже созукъ сеслер 


112-мешгъулиет. Чифт язылгъан сёзлерни окъунъыз. Баш 
арифлерини бири-биринен тенъештирип айтынъыз. Къайсы сёз 
индже давушнен, къайсы къалын давушнен башлана? 


[и] [ы] [э] [0] 

инджир — ышыкъ эдие — оджакъ 

[э] [а] [6] [0] 

эски — афта осюмлик — отламакъ 
[У] [У] [У] [У] 

утю — улакъ урьметли — утанмакь 


113-мешгъулиет. Созукъ сеслерни айтып бакъынъыз: 


[а], [о], [У], [Ы], [0], [У], [и], [э] 


Бу сеслернинъ къайсы бири къалын давушнен, къайсы 
бири индже давушнен айтыла? 


Къалын давушнен айтылгъан созукъ сеслерге 
къалын созукълар дейлер. Индже давушнен 
айтылгъан созукь сеслерге индже созукълар 
дейлер. 


114-мешгъулиет. Сёзлерни окъунъыз, созукъларнынъ 
теляффузына дикъкъат этинъиз. 


Секиз, агъыр, оба, учакъ, япыкъ, кирмек, адет, ораза, 
учмакъ, эвель, оксюрмек, чий, къуру. 


Агъыр, кирмек, адет сёзлерине схемалар япынъыз. 


115-мешгъулиет. Берильген схемаларгъа келишкен сёз- 
лерни тюшюнип тапынъыз. 


Бир сёзнен джумле тизинъиз. 


А 116-мешгъулиет. Метинни динъленъиз. 


Такътакъкъуш 
Такътакькьуш дагъда яшай. Онынъ 
эсас ашы — агъач къуртлары ве 
оларнынъ йымырталары. Къатты 
сюйрю такисинен такътакъкъуш 
терек къабугъыны теше. Онынъ 


тюбюнден узун япышкъакь тилинен 
зиянкяр боджеклерни чекип чыкъара. 


Такътакъкъуш къуйругъынынъ майышкъакъ къанатлары 
ве отькюр тырнакълары ярдымынен агъач кевдесине 
япышып тура. 


Догъру джевапны къайд эт. 


1. Такътакъкъуш къайда яшай? 
а) чёльде; 
б) дагъда. 
2. Такътакъкъушнынљъ эсас ашы не? 
а) агъач къуртлары ве онынъ йымырталары; 
б) тереклернинъ япракълары. 
3. О, терек къабугъыны ненен теше? 
а) отькюр тырнакъларынен; 
б) сюйрю такисинен. 
4. Зиянкяр боджеклерни ненен чекип чыкъара? 
а) узун япышкъакъ тилинен; 
б) къуйругъынынъ майышкъакъ къанатларынен. 


Къалын созукъларнынъ астыны сызынъыз. 


давуш — сес 

таки — гъагъа — чокъуч 
зиянкяр — зарар кетирген 
майышкъакъ — кьыйышкъан 


Сонъки джумлени дефтеринъизге язып алынъыз. 


117-мешгъулиет. Аталар сёзлерини окъунъыз. 


Язда башы пишмегеннинъ, 
къышта ашы пишмез. 


Яз къышны тойдурыр. 


Аталар сёзлерининъ маналарыны анълатынъыз. 
Къалын созукъларнен кельген сёзлерни язып алынъыз, 


ургъу ишаретини къоюнъыз. 


= 118-мешгъулиет. Джумлелерни дефтеринъизге 
=. язынъыз. Созукъларнынъ астыны сызынъыз. 


Бизим коюмизде дервиза байрамы оладжакъ. 
Мектепте футбол ярышы отькерильди. 
Амет ве Осман мектепке берабер баралар. 


< 


105. Къалын созукъ сеслер 


[а], [0], [у], [Ы] — къалын созукъ сеслер. Олар 
языда бойле арифлернен ифаделене: 


[а] [0] [У] [ы] 


ЛЛА 


е Ы 


119-мешгъулиет. Берильген сёзлерни эджаларгъа болип 
окъунъыз. Тек къалын созукълары олгъан сёзлерни язып 
алынъыз. 


Чанта, беяз, къона, пиширмек, къашыкъ, уфакъ, 
сепет, чамашыр, тепси, сыджакъ. 


120-мешгъулиет. Метинни окъунъыз. 


Аювдагъ 


Аювдагь — Къырымнынъ энъ белли дагъы. О 
Къырымнынъ дженюбинде, денъиз кенарында 
ерлешкен. Онынъ устю отлар ве тереклернен 
къаплыдыр. 

Дагъ керчектен де балабан бир аювгъа ошай. О 
денъизде сув ичкен буюктен-буюк аювны анъдыра. 
Халкъ эфсанесинде Аювдагъ башта джанлы аюв 
олгъаны ве сонъунда дагъгъа чевирильгени акъкъында 
айтыла. 


Ө 1. Аювдагъ къайда ерлешкен? 
2. Онынъ устю ненен къаплыдыр? 
З. Аювдагъ нени анъдыра? 
4. Халкъ эфсанесинде не акъкъында айтыла? 


о Биринджи ве экинджи джумлелерни язып алынъыз. 
Къалын созукъларнынъ астыны сызынъыз. 


121-мешгъулиет. Джумлелерни дефтеринъизге язынъыз. 
Къалын созукьларнынъ астыны сызынъыз. 


Кокте сыра-сыра турналар учалар. 
Чокъракьнынъ суву салкъын ве лезетли ола. 
Меним тизем Багъчасарай шеэринде яшай. 


Берильген сёзлерде къалын созукъ сеслерни нумюне 
Ф боюнджа бельгиленъиз. 


Учалар, чокъракъ, салкъын. 
Нумюне: учалар. 
Къалын созукъларнен кельген эджалар къалын 


окъулыр. 
Меселя: сы-ныф, ме-ракъ-лы. 


122-мешгъулиет. Нокъталар ерине келишкен къалын 
созукъны язынъыз. 


Араб.., учудж.., б..р, таб..н, сачт.., алт.., къаз..н, 
къар..лгъач, мав.., докъ..з, балкъ..рт, къарт..л, тырт..р, 
къ. .Зу, т..руп, догър..ды. 


Е) 123-мешгъулиет. Окъунъыз. Аталар сёзлерининъ 
маналарыны анълатынъыз. 


к Ватан — экинджи ананъ. 
Къайда бирлик — анда тирилик. 
Аталар сёзлерини дефтеринъизге язып алынъыз. 


Къалын эджалы сёзлернинъ астларыны сызынъыз. Олар 
насыл давушнен окъула? 

11 $. Индже созукъ сеслер 


аи 
о © 

о У 
Кх е 

Э 


[0], [У], [и], [2] — индже созукъ сеслер. 
Олар языда бойле арифлернен ифаделене: 


[0] [У] [и] [э] 


З 


124-мешгъулиет. Окъунъыз. Индже созукъ сеслернен 
кельген сёзлернинъ теляффузына дикъкъат этинъиз. Оларны 
дефтеринъизге язып алынъыз. 


Авджы, бебек, изин, башакъ, дёрт, тар, бильги, давуш, 
сепет, дюрбин, елькен, манълай, тиреме, еди, серник, 
тикен, раатлана, куле. 


125-мешгъулиет. Сёзлерни догъру теляффуз этинъиз: 


[6] [9] 
койдеш ульке 
тёшек курьсю 
кольмек чюкюндир 
тёгерек куньдюз 


о Кольмек, чюкюндир сёзлеринен джумлелер уйдурып 
ЯЗЫНЪЫЗ. 


Индже созукъларнен кельген эджалар индже 
окъулыр. Меселя: ти-зе, ю-зюм, терек. 


126-мешгъулиет. Окъунъыз. Метинде не акъкъында ай- 
тыла? 


Тюневин биз Акъмесджитке бардыкъ. Шеэрнинъ 
медениет сарайында „Къырым” ансамблининъ кон- 
церти олды. Концертке чокъ адам кельди. 

Санагъа севимли йырджыларымыз чыкъты. Олар эски 
халкъ йырларыны гузель иджра эттилер. Сейирджилер 
оюнджыларнынъ чыкъышларыны да пек бегендилер. 

Концертнинъ сонъунда бутюн артистлер санагъа 
чыкъып, „Къайтарма? оюныны ойнадылар. 


о Метинге серлева къоюнъыз. 
Метиннинъ экинджи парчасыны дефтеринъизге 


язынъыз, индже созукъларнынъ астыны сызынъыз. 
Метинден схемагъа келишкен сёзни тапынъыз. 


А 


127-мешгъулиет. Нокъталар ерине индже созукъларны 
язынъыз. 


Сельб.., д..гирмен, ишч.., учюндж.., кет..н, сип..ре, 
п..рнич, Экр..м, ..ким, юз..к, Эм..не, б..шинджи, т..ке. 


о Сёзлерни эджаларгъа болип окъунъыз, теляффузына 
дикькъат этинъиз. 


Е) 128-мешгъулиет. Нокъталар ерине келишкен 
эджаларны язынъыз. 


. миз ... рек ... ри де 
. ве ... ре ... мир ке 
... ЧИТ ... сек ... рек та 


129-мешгъулиет. Сёзлерни окъунъыз. Созукъларнынъ 
теляффузына дикъкъат этинъиз. 


Секиз, оба, учакъ, кирмек, агъыр, адет, джыймакъ, 
тёшек, чий, къуру. 


Агъыр, кирмек, адет сёзлерининъ схемаларыны 
япынъыз. 


130-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Бильмесенъ озь тилинъни, 

Огренмезсинъ илимни. 

Терек киби осерсинь, 

Ич бир мейва бермезсинъ. 
С. Эмин 


Метинде къалын я да индже созукълар зиядеми? 
Сиз эвде насыл тильде лаф этесинъиз? Я мектепте? 


131-мешгъулиет. Метинни окъунъыз. 


Эльзара Кефе шеэринде яшай. О йырламагъа пек 
севе. Мектепте йыр тёгерегине къатнай. Анда халкъ 
йырларыны авесликнен огрене. 

Къызчыкъ чешит фестиваллер ве йыр конкурс- 
ларында иштирак эте. Якъында Эльзара „Татлы сес” 
ярышында биринджи ерни къазанды. 


Эльзара не ерде яшай? 

Мектепте насыл тёгерекке къатнай? 
Къызчыкъ къайда иштирак эте? 

Эльзара къайда биринджи ерни къазанды? 


о зв 


Метиндеки сёзлернен джедвельни толдурынъыз. 
Сёзлерни эджаларгъа болип язынъыз. 


Тек къалын созукъларнен Тек индже созукъларнен 
кельген сёзлер кельген сёзлер 


132-мешгъулиет. Эджалардан сёзлер япынъыз. 


© 
© 


Кир -ЛЫКЪ 
Ба -ПИЙ 
Па -ПИ 
Къар -че 
Чип -гъа 


Сёзлерни дефтеринъизге язынъыз. Къалын созукъ- 
ларнынъ астыны сызынъыз. 2—3 сёзнен джумле 


ТИЗИНЪИЗ. 


133-мешгъулиет. Джумлелерни дефтеринъизге 


ЯЗЫНЪЫЗ. 


Чам ташлы ерлерде, къаялар устюнде осе. 
Кузь япракъларны чешит ренклерге боялады. 
Бекир Серверге шахмат ойнамагъа огрете. 


© 


Индже созукъларнынъ астыны сызынъыз. 


Къаялар, япракъларны сёзлеринде къач сес ве къач 


ариф олгъаныны айтынъыз. 


< 


12 $5. Дудакълы созукъ сеслер 


134-мешгъулиет. Окъунъыз. Дудакъларнынъ арекетине 
дикъкъат этинъиз. 


[0] ГУ] У 51 0] 
Торун кузьгю 
[У] [У] [6] 
Учансув сёз 
го] [6] [У] 
хошаф чёмюч 
[о] [У [6] [У] 
достлукь козьлюк 
[0], [У], [0], [У| — дудакълы созукъ сеслер. 
Бу сеслерни айткъанда, дудакълар огге узана 
ве тёгереклене. [а], [ы], [иы], [э] — дудакьсыз 


созукълар. 


А 135-мешгъулиет. Метинни динъленъиз. Дудакълы 
созукъларнынъ теляффузына дикъкъат этинъиз. 


Сансарчыкъ 


Сансар дюльбер ве атик бир айванчыкътыр. Оны 
кузь айларында козетип турмакъ пек меракълыдыр. Бу 
вакъытларда сансар ювасыны, ашайджагъыны къышкъа 
азырлай. 


Сансарчыкь озь ювасыны чырпы- 
чыкълардан япа. О, къарт терекнинъ 
къувушына пелит, джевиз, мантар, 
чам ве нарат урлукъларыны ташып 
сакълай. 

Онынъ топлагъан емишлери бутюн 
къышкъа ете. 


© 


Догъру джевапны къайд эт. 


1. Сансар насыл айванчыкъ? 
а) дюльбер ве атик; 
б) чиркин ве къоркъакъ. 
2. Оны не вакъыт козетип турмакъ меракълыдыр? 
а) язда; 
б) кузь айларында. 
З. Сансарчыкъ ювасыны неден япа? 
а) чырпычыкълардан; 
б) ташчыкълардан. 
4. О, къарт терекнинъ къувушына насыл урлукълар 
ташып сакълай? 
а) богъдай, арпа, чечек; 
б) пелит, джевиз, мантар, чам ве нарат 
урлукъларыны. 


Метинден дудакълы созукълары олгъан сёзлерни 
тапып, дефтеринъизге язып алынъыз. 


136-мешгъулиет. 
1. О арфинен косьтерильген [о] ве [6] сеслерини догъру 
теляффуз этинъиз. 


[6] [6] [о] [6] [0] 


Къой, озен, кой, къол, копек, окъув. 


© 


Бир сёзнен джумле уйдурып, дефтеринъизге язы- 
нъЫзЗ. 


2. У арфинен косьтерильген [у] ве [У] сеслерини догъру 
теляффуз этинъиз. 


У 9 М [У] [У] [У] 
Туз, учь, уча, кунеш, къуру, курек. 


Озен, кунеш сёзлеринен джумле уйдурып, дефте- 
ринъизге язынъыз. 


137-мешгъулиет. Тапмаджаларны окъунъыз. 


Беш догъмушкъа бир тончыкъ. 


Оджакъ башында къуман, 
козьчиклерини юмгъан. 


о Дудакьлы созукьларнынъ астыны сызынъыз ве 
дефтеринъизге язынъыз. Тапмаджаларнынъ джевап- 
ларында къач сес ве къач ариф олгъаныны айтынъыз. 


Е, 138-мешгъулиет. Сёзлерни окъунъыз. Къайд 
этильген арифлер насыл дудакълы созукъ сеслерни 
ифаделегенини нумюне боюнджа язып косьтеринъиз. 


Нумюне: голь — г[ӧ]ль 


гуль — окълав — 
козь — къомшу — 
омуз — оглюк — 
урба — учюнджи — 

Къырым ялысында чокъ аджайип шеэрлер бар: 
Ялта, Алупка, Алушта, Гъурзуф ве башкъалары. Бу 
шеэрлерге денъиз ёлларынен де бармакъ мумкюн. 
Бунынъ ичюн теплоход, геми, катерлер къулланыла. 
Акъяр скелесинде балабан гемилер токътай. Мында 
арбий гемилер де бар. 


139-мешгъулиет. Метинни окъунъыз. 


Денъиз ёллары 


1. Къырым ялысында насыл шеэрлер бар? 
2. Бу шеэрлерге ненен бармакъ мумкюн? 


З. Акъяр скелесинде нелер токътай? 77777 


Сиз Къырымнынъ къайсы шеэрлерине бардынъыз? 
Икяе этинъиз. 

Къайд этильген сёзлерде созукъларны нумюне 
боюнджа талиль этинъиз: 


Нумюне: 

Къырым 

ы — [ы] сеси, созукъ, къалын, дудакъсыз; 
Чокъ 

о — [о] сеси, созукъ, къалын, дудакълы. 


140-мешгъулиет. Тапмаджаны окъунъыз. 


Къуру ерде юрьмез, 
Аягъы ерге тиймез. 


Сёзлерде созукъ сеслерни бельгиленъиз. Бу сеслер 
насыл арифлернен ифаделенген? 


Бойле джевап беринъиз: 

Къуру — эки эджалы сёз; 

[У] — созукъ сес, къалын, дудакълы, сёзде 
у арфинен ифаделенген. 


141-мешгъулиет. Эджалардан сёзлер тизинъиз. Сёзлерни 
дефтеринъизге язынъыз. Дудакълы созукъларнынъ астыны 
сызынъыз. 


тор 37 н 
СЭ 
«> 

142-мешгъулиет. Окъунъыз. Метинге серлева къоюнъыз. 


Къар -гъай 


чё -къурт 


Торгъайлар озь юваларыны инсан эвлери янында 
ясайлар. Бутюн яз олар балаларыны боджеклернен 
бакъалар. Кузьде пек чокъ къушлар дженюпке учып 
кетелер. Торгъайлар исе янымызда къалалар. Оларны 
эр бир сокъакъта корьмек мумкюн. 

Торгъайлар къышта да озьлерине ем тапалар. Амма 
эр ер къарнынъ тюбюнде къалгъанда торгъайлар пек 
къыйналалар. Бу вакъытта къушларгъа адамларнынъ 
ярдымы пек керек! 


Ө Торгъайлар юваларыны къайда ясайлар? 
Олар балаларыны ненен бакъалар? 

Кузьде къушлар къайда учып кетелер? 

Торгъайлар исе не япалар? 

Олар не вакъыт пек къыйналалар? 

Къушларгъа кимлернинъ ярдымы керек? 


Бока Ио 


Биринджи джумлени дефтеринъизге язып алынъыз. 
Индже созукъларнынъ астыны сызынъыз. 


143-мешгъулиет. Джумлелерни дефтеринъизге язынъыз. 


Мектебимизде ана-бабалар топлашувы олды. 
Биз байыр тёпесине чыкътыкъ. 

Мен къардашыма меракълы китап багьышладым. 
Биз Украина девлетинде яшаймыз. 


Биринджи джумледе къайд этильген созукъларны 
нумюне боюнджа талиль этинъиз: 
Нумюне: е — [э] — созукъ сес, индже, 
дудакъсыз. 


Е) 144-мешгъулиет. Сёзлерни эджаларгъа болип 
окъунъыз. Дудакълы созукъларны къайд этинъиз. Олар 
насыл сеслерни бильдире? 


Комюр, юзюм, къоба, юзьбез, чёмюч, учурым, 


отургъыч, буюк. 7 
САЛ 


Сёзлерде созукъ сеслерни нумюне боюнджа язынъыз: 


комюр — к[ӧјм[уӱ]р; 
юзюм — [йу]з[у]м. 


Эки сёзнен джумлелер уйдурып язынъыз. 

13 $5. Е, Ё, Ю, Я арифлери 


И 081 [йуу [МУ 
Ель — ер юрт — юва 
[йо] [йо] [йа] [йа] 
Ел — ёкъ ярдым — ярын 


оо Е, ё, ю, я арифлери сёзнинъ башында къач сес 
бильдирелер? 


145-мешгъулиет. Сёзлерни окъунъыз. 


Мерь-ем, дерь-я, Зуль-фи-е, къу-ю, къа-я, зи-я-фет, 
а-юв, ё-сун. 
Эджа башында е, ё, ю, я арифлери къач сес 
бильдирелер? 
Сёз я да эджа башында е, ё, ю, я арифлери эки 
сесни бильдирелер. 
е е 70) Я 
[йэ] [йо] [йу] [йӱ] [йа] 


[йэ] [йо] [йу] [йУ] [йа] 
Меселя: е-ди, ён-гъа, ю-къу, ю-зюк, бе-яз 


146-мешгъулиет. Джумлелерни язып алынъыз. 


Чобан къойларны яйлагъа айдады. 
Къуш юваларыны бозманъыз. 
Ишчилер ёлны тюзетелер. 

Енгиль юкни ташымакъ къолай. 


Къайд этильген сёзлерде [йа], [йу], [йо], [йэ], [йӱ] 
сеслери насыл арифлернен ифаделенген? Арифлер- 
нинъ астыны сызынъыз. 


147-мешгъулиет. Берильген сёзлерни эджаларгъа болип, 
дефтеринъизге язынъыз. Эки сесни бильдирген созукъларнынъ 
астыны сызынъыз. 


Ёлджу, ютум, ярыкъ, тюневин, илядж, етмиш, тютюн, 
юрек, яйла, юваш, япракъ, ёргъан, тезья, козьлюк, 
юмрукъ. 


148-мешгъулиет. Джумлелерни язып алынъыз. Ресимлер 
ерине сёзлерни язынъыз. Эки сесни бильдирген арифлернинъ 
астыны сызынъыз. 


Азбарымызда терен 


Мен Якьуп достумдан 7, алдым. 


Торгъай эв сачагъында ясады. 


Эреджеп мышыгъына ж? 


Е) 149-мешгъулиет. Шиирни окъунъыз. 


берди. 


Мышычыгъым 


Мышыгъымнынъ козю мавы, мыйыгъы беяз. 
Меннен ойнай, меннен юкълай, къыш, баарь ве яз. 
Озю йымшакъ, пек де юваш, оны пек севем. 
Бир ярамай адети бар, хурулдай бираз. 
А. Велиев 


о Къайд этильген сёзлерни эджаларгъа болип язынъыз. 
Эки сесни бильдирген арифлернинъ астыны сызынъыз. 

150-мешгъулиет. Ашагъыдаки сёзлерни окъунъыз. Къайд 
этильген арифлер къач сесни бильдирелер? Сёзлерни нумюне 
боюнджа язынъыз. 


Нумюне: ень — [йэ]нь 


ютум — юрек — 
етмиш — ёргъан — 
япракъ — етер — 


о Эки сёзнен джумле уйдурып язынъыз. 


151-мешгъулиет. Тапмаджаларны дефтеринъизге язып 
алынъыз. Нокъталар ерине яя да а арифлерини язынъыз. 


А..гъы ёкъ — къач.., 
Къ..наты ёкъ — уч... 


(Булут) 
Сув устюнде ..та, 


Озю де сув олып акъ... 
(Буз) 


Бир ерде ..теш ..на, 
Бутюн дюнь..ны къыздыр.. . 
(Кунеш) 


о Ёкъ, ерде, яна сёзлеринде къач сес ве къач ариф 
олгъаныны айтынъыз. 


152-мешгъулиет. Джумлелерни дефтеринъизге язынъыз. 


Биз ягъмурдан сакъланмакъ ичюн терек астына 


турдыкъ. 
Чёль тарафтан салкъын ельчик эсе. 


Аланлыкъта ювез салкъымлары къырмызы фенерлер 
киби яналар. 
Авалар сувугъан сонъ ёллар бузлады. 


Сёзлерде эки сесни бильдирген арифлерни тапып, 
астыны сызынъыз. 


А 153-мешгъулиет. Метинни динъленъиз. 
Салгъыр озени 


Къырымда чокъ озенлер бар. Олардан энъ узуны 
Салгъыр озенидир. О, Акъмесджит шеэрининъ орта- 
сындан кече. Салгъыр озени шеэрни пек яраштыра. 
Озен бою оськен сюгют тереклери ве дюльбер копюр- 
лер шеэрге гузеллик къошалар. 

Адамлар Салгъыр бою кезинмеге севелер. 


Догъру джевапны къайд эт. 


1. Къырымда нелер бар? 

а) чокъ озенлер; 

б) янъы эвлер. 
2. Салгъыр озени къайдан кече? 

а) койнинъ кенарындан; 

б) Акъмесджит шеэрининъ ортасындан. 
З. Шерге гузелликни нелер къоша? 

а) юксек биналар; 

б) сюгют тереклери ве дюльбер копюрлер. 
4. Адамлар къайда кезинмеге севелер? 

а) шеэрнинъ багъчасында; 

б) Салгъыр бою. 


Яраштыра, бою сёзлеринде къач ариф ве къач сес 
бар? 
Къырымда даа насыл озенлер бар? 
Адларыны дефтеринъизге язынъыз. 


154-мешгъулиет. Джумлелерни дефтеринъизге 
язынъыз. 


Чамнынъ япракълары бутюн йыл ешиль ола. 
Мемет меним энъ якъын достум. 

Ёл бою юксек сельбилер осе. 

Къарынджа юваларыны бозманъыз. 


о Сёзлерде эки сесни бильдирген арифлернинъ астыны 
сызынъыз. 


< 


155-мешгъулиет. Окъунъыз. Шиирни акълынъызда тутып, 
дефтеринъизге язынъыз. 


Огренмеге, бильмеге 
Чешит тиль чокъ. 
Лякин Ана тилинден 
Якъын тиль ёкъ. 

Э. Керменчикли 


Къайд этильген сёзлерде къач сёз ве къач ариф 
олгъаныны айтынъыз. 


156-мешгъулиет. Озен акъкъында тапмаджаларны окъунъыз. 


\ 


1. Екьтыр аягъы, къолу, 
Озю юре. 
Узундыр онынъ ёлу, 
Иш беджере. 


2. Акъа бере — ич битмей, 
Кете бере — ёл битмей. 


о Бегенген тапмаджаны дефтеринъизге язып алынъыз. 


157-мешгъулиет. Метинни окъунъыз. 
Берекет байрамы 


Дервиза — бу кузь ве берекет байрамыдыр. 
Дервиза куню адамлар асрагъан емишлерининъ энъ 
яхшыларыны сергилерде нумайыш этелер. Байрам 
куню халкъ мейданда топланып, йырлай ве ойнайлар. 
Яшлар чынъ ве манелер айтышалар. Мейданда къошу 
ве куреш ярышлары кечириле. 


Ө 1. Дервиза бу насыл байрам? 
2. Адамлар асрагъан емишлерини къайда нумайыш 
этелер? 
З. Халкъ мейданда топланып, не япа? 
4. Мейданда насыл ярышлар кечириле? 


Сиз яшагъан ерде дервиза байрамы насыл отьке- 
рильгенини икяе этинъиз. 
Къайд этильген сёзлерни эджаларгъа болип 
язынъыз. Бу сёзлерде къач сес ве къач ариф олгъаныны 
айтынъыз. 


158-мешгъулиет. Нокъталар ерине керек олгъан арифни 
язынъыз. 


С..т, терби..ли, ..ваш, ..нгиль, ..лакъ, бе..яз, д..льбер, 
юз..м, ом..р, ком. .р. 


Эки сесни бильдирген арифлернинъ астыны 
сызынъыз. 
159-мешгъулиет. Окъунъыз. 


Мавы, яйла, зельзеле, гульдесте, ютум, ялы, 
къувурчыкъ, къая, толды, ювды. 


Сёзлерде къач сес ве къач ариф олгъаныны айтып, 
нумюне боюнджа язынъыз. 


Нум юне: 
Мавы — 4 сес, 4 ариф; 


Ювды, гульдесте сёзлеринен джумлелер тизинъиз. 


160-мешгъулиет. Къайсы сёзлерде [й] сеси сакълангъан? 
Тапынъыз. Бу сёзлерни эджаларгъа болип, дефтеринъизге 
язынъыз. 


Не вакъыт е, ё, ю, я арифлери эки сесни бильдире? 


@ 161-мешгъулиет. „Эдебий окъув“ дерслигинден 

е, ё, ю, я арифлери олгъан сёзлерни тапып, дефте- 
ринъизге язып алынъыз. Сёзлерде бу арифлер къач 
сесни бильдирелер? 


< | 14 5. Э арфи 


162-мешгъулиет. Ашагъыдаки сёзлерни эджаларгъа болип 
язынъыз. 


Эдем, эрте, эльва, шеэр, эмдже, эмен, зеэр, Эшреф, 
Эдибе, эджа. 


Сёзлерни эджаларгъа больгенде, э арфи къайда 
къалды: эджанынъ башындамы, ортасындамы, ёкъса 
сонъундамы? 


Э арфи ялынъыз эджа башында языла. 
Меселя: э-рик, ше-эр. 


163-мешгъулиет. Догъру окъунъыз. Къайд этильген арифлер 
къач сес бильдире? 


[9] [йэ] [9] [йэ] 
Эль — ель элли — елли 
эди — еди эм — ем 
эмек — емек эр — ер 

энь — ень 


Энъ, енъ сёзлеринен джумлелер уйдурып язынъыз. 


164-мешгъулиет. Метинни окъунъыз. 


Бульбуль 


Эскендер айванат багъчасында бульбуль корьди. 
Эвге келип, корьген къушчыкъны пластилинден 
ясамагьа башлады. Бир сааттен сонъ элиндеки 
пластилин дюльбер ешиль къушкъа чевирильди. 
Дерсинъ, джанлы! 

Саба Эскендер бедиий студиягъа келип, япылгъан 
къушны тёгерек ёлбашчысы Гульнаргъа косьтерди. 
Гульнар къушнынъ дюльберлигине сукъланып: 

— Озюнъ яптынъмы? — деп сорады. 

— Озюм! 

— Аферин! Энди амелий санат тёгерегине фааль 
къатна да, озь усталыгъынъны арттыр. 

А. Къаралезлиден 


Суаллерге джевап беринъиз. Джевапларны дефте- 
ринъизге язынъыз. 
1. Эскендер айванат багъчасында не корьди? 
2. Эвге кельген сонъ Эскендер не япты? 
З. Гульнар ве Эскендернинъ субетини метиндентапып, 


ифадели окъунъыз. 


Бу сёзлерни эджаларгъа болип айтынъыз. Олар насыл 
созукъларнен кельгенини анълатынъыз. 


Сен раатлыкь куню сыныфдашларынънен берабер 
айванат багьчасына бардынъ. Сыныфта анда корьгенле- 
ринъизни бири-биринъизден сорап билинъиз. 

Субетнинъ планы: 

1. Сен тюневин айванат багъчасына бардынъмы? 

2. Насыл айванларны корьдинъ? 

З. Олардан къайсы бирини бегендинъ? Не ичюн? 

4. Корьген къушларнынъ адларыны билесинъми? 


о Джумлелерде э арфинен кельген сёзлерни сызынъыз. 


165-мешгъулиет. Ресимлерге бакъып, икяе тизинъиз. 


Айшенинъ кунь тертиби 


о Не ичюн кунь тертибине риает этмек керек? Озь 
фикринъизни язып бильдиринъиз. 


Е) 166-мешгъулиет. Э арфинен башлангъан къыз ве 
огълан адларыны хатырлап, эки сырагъа язынъыз. 


Нумюне: къыз адлары: огълан адлары: 
Эмине Эдем 


9 


15 $. Янъгъыравукъ ве сагъыр 
тутукъ сеслер 


167-мешгъулиет. Сёзлерни окъунъыз. Къайд этильген 
арифлернинъ теляффузына дикъкъат этинъиз. 


гуль — куль аз — ас 
агъа — акъа макъас — магъаз 


Чифт берильген сёзлернинъ маналары фаркьлымы? 
Анълатынъыз. Агъа, акъа сёзлеринен джумлелер уйду- 
рып язынъыз. 


Тутукъ сеслер янъгъыравукъ ве сагъыр олалар. 
Янъгъыравукь тутукълар давушнен, сагъыр 
тутукълар исе шувултынен айтыла. 


„жі, (й, [л 
де ИС 
<” СЯ 
< Ф 227 
М 7, [2], (ож 


ав 
7 х^ Укъл 
<“ 


, [4], Щщ], [щ] 3 сасРЫРЛ® 


168-мешгъулиет. Сёзлерни окъунъыз. Янъгъыравукъ ве 
сагъыр тутукъларны айтынъыз. 


Къапу, оюнджакъ, чалы, аякъкъап, шал, таракъ, 
къошты, назлы, мор, къарт, макъас, мевзу, чамур, 
магъданоз, долма, джами, пугъу, аскъыч, ешиллик, 


зенгин. 
2 


169-мешгъулиет. Тезайтымны окъунъыз. Тез айтып 
оласынъызмы? 


Эчки пичен парчасыны тапты, къапты, 
Саиби пенджереден кулип бакъты. 


Дефтеринъизге язынъыз. 
Янъгъыравукъ созукъларнынъ астыны сызынъыз. 


170-мешгъулиет. Окъунъыз. Сёзлернинъ теляффузына 
дикъкъат этинъиз. 


Бай — пай алды — алты 
дерс — терс азыр — асыр 
ягъа — якъа дам — там 
джам — чам ад — ат 


Къайд этильген тутукълардан къайсы бири давушнен, 
къайсы бири шувултынен айтыла? 
Эки сёзнен джумле уйдурып язынъыз. 


8 янъгъыравукъ сеснинъ сагъыр чифти бар: 


[6], [в], [г], гъ], [д], [ж], [3], [дж] — янъгъыравукъ 
тутукьлар 


[п], [Ф], [к], [къ], [1], 1ш], [<], [+] — сагъыр тутукълар 


171-мешгъулиет. Сёзлерни язып алынъыз. Нокъталар ерине 
бя да п арифлерини язынъыз. 


То... мешре..е, кита.., кир..и, джыла.., ко..ете, 
ко..чек, дже.., къа..акъ, ко..юр, къа..лан, мектю.., 


Э..азер, Зе..иде. 
контри 


172-мешгъулиет. Сёзлерни нумюне боюнджа эки сырагъа 
язып алынъыз. 
гъ къ 
СЫГЪЫН сувукъ 


Сувукъ, сыгъын, сызыкъ, пармакъ, дагълы, ёнгъа, 
зевкълы, къараджа, къасаба, чагъала. 


Сагъыр тутукъларнынъ астыны сызынъыз. 


Е) 173-мешгъулиет. Джумлелерни дефтеринъизге 
язынъыз. Янъгъыравукъ тутукъларнынъ астыны 
сызынъыз. 


Балалар ресим сызмагъа севелер. 

Селимнен Керим сазагъан яптылар. 

Дагъ чокъракъларынынъ сувлары пек файдалы. 
Ялы боюнда къыш йымшакъ, яз исе сыджакъ ола. 


№: 


174-мешгъулиет. Окъунъыз. 
Кобете 


Бугунь Эмине анасына кобете пиширмеге ярдым 
этти. Согъан темизледи, этни къыйма машнасындан 
чыкъарды. Анасы хамыр басты, кобетени фурунда 
пиширди. 


Уйледе Эминенинъ бабасы ве Амет агъасы иштен 
кельдилер. Эмине сыджакь кобетени софрагъа 
къойды. Олар берабер ашамагъа отурдылар. Кобете 
пек лезетли олды. 


Ө 1. Эмине анасына не пиширмеге ярдым этти? 
2. О не япты? 
З. Уйледе кимлер иштен кельди? 
4. Эмине сыджакъ кобетени къайда къойды? 


Метиннинъ биринджи парчасыны дефтеринъизге 
кочюрип язынъыз. 

Софра, кобете сёзлеринде насыл тутукъ сеслер бар? 

Бойле джевап беринъиз: 

Софра сёзюнде [с] сеси — тутукъ, сагъыр; 


[ФЈ сеси — ...,...; 


175-мешгъулиет. Сёзлерни язып алынъыз. Нокъталар ерине 
вя да ф арифлерини къоюнъыз. 


А..джы, ю..а, э..сане, ше..тали, у..акъ, тю..ек, 
къа. .урма, да..а, ..айда, Фе. .зие, А..изе. 


176-мешгъулиет. Шиирни окъунъыз. 


Ал янакълы алмалар 
Бизге кулип бакъалар. 
Балдай татлы армутлар 
Къокъу сачып туралар. 
С. Усеинов 


Дефтеринъизге язып алынъыз. Янъгъыравукъ 
тутукъларнынъ астыны бир сызыкънен, сагъыр 
тутукъларнынъ астыны исе эки сызыкънен сызынъыз. 


= 


177-мешгъулиет. Метинни окъунъыз. 


Багъчада 


Къача, Бельбек ве Къарасув озенлери бойларында 
гузель багъчалар бар. 

Бу багъчаларда алма, армут, эрик, зердали, шефтали 
ве башкъа мейва тереклери осе. Койлюлер эр йыл 
вакътында тереклернинъ тюбюни къаза ве суваралар. 
Оларны пытай ве иляджлайлар. 

Мейвалар пишкен сонъ пытакълар агъырлаша ве 
саркъалар. Пытакълар сынмасын деп, багъчаджылар 
бутюн тереклерге чаталлар къоялар. 


Ө 1. Къайсы озенлер бойларында гузель багъчалар бар? 
2. Багъчаларда насыл мейва тереклери осе? 
З. Койлюлер эр йыл не япалар? 
4. Багъчаджылар тереклерге не ичюн чаталлар къоя? 


о Биринджи джумлени дефтеринъизге язып алынъыз. 
Озен адларынынъ астыны сызынъыз. Бу сёзлерде олгъан 
сеслерни нумюне боюнджа талиль этинъиз. 
Нумюне: 
Къача — 4 сес, 4 ариф 
къ — [къ] сеси, тутукъ, сагъыр; 
а — [а] сеси, созукъ, къалын, дудакъсыз; 
ч — [ч] сеси, тутукъ, сагъыр. 


Е) 178-мешгъулиет. Окъунъыз. 


Севги дуйгъусы 


Мен озюмни бахтлы саям, чюнки мен Къырымда 
догъдым ве яшайым. Къырым аджайип ве тылсымлы 
бир улькедир. Мында эр бир ташнынъ, къаянынъ, 
озенчикнинъ озь тарихы бар. 

Къырымгъа севги дуйгъусыны манъа къартбабам 
ашлады. 


о Метинни дефтеринъизге язып алынъыз. Сагъыр 
тутукъларнынъ астыны сызынъыз. 


< 


16 $. ГЪ, КЪ, НЪ, ДЖ арифлери 


179-мешгъулиет. Ресимлерде нелерни коресинъиз? Айты- 


НЪЫЗ. 
а. ...азан. ..евиз. 


Предметлернинъ адларыны дефтеринъизге ЯЗЫНЪЫЗ. 
Нокъталар ерине насыл арифлерни яздынъыз? 

Гъ, къ, нъ, дж арифлери къырымтатар тилине 

хас олгъан сеслерни ифаделейлер. Олар эки 

бельгинен язылса да, бирер сесни бильдире. 


180-мешгъулиет. Окъунъыз. Бу метинде не акъкъында 
айтыла? 


Азбарымызда балабан джевиз тереги осе. Бу йыл 
онынъ джевизлери пек чокъ олды. Къабугъы чатлакъ 
джевизлер ерге тюшип башладылар. 

Джумаэртеси куню бабам, Джемиле татам ве 
мен джевизлерни джыйдыкъ. Бабам узун таякънен 
терекнинъ пытакъларыны къакъты. Биз исе ерге, отлар 
ичине тюшкен джевизлерни чувалгъа толдурдыкъ. 
Бабам ишимизни бегенип, бизни макътады. 


о Метиннинъ экинджи парчасыны гъайрыдан окъунъыз 
ве онъа серлева къоюнъыз. 
Джевизлерни не вакъыт джыялар? 
Сизинъ азбарынъызда насыл тереклер осе? 
Метинден дж арфи олгъан сёзлерни язып алынъыз. 


181-мешгъулиет. Тапмаджаны дефтеринъизге язып 
алынъыз. Къ арфининъ астыны сызынъыз. 


Дёрт аякълы, туякълы, = м 
Бою алчакъ. уем 
Юнюнден анам оре 
Чорап ве къолчакъ. 


182-мешгъулиет. Сёзлерни язып алынъыз. Нокъталар ерине 
гъ арфини язынъыз. 


Къар..а, ба.., дал..а, сы..ын, тор. .ай, са.., сы..ыр, 
ма. .аз, са..ыр, со. .ан, до..ру. 


Эки сёзнен джумлелер уйдурып, дефтеринъизге 
язынъыз. 


Гъ, къ арифлери сёзнинъ башында, ортасында | 
ве сонъунда язылалар. | 


@ 183-мешгъулиет. Окъунъыз. Тез айтмагъа огрени- 
нъиз. Сёзлер насыл арифнен башлана? 


Къартбабам къаргъаны къорадан къувды, 
Къоркъудан къаргъа къанатын къырды. 


Тезайтымны дефтеринъизге язып алынъыз. Къ, гъ 
арифлерининъ астыны сызынъыз. 


< 


184-мешгъулиет. Джумлелерни окъунъыз. Гъ, къ, нъ, дж 
арифлери олгъан сёзлерни язып алынъыз. Олар насыл сеслерни 
бильдире, языда косьтеринъиз. 


[къ] 


Нумюне: Къадимий, ... 


Давул — бу пек къадимий чалгъы алети. 

Бизим къорантамыз пек муаббет яшай. 
Денъизден салкъын ельчик эсе. 2 
Балалар шенъ йырлайлар. ацуадёт 
Эвимизнинъ янында джылап осе. 

Дюньяда энъ балабан осюмлик — терек. 


185-мешгъулиет. Сёзлерни окъунъыз. Нъ арфининъ 
теляффузына дикъкъат этинъиз. 


Кенъ, манълай, енъ, танълай, онъа, онъ, онынъ, 
къонъуз, энъ, энъсе, янъы, танъ. 


Сёзлерни нумюне боюнджа эки сырагъа язынъыз. 


Нумюне: 
нъ — сёз ортасында: нъ — сёз сонъунда: 
манълай кенъ 


нъ арфи сёзнинъ ортасында ве сонъунда языла. ` 
Меселя: денъиз, манъа, шенъ, бенъ. | 


186-мешгъулиет. Бу не? Ресимлерге бакъып, джевап 
беринъиз. Эки сёзнен джумлелер тизинъиз. 


„— 


уше 


ДЖ... Ин..ир Иля... Дж 


Дж арфи сёзнинъ башында, ортасында ве 
сонъунда языла. Ондан сонъ эм къалын, эм индже 
созукълар келе. Меселя: джами, боджек, илядж. 


187-мешгъулиет. Сёзлерни эджаларгъа болип язынъыз. 
Индже созукъларнынъ астыны бир сызыкънен, къалын созукъ- 
ларнынъ астыны исе эки сызыкънен сызынъыз. 


Дагъджы, инджир, экинджи, боджек, джума, 
боюнджакь, джыймакъ, меджлис, джам, языджы, 
инджи, бордж, Джафер, онунджы, тадж, джаймакъ. 


188-мешгъулиет. Джумлелерни дефтеринъизге кочюри- 
нъиз. Къайд этильген сёзлерде къач созукъ сес ве къач тутукъ 


сес олгъаныны айтынъыз. 
0 079 


Къырым дагълары яйлаларынен зенгиндир. 

Бир кунь дагъджы орманда сыгъын баласыны 
тапты. 

Мектепнинъ янында буюк багъча бар. 

Сыджакъ улькелерде ич бир вакъыт сувукъ олмай. 


189-мешгъулиет. Ашагъыда берильген сёзлерни эки сыра- 
гъа язынъыз. 


Нумюне: джы джи 
джылт джигер 


Джылт, джигер, къыджыткъан, демирджи, джилек, 
тикиджи, джылап, фидеджи, учуджы, оюнджы, джиан, 
чалгъыджы. 


Зенаат бильдирген сёзлернинъ астыны сызынъыз. 


Е; 190-мешгъулиет. „Эдебий окъув” дерслигинден 
гъ, къ, нъ, дж арифлеринен кельген дёртер сёз тапып, 
дефтеринъизге язынъыз. 


< 


191-мешгъулиет. Сёзлерни окъунъыз. 


17 5.Ч, Ш арифлери 


Чызма, ольчемек, ачыкъ, чиркин, чорап, чавдар, 
чырчырна, чий, чынъ, кичик, чанъ, чиркий, чиленгир, 
чайнамакъ. 


Ч арфинден сонъ къалын я да индже созукълар келе? 
Сёзлерни нумюне боюнджа язып алынъыз: 


Нумюне: чы чи 
чызма чиркин 


192-мешгъулиет. Сёзлерни окъунъыз. 


Ешиль, шиир, чамашыр, ашыкъмакъ, тешик, 
пиширмек, шырылды, мышыкъ, шише, шималь, 
ярашыкълы, шимди, нешир. 


Ш арфинден сонъ насыл созукълар келе? 


о Сёзлерни нумюне боюнджа язып алынъыз. 
Нумюне: шы ши 
къашыкь бешик 


Ч, ш арифлеринден сонъ эм къалын, эм индже 
созукълар келе. 
Меселя: череп, чалы, шорба, шербет. 


193-мешгъулиет. Джумлелерни язып алынъыз. Нокъталар 
ерине ыя да и арфини язынъыз. 


Мавиле ч..пчелерге ем бере. 

Бабам базардан янъы ч..зма алды. 

Меним эки къардаш. .м бар. 

Алиме анасына аш пиш. .рмеге ярдым этти. 


194-мешгъулиет. Нокъталар ерине у я да ю арфини 


язынъыз. Къалын созукъларнынъ астыны бир сызыкънен, индже 
созукъларнынъ астыны Эки сызыкънен сызынъыз. 


Ч..вал, ч..й, ч..л, ич..н, ч..къур, ач..в, ч..кюндир, 


ч..рюк, ч..букъ, ч..нки, коч. .рмек. 


Е) 195-мешгъулиет. Аталар сёзлерини окъунъыз. 
Маналарыны анълатынъыз. 


Бир китап бинъ адамны огретир. 


Ишкир иш къыдыра, тенбель аш къыдыра. 


о Аталар сёзлеринден тек индже созукълары олгъан 
сёзлерни язып алынъыз. 


Нумюне: Бир, ..., ..., 


< 


18 $. Йымшакълыкъ ишарети (ь) 


196-мешгъулиет. Ресимлерге бакъып, сёзлерни дефте- 
ринъизге толу язынъыз. 


о Бу сёзлернинъ эписинде йымшакълыкь ишарети (ь) 
бар. 


Йымшакълыкъ ишарети (ь) ич бир тюрлю сес 
бильдирмей. 


197-мешгъулиет. Джумлелерни дефтеринъизге язып 
алынъыз. Нокъталар ерине йымшакълыкъ ишарети (ь) язынъыз. 


Мен мектепке эрте кел. .дим. 

Бел..бек озени Фоти-Сала коюнден кече. 

Къурназ тил..ки койге тавукъ хырсызламагъа келе. 
Эл..маз къардашым уч.. яшыны толдурды. 


о Эрте, къурназ сёзлерининъ схемаларыны япынъыз. 


198-мешгъулиет. Окъунъыз. Сёзлернинъ теляффузына 


дикъкъат этинъиз. 


Гуль кунь 
голь КОЗЬ 
чёль куль 
тель бель 
Къайд этильген арифлер насыл сеслерни 
$ ифаделейлер? Дефтеринъизге нумюне боюнджа язып 
косьтеринъиз. 
Нумюне: 


Гуль — [у], голь — [0],...... 


199-мешгъулиет. Шиирни окъунъыз. 


Анам тикти бир кольмек, 
Устюне япты орьнек. 
Кольмек олды пек дюльбер, 
Бегенелер корьгенлер! 

М. Сеттарова 


Иымшакьлыкь ишарети (ь) 


эджаларгъа болип язынъыз. 


олгъан 


сёзлерни 


Бу сёзлерде созукълар насыл сеслерни бильдирелер? 
Эджалар къалын я да индже окъулыр? 


Е) 200-мешгъулиет. Джумлелерни кочюрип язынъыз. 
Иымшакълыкъ ишарети (ь) олгъан сёзлерде къач сес ве 


къач ариф олгъаныны айтынъыз. 


Мен тюкяндан отьмек алдым. 
Дюньяда энъ буюк айван — кок кит. 


Акъшамлары Гульнар китап окъумагъа севе. 


Къырымтатарларнынъ дюльбер ве зенгин тили бар. 


< 


А 201-мешгъулиет. „Тильки ве къаргъа” масалындан 
парчаны динъленъиз. 


Пенирни алмакъ ичюн тильки айнеджилик тюшюне. О 
яваштан чамнынъ тюбюне келе де, къаргъагъа бакъып, 
муляйим сеснен бойле айта: 

— Ва-а-ай! Мераба, джаным къаргъам. Сени 
чокътан корьмеген эдим. Не къадар гузель, дюльбер 
олгъансыньъ. Не гузельдир герданынъ, эля козьлеринь, 
сия къанатларынъ, аджайип сесинъ. Эгер сен 
йырласанъ, бульбуллерни бастырырсынъ. Йырла, 
джаным, динълейим, гонълюмни хош этейим! 

Бойле сёзлерни эшиткен къаргъа къувангъанындан 
йырлайджакъ олып, „къар-р-р-р!” дегенде, пенири 
тюше. 

Тилькиге де бу керек. О пенирни алып, къачып кете. 


Догъру джевапны къайд эт. 


1. Тильки не ичюн айнеджилик тюшюне? 
а) къаргъаны тутмакъ ичюн; 
б) пенирни алмакъ ичюн. 


2. Тильки къаргъагъа насыл сеснен мураджаат эте? 
а) къаба сеснен; 
б) муляйим сеснен. 

З. Тилькининъ сёзлерини эшиткен къаргъа не япа? 
а) учып кете; 
б) къувангъанындан йырлайджакъ ола. 


Метинден йымшакълыкъ ишарети (ь) олгъан сёзлер- 
ни тапып, дефтеринъизге язынъыз. Бу сёзлерде къач 
ариф ве къач сес олгъаныны айтынъыз. 


202-мешгъулиет. Сёзлерни ойле денъиштиринъиз ки, эки л 
арфи ян-янаша кельсин. Дефтеринъизге язынъыз. 


Суаль — суаллер сель — ... 
мисаль — ... бульбуль — ... 
тель — ... эбабиль — ... 
ТИЛЬ — ... 


Йымшакь айтылгъан л арфинден сонъ 
йымшакълыкъ ишарети (ь) языла. Эки л арфи 
арасында йымшакълыкъ ишарети (ь) язылмай. 
Меселя: чёль — чёллер, ель — еллер. 


203-мешгъулиет. Берильген сёзлерни язып алынъыз. 
Иымшакълыкъ ишаретини (ь) тюшюрип, и, ю созукъларыны 
къойып, нумюне боюнджа язынъыз. 


Тиль — тили гуль — гулю 
бель — ... КОЗЬ — ... 
ЭЛЬ — ... голь — ... 
мисаль — ... чёль — ... 


Йымшакълыкъ ишаретинен (ь) биткен сёзлерге 
созукъ сеслер къошулса, йымшакълыкъ ишарети 
(ь) язылмай. 

Меселя: озь — озю, усть — устю. 


204-мешгъулиет. Тапмаджаларны окъунъыз. 


Устю — пулчыкъ, 1 
ИЧИ — КЪЫЛЧЫКЪ. ей 


Озь эвини 
аркъасында ташый. 


Къалын созукъларнен кельген сёзлерни бир сырагъа, 
индже созукъларнен кельген сёзлерни исе экинджи 
сырагъа язып алынъыз. 


Бу сёзлерде йымшакълыкъ ишарети (ь) языла. 


Корьмек орьмек 
кельмек отьмек 
кульмек кочьмек 
юрьмек дюльбер 


косьтермек дюльгер 


205-мешгъулиет. Нокъталар ерине йымшакълыкъ ишаре- 
тини (ь) язынъыз. Экинджи джумледе индже созукъларнынъ 
астыны сызынъыз. 


1. Фестивал..ге чешит мемлекетлерден балалар 
кел..ди. 2. Ёл ишаретлери айдавджыгъа ве ёлджугъа 
насыл ве къайда кетмекни кос..терелер. З. Гол..нинъ 
этрафында кестане, сел. .би, къавакъ, джевиз тереклери 
осе. 4. Эмджем Оз..бекистандан Къырымгъа коч. .ти. 


Е) 206-мешгъулиет. Джумлелерни дефтеринъизге 
кочюринъиз. Нокъталар ерине келишкен сёзлерни 


ЯЗЫНЪЫЗ. 
Мен бугунь нагъышлы ... кийдим. ОЗЬ 
Оджа талебеге ... берди. ем-ешиль 
Мен ... коюмни пек севем. суаль 
Баарьде чёллер, дагълар ... ола. кольмек 


МЕТИН 

207-мешгъулиет. Окъунъыз. 


|. 1. Бугунь къар ягъды. 2. Орманда чокъ къушлар 
яшай. З. Сансарчыкъ къышта аяздан да, рузгярдан да 
къоркъмай. 4. Айшенинъ анасы чебер тикиджидир. 


|. Бугунь къар ягъды. Асан урбаларыны кийип, 
азбаргъа ойнамагъа чыкъты. 

Азбарда балалар шамата къопарып, къарнен ойнай 
эдилер. 

— Айдынъыз, къарбаба ясайыкъ, — деп багъырды 
Асан. 

— Айдынъыз! — деп къычырышты балалар. Балалар 
къарбабаны тез яптылар. Оларнынъ юзьлеринде 
къуванч бар эди. 


Къайсы бирине метин демек мумкюн? Метинге 
серлева къоюнъыз. 


Бири-биринен манаджа багълы олгъан джумле- 
лерге метин дейлер. Метинде джумлелер белли 
бир тертипте ерлеше. Метинге серлева къоймакъ 
мумкюн. 


208-мешгъулиет. Окъунъыз. Метинге серлева къоюнъыз. 


Озен устюнден тар копюрчик кече эди. Бу копюрде 
эки эчки бири-бирине къаршы кельди. Олар бири- 
бирине ёл бермеге истемедилер. Тюртюшмеге баш- 
ладылар. Инат эчкилер экиси де озенге йыкъылдылар. 


Метинде не акъкъында айтыла? Не ичюн эчкилер 
озенге йыкъылдылар? 
Къайд этильген сёзлерни язып алынъыз. Дудакълы 
созукъларны бильдирген арифлернинъ астыны сы- 
зЫынъыз. 


209-мешгъулиет. Шиирни окъунъыз. Серлева къоюнъыз. 


Къар япалакълана, 
Къушчыкълар да сакълана. 
Сокъакъларны курейик, 
Къушларгъа ем берейик. 


Къар япалакълана, 
Балачыкълар зевкълана. 
Къар бораны уфюрте, 
Аяз бизни секирте. 

З. Аппазова 


Биринджи ве экинджи джумлени дефтеринъизге язып 
алынъыз. 


Эр бир метиннинъ мевзусы ола. Метинде джум- 
лелер бир фикирни бильдирелер. Метиннинъ мев- 
зусы серлевада акс олуна. 


210-мешгъулиет. Метинни окъунъыз. 


Экинджи сыныфта окъугъан Сание ана тили дерсини 
пек бегене. Эм оны авесликнен огрене. Сание янъы бир 
сёз эшитсе, оны мытлакъа лугъат дефтерчигине яза. 

Бугунь дерсте оджасынынъ къаргъа акъкъында 
айткъанлары онъа пек тесир этти. Оджа тахтагъа 
къаргъанынъ ресимини асты да: 


— Балалар, билесинъизми, бу къуш бизим ана 
тилинде сёйлене. Къаргъа беяз къаргъа бакъып „къар- 
къар” дей, — деди. 

Сание шашты ве озь-озюне: „Вай, къуш бизим 
тилимизде сёйлене экен! Демек, мен де озь ана 
тилимизни даа да яхшы огренмелим”, — деди. 

Н. Керичлиден 


1. Сание насыл дерсни пек бегене? 
2. Сание янъы бир сёз эшитсе, не япа? 
3. Оджанынь сёзлери Саниеге насыл тесир 
этти? Метинден тапып окъунъыз. Сонъки абзацны 
дефтеринъизге кочюринъиз. 


8; 211-мешгъулиет. Шиирни дефтеринъизге язынъыз. 
Дудакълы созукъларнынъ астыны сызынъыз. 


Торгъай сабырлы бир къуш, 
Кельсе биле сувукъ къыш, 
Аякълары сызламай, 
Озю ич де бузламай. 

Э. Усеин 


Шиирдеки сёзлернен джедвельни нумюне боюнджа 
толдурынъыз: 


Бир эджалы | Эки эджалы | Учь эджалы 
сёзлер сёзлер сёзлер 


тор-гъай са-быр-лы 


< 


212-мешгъулиет. Метинни окъунъыз. 


Кирпи 


Кирпи уфачыкъ бир айвандыр. О, дагъларда, 
орманларда, багъчаларда яшай. Онынъ тени тикенли 
ола. Тикенли урбанынъ файдасы буюк. Бу урба оны 
душманларындан къорчалай. Олар онынъ тенине 
токъунмайлар. 

Кирпи пек ишкир айван. О, япракълар ташып, юва- 
сына тёшей. Пишкен армут ве алмаларны пек севе. 

Къышта кирпи терен юкъугъа дала. Эрте баарьде исе 
юкъудан уяна. 


Метинде не акъкъында айтыла? Метин къач абзацтан 
ибарет? Метиннинъ биринджи парчасыны язып 
алынъыз. 


Къайд этильген сёзлернинъ схемасыны япынъыз. 


213-мешгъулиет. Окъунъыз. 


Халкъымыз пек ишкир ве беджериклидир. Адам- 
ларымыз чешит ишлерни япмагъа билелер. Эвель- 
эзельден олар айванасравджылыкъ, багъчаджылыкъ, 
тютюнджилик, бостанджылыкъ, токъумаджылыкъ киби 
зенаатларны огренгенлер. 

Эр бир ишнинъ озь устасы олгъан. Оларны севгенлер 
ве урьмет эткенлер. 


Метинде ким акъкъында айтыла? Не айтыла? 
Зенаатларнен багълы сёзлерни дефтеринъизге язып 
алынъыз. Сагъыр тутукъларнынъ астыны сызынъыз. 


214-мешгъулиет. Метинни дикъкъатнен окъунъыз. 


Бир огъланчыкътан къартанасынынъ адыны сорай- 
лар. О исе бильмей экен. 

— Я къартбабанъны насыл чагъырасынъ? 

— Къартбаба, манъа бал беринъиз, — дейим. 
Кулюнчли, амма пек о къадар дегиль. Бойле балалар 
олгъаны кедерлидир. Бельки олар ана ве бабасынынъ 
адларыны да унуткъандырлар. 

Яхшы балалар исе эм ана-бабасынынъ, эм къартана- 
къартбабаларынынъ, эм де деделерининъ адларыны 
билелер. 

Д. Чередниченкодан 


Сонъки абзацны дефтеринъизге язып алынъыз. 
Бу абзацта не акъкъында айтыла? Сиз якъын 
адамларынъызнынъ адларыны билесинъизми? Олар- 
нынъ адларыны дефтеринъизге язынъыз. 


215-мешгъулиет. Сыныфдашынънен ана ве бабаньъ, 
къартбаба ве къартананъ акъкъында субетлеш. 


216-мешгъулиет. Метинни окъунъыз. 


Яман адам озь сёзлери ве арекетлеринен 
башкъаларгъа буюк зарар кетире биле. 

Амма эйилик эр вакъыт яманлыкътан кучьлюдир. 
Инсанлар эйи адамларнынъ къадрине етелер ве 
хатырлайлар, агъыр дакъикъада оларгъа ярдым этелер, 
яман сойларындан исе узакъча олмагъа тырышалар. 


Бу метин не акъкъында? Метинге серлева къоюнъыз. 
Экинджи абзацны дефтеринъизге язып алынъыз. 


® зарар — зиян 
эийлик — яхшылыкъ 


<, 


217-мешгъулиет. Окъунъыз. Метинге серлева къоюнъыз. 

Къышта кунеш аз къыздыра. Кокни сыкъ-сыкъ къара 
булутлар къаплай. Къар ягъа. Аяз тюше. Озен ве 
гольчиклерни буз къаплай. 

Къышта авада чалышмакь сагълыкь ичюн 
пек файдалыдыр. Буюклер азбарнынъ къарыны 
темизлейлер. Осюмликлернинъ тамырларыны къарнен 
къапаталар. Балалар исе буюклерге ярдым этелер. 


о Бу метинде къач парча бар? 
Биринджи парчада не акъкъында айтыла? Я экинджи 
парчада? 


20 $. Абзац 


Метин парчаларгъа болюне. Там фикирни 
бильдирген метин парчасына абзац (сатырбашы) 
дейлер. Абзац янъы сатырдан башланып, бирин- 
джи сатыры бираз сагъ тарафкъа чекилип язылыр. 


218-мешгъулиет. Динъленъиз. 


Асанчыкъ ве сыгъынлар 


Къышта орманны къар ёргъаны къаплай. Къуругъан 
осюмликлер ве япракълар къар тюбюнде къала. 
Орманда яшагъан сыгъынлар ем тапалмай, чокъ вакъыт 
ач юрелер. Чаресизликтен сыгъынлар орман этегине 
чыкъып, адамлардан имдат истейлер. 

Ормангъа якъын койнинъ четинде буюк бир пичен 
черени уюльген эди. Бу черенге бир сыгъын бузавынен 
ашыкъып бара. Оларнынъ пешлерине эки ач къашкъыр 
тюше де, къувып башлай. Сыгъынлар къашкъырлардан 
къоркъып, догъру койге таба чапалар. 

Койнинъ четинде Асан деген огъланчыкъ яшай эди. 
О, азбарда къар куреп юрьгенде, чапкъан сыгъынларны 
ве оларны къувалагъан къашкъырларны коре. Асанчыкъ 
тез-тез азбаркъапуны артынадже ача да, сыгъынларны 
азбаргъа йибере. 


® Имдат — ярдым 


Черен — кебен 


С. Вапиев 


Догъру джевапны къайд эт. 


1. Къышта орманны не къаплай? 
а) думан; 
б) къар ёргъаны. 
2. Къуругъан осюмликлер ве япракъларнен не ола? 
а) къар тюбюнде къала ; 
б) аякъ астында къала. 
З. Орманда яшагъан сыгъынлар чокъ вакъыт насыл 
юрелер? 
а) токъ юрелер; 
б) ач юрелер. 
4. Сыгъын бузавынен къайда ашыкъып бара? 
а) озенге; 
б) черенге. 
5. Къашкъырлардан къоркъкъан сыгъынлар не япалар? 
а) койге таба чапалар; 
б) ормангъа чапалар. 
6. Асанчыкъ не япа? 
а) сыгъынларны азбаргъа йибере; 
б) сыгъынларны къува. 


Учюнджи абзацны дефтеринъизге кочюринъиз. 


219-мешгъулиет. Окъунъыз. 


Сюндюс татам манъа кягъыттан хоразчыкъ япты. 
Онынъ эки тарафыны тюрлю бояларнен боялады. 
Мен хоразчыкъны бегендим. Оны аркъадашларыма 
да косьтердим. Аркъадашларым да хоразчыкъны 
бегендилер. 


о Бу метинде не акъкъында айтыла? Метинге серлева 
КЪОЮНЪЫЗ. 
Дефтеринъизге язынъыз. Индже созукъларнен кель- 

ген сёзлернинъ астыны сызынъыз. 

220-мешгъулиет. Окъунъыз. 


1. Тильки койге кельди. 2. О, кумеске кирди. 5. Копек 
тилькиге атылды. 3. Копек кумеснинъ къапусы артында 
сакъланды. 4. Тильки куместен чыкъты. 6. О, тилькини 
тутты. 


Метин не олгъаныны хатырланъыз. 
Берильген джумлелерден метин тизинъиз ве 


дефтеринъизге язынъыз. 


ГЕ) 221-мешгъулиет. Сёзлерден джумлелер тизинъиз. 


Эмджем, меним, чалыша, обсерваторияда. 
О, телескопнен, анда, козете, семаны. 
Базар куню, бизге, кельген эди, о. 

Манъа, меракълы, чокъ, айтты, шейлер. 
Мен де, козетмеге, севем, йылдызларны. 
Мен, олмакъ истейим, астроном алим. 


Джумлелерни дефтеринъизге язынъыз. 
Олар манаджа бири-биринен багълымы? 
Метинге серлева къоюнъыз. 
Джумлелерден схемаларгъа келишкен сёзлерни 
тапынъыз. 

ДЖУМЛЕ 


&) 


21 $. Джумле акъкъында малюмат 


222-мешгъулиет. Окъунъыз. Эр бир джумленинъ сонъунда 
токътав япынъыз. 


Бизим Ватанымыз — Къырым. Къырымнынъ табиаты 
пек дюльбер. Мында Чатырдагъ, Къарадагъ, Аювдагъ 
дагълары бар. Салгъыр, Къарасув, Къача озенлери 
акъа. 


о Джумлелерде не акькъында айтылгьаныны анъла- 
ТЫНЪЫЗ. 


Ресимге бакъып, бир къач джумле тизинъиз. Джум- 
лелерни дефтеринъизге язынъыз. 

223-мешгъулиет. Окъунъыз. Догьру тизильген джумлени 
тапып, дефтеринъизге язып алынъыз. 


Къырымда, башлап, адамлар, энъ, яшагъан, заман- 
лардан, къадимий. 


Энъ къадимий, адамлар яшагъан, заманлардан 
башлап, Къырымда. 


Къырымда энъ къадимий заманлардан башлап 
адамлар яшагъан. 


Джумле там бир фикирни бильдире. | 


224-мешгъулиет. Джумлелерни дефтеринъизге язынъыз. 


Анам фермада къушчы олып чалыша. 

Бизде эр кунь дёрт дерс ола. 

Амет окъувда зайыф аркъадашларына ярдым этмеге 
севе. те 

Меним агъам учуджы олмагъа истей. ШЕ 


Джумлелернинъ къайсы бири берильген схемагъа 
келише? 


Биринджи ве учюнджи джумлелерге схемалар 
япынъыз. 


Джумленинъ биринджи сёзю буюк арифнен языла. 
Джумленинъ сонъунда сес алчала ве токътав япыла. 
Бу токътав языда нокътанен (.) косьтериле. 


225-мешгъулиет. Окъунъыз. Джумлелерни дефтеринъизге 
язып алынъыз. Нокъталар ерине келишкен сёзлерни язынъыз. 


Эр бир халкънынъ озь ... бар. 
Ана тилинде масаллар, аталар сёзлери, йырлар, 
айтыла. Эр бир адам озь ана тилини ... керек. 

Нокъталар ерине языладжакъ сёзлер: 
бильмек, тапмаджалар, ана тили. 


Е; 226-мешгъулиет. Джумлелерни кочюрип язынъыз. 
Эр джумледе къачар сёз олгъаныны айтынъыз. 


Балалар ашайлар. 

Балалар аш ашайлар. 

Балалар сыджакъ аш ашайлар. 

Балалар мектепте сыджакъ аш ашайлар. 
Балалар эр кунь мектепте сыджакъ аш ашайлар. 


< 


227-мешгъулиет. Джумлелерни окъунъыз, къач сёзден 
тизильгенини айтынъыз. 


ир 22200 
Къар ягъа. 
Аджджы еллер эсе. 


Ибраим метинни тез окъуды. 
Къар ве буз сувдан енгиль ола. 


Джумлелерни дефтеринъизге язынъыз. Эки джум- 
ленинъ схемасыны япынъыз. 


228-мешгъулиет. Берильген схемаларгъа джумлелер уйду- 
рып язынъыз. 


10 о нс УР ООО 


Джумле сёзлерден тизиле. Энъ къыскъа джумле _ 
бир сёзден ибарет ола. 

229-мешгъулиет. Джумлелерни язып алынъыз. Джумле- 
лернинъ сонъуна нокъта къоюнъыз. 


Кузь Кунеш аз къыздыра Тереклернинъ япракълары 
сарара ве сола Ель оларны савура Къушлар сыджакъ 
ерлерге учып кете. 


230-мешгъулиет. Метинни окъунъыз. 


Акъыллы къаргъа 


Къаргъа пек сувсагъан экен. О, 
бир бардакъ коре. Бардакънынъ 
ичинде сув пек аз экен. Къаргъа ба- 
шыны узата. Сувгъа еталмай. Не 


япмалы? 
ы Къаргъа уфакъ ташчыкъларны 
ала ве бардакъкъа ташлай. Бар- 


дакь ташнен тола. Сув юкъары 
котериле. 
Сувсагъан къаргъа сув ичип тоя. 
Л. Толстой 


Метинде не акъкъында айтыла? Къаргъа сув ичмек 
ичюн не япа? Икяе этинъиз. Экинджи абзацны дефте- 
ринъизге язып алынъыз. 


ГЕ) 231-мешгъулиет. Окъунъыз. Шиирге серлева къоюнъыз. 


Къырым — бизим Ватанымыз. 
Ватан — бизим Анамыз. 
Биз Ватанны бу дюньяда 
Энъ мукъаддес саямыз. 
И. Асанин 


Шиирде къач джумле бар? Учюнджи джумлени 
дефтеринъизге язып алынъыз. 

< 


232-мешгъулиет. Окъунъыз. Метинде не акъкъында хабер 
этильгенини айтынъыз. 


223. Икяе джумлеси 


Амет бабасындан изин алып, дагъгъа кетти. Огълан- 
чыкъ анда бир тильки къобасы корьди. Къобаны копе- 
гине де косьтерди. Сарман къулакъларыны тикледи, 
ырылдады, авлады. Лякин айнеджи тильки теренге 
пыскъан эди. Сарман оны къобасындан чыкъарып 


оламады. 
Не ичюн Сарман тилькини къобадан чыкъарып 
оламады? 
Эр бир джумленинъ сонъунда насыл токътав ишарети 
къоюлгъан? 


Бир шей акъкъында хабер эткен джумлеге икяе 
джумлеси дейлер. Икяе джумлесининъ сонъунда 
нокъта (.) къоюла. 


233-мешгъулиет. Окъунъыз. 


Къыш сабасы 


Акъшамки къара топракъ, 
Саба бакъсам, энди акъ. 
Къалын къаргъа комюльген 
Чевремизде эр бир якъ. 
Дамлар, сачакълар орьтюк, 
Кимер ерлерде — курьтюк... 
Санки дерсинъ къардан къыр 
Огюнъде тура тим-тик. 
Гъ. Булгъанакълы 


о Шиирге эсасланып, къыш акъкъында бир къач джумле 
уйдурынъыз. Джумлелерни дефтеринъизге язынъыз. 

Л, эр бир якъ — эр бир тараф 
къыр — байыр — тёпе 
тим-тик — дос-догъру 


234-мешгъулиет. Ресимге бакъынъыз. 


о Суаллерге толу джеваплар беринъиз: 
1. Ресимде насыл йыл мевсими тасвирленген? 
2. Ерни, тереклерни не къаплады? 
З. Балалар не ясадылар? Эр бир балагъа ад 
къоюнъыз. 
4. Олар неге къуваналар? 
Джевапларны дефтеринъизге язынъыз. 


235-мешгъулиет. Джумлелерни язып алынъыз. Нокъталар 
ерине келишкен сёзлерни къоюнъыз. 


Къышта сувукъ ... уфюре. 

Баба къарны ... темизлей. 

Балалар байрамгъа ... ве оюнлар огрендилер. 
Йылбаш байрамында ... донатыла. 


Нокъталар ерине языладжакъ сёзлер: 
софралар, курекнен, еллер, йыр. 

236-мешгъулиет. Дефтеринъизге темиз ве дюльбер язынъыз. 


Юксек дагънынъ этегинде бир чокъракъ бар. 
Чокъракънынъ суву салкъын ве темиз. Атта тюбюндеки 
ташчыкъларны корьмек мумкюн. Адамлар келип, бу 
чокъракътан сув ичелер. 


Чокъракъ суву насыл? Юксек сёзюнде къач сес ве 
къач ариф бар? Биринджи джумледеки сёзлерни элифбе 
тертибинде язынъыз. 


Е) 237-мешгъулиет. Ашагъыда берильген сёзлернен 
джумлелер тизинъиз. Джумлелерни дефтеринъизге 
язынъыз. 


Ана тили, бугунь, олды, дерси; бизге, янъы, оджамыз, 
анълатты, мевзу; биз, сонъ, яптыкъ, вазифе; бердик, 
суаллерге, джевап; джевапларымызны, бегенди, 
оджамыз. 


< 


238-мешгъулиет. Метинни джумлелерге болип, дефте- 
ринъизге язынъыз. Джумлелернинъ сонъуна нокъта къоюнъыз. 


Амет ве Мемет — экинджи сыныф талебелери 
дерске ич бир вакъыт кеч къалмайлар дерслерини озь 
вакътында азырлайлар бири-бирине ярдым этелер 
оджаны урьмет этелер ве сёзюни динълейлер олар 
тербиели балалар. 


Амет ве Мемет насыл талебелер? Икяе этинъиз. 
Метинге серлева къоюнъыз. 


20] Озь сыныфдашынъызнен энъ якъын достунъыз акъ- 
къында субетлешинъиз. Субетни бойле башланъыз: 
— Сенинъ достунъ бармы? 
— Эбет, ... ... .... 

239-мешгъулиет. Тапмаджаны дефтеринъизге язынъыз ве 
эзберленъиз. 


Анавы эвде чыкъ-чыкь, 
Мынавы эвде чыкъ-чыкь, 
Анъламасанъ, эвден чыкъ. 


Саат сёзюнен икяе джумлеси уйдурып, дефтери- 
нъизге язынъыз. Джумленинъ схемасыны япынъыз. 


240-мешгъулиет. Окъунъыз. 


1. Аяз ве боранларда къушлар суса. 

2. Не ичюн отьмек уфакъларыны топламакъ керек? 

З. Къушларгъа куньайлан, къавун, къарпыз 
урлукъларыны бермек мумкюн. 

4. Сиз къышта къушларгъа ярдым этесинъизми? 


Икяе джумлелерини дефтеринъизге язып алынъыз. 


241-мешгъулиет. Шиирни окъунъыз. 


Багъ-багъча, чёллерде 
Ятмакъта терен къар! 
Бу сувукъ куньлерде 


Къушларгъа омюр тар! 


Къаргъалар, торгъайлар 
Ем излеп кезмекте. 
Къызчыкълар, огъланлар 
Къыштан зевкъ сезмекте. 
Ю. Темиркъая 


Шиирде къач джумле бар? Икяе джумлелерини деф- 


теринъизге кочюрип язынъыз. 
Бу джумлелерде не акъкъында айтыла? 

Е; 242-мешгъулиет. Метинни джумлелерге болип, 
дефтеринъизге язынъыз. Джумлелернинъ сонъуна 
нокъта къоюнъыз. 


Эдем Къалай коюнде яшай о экинджи сыныфта 
окъуй оларнынъ Иылдыз адлы сыгъыры бар Иылдыз 
эр йыл къышта бузавлай онынъ сютю пек лезетли ола 


Эр бир джумледе къач сёз олгъаныны айтынъыз. 


243-мешгъулиет. Окъунъыз. Джумлелернинъ сонъунда 
къоюлгъан токътав ишаретлерине дикъкъат этинъиз. 


23 $. Суаль джумлеси 


Таир къайда яшай? Таир шеэрде яшай. 

Сиз дерсте не яптынъыз? Биз дерсте шиир 
окъудыкъ. 

Алиме мектепте насыл окъуй? Алиме мектепте пек 
яхшы окъуй. 


Къайсы джумлелерде сорав манасы бильдириле? 


Сорав бильдирген джумлеге суаль джумлеси 
дейлер. Суаль джумлесининъ сонъунда суаль 
ишарети (2?) къоюла. 


244-мешгъулиет. Суаллерни окъунъыз. Эбет я да ёкъ 
сёзлеринен джевап беринъиз. 


1. Сен окъумагъа севесинъми? 

2. Эр кунь китап окъуйсынъмы? 

З. Тез окъуйсынъмы? 

4. Саба эрте турасынъмы? 

5. Дерслеринъни вакътында азырлайсынъмы? 

245-мешгъулиет. Суаллерни окъунъыз. Толу джевапларны 
дефтеринъизге язынъыз. 


Сенинъ адынъ ве сойадынъ не? 
Сен кьач яшындасынъ? 

Сен къайда яшайсынъ? 
Сыныфынъызда къач талебе бар? 
Оджапченъизнинъ ады не? 


о Берильген суаллерге эсасланып, „танышув” мевзу- 
сында диалог тизинъиз. 


246-мешгъулиет. Тезайтымны дефтеринъизге язып алы- 
нъыз. Сёзлерде созукъларнынъ астыны сызынъыз. 


Араннынъ артында аркъан, 
Аркъаннынъ артында ат, 
Атнынъ артында араба. 


оо Сёзлер насыл созукьнен башлана? Тезайтымны баш- 
та яваш, сонъ тез айтмагъа огренинъиз. 


247-мешгъулиет. Икяе джумлелеринден суаль джумлелери 
япынъыз. 


Нумюне: Муса кельди. — Муса кельдими? 
Къар ягьды — Къар ягьдымы? 


Решат янъы китап алды. — ... ? 
Кираз, вишне, эрик пишти. — ... ? 
Сервиназ къокъласынынъ антерини ювды. — ... ? 


Коюмизге театр кельди. — ... ? 

248-мешгъулиет. Окъунъыз. Суаль джумлелерини дефте- 
ринъизге язып алынъыз. 


Берабер кулюшейик 


— Алие, тюневин не ичюн мектепке кельмединъ? — 
деп сорады оджа. 

— Агъам хасталанды, — деди Алие. 

— Демек, сен хаста агъанъны бакътынъ? Ойлеми? 

— Ёкъ, мен онынъ чанасынен тайдым. 


Е) 249-мешгъулиет. Икяе джумлелеринден суаль джум- 
лелери япынъыз. Дефтеринъизге язынъыз. 


Меселя: Анам кельди. — Анам кельдими? 
Кунеш чыкъты. — ... ... ? 

Мустафа китап алды. — ... ... ? 

Эльмаз эрте турды. — ... ... ? 

250-мешгъулиет. Джумлелерни окъунъыз. 


24 $. Эмир джумлеси 


1. Озюнъден буюкке ёл бер. 
2. Йырла, бульбуль, динълейим, гонълюмни хош 
этейим. 
З. Не де гузель къайтарма, 
Тюш ортагъа ве ойна. 


© Джумлелернинъ маналарыны анълатынъыз. Эки 
джумлени дефтеринъизге язып алынъыз. 


Эмир джумлеси риджа, эмир, истек, насиат, 


мураджаат, ялварув, теклиф, чагъырув маналарыны 
бильдире. 

251-мешгъулиет. Окъунъыз. Бу парча къайсы масалдан 
алынгъан? 


Къарынджа терен бир дере янына барып, онынъ 
ичине тюше. Деренинъ ичинде тылсымлы от тапа. 
Тапа, амма къопарып оламай. 

Къарынджа башыны котерип, тёпеге, тереклер 
устюне бакъа. Балабан терекнинъ энъ юкъарыдаки 
далында бир къара къаргъа отургъаныны коре. 

— Къаргъа, къаргъа! Манъа мына бу отны узьмеге 
ярдым эт, — деп ялвара къарынджа. 

Къаргъа исе къарынджаны динълемей, учып кете. 


Ө 1. Къарынджа къайда тюше? 
2. Деренинъ ичинде не тапа? 
З. Къарынджа къаргъагъа не деп ялвара? 
4. Къаргъа исе не япа? 


Метинден эмир джумлесини тапып, дефтеринъизге 
язынъыз. 


252-мешгъулиет. Окъунъыз. Бу сатырлар насыл йырлардан 
алынгъан? 


1. Уч, къушчыгъым, даим уч, 
Якъынгъа ве узакъкъа! 


2. Динъленъиз, мен йырлайым, 
Иырлайым ве ойнайым. 


З. Юкъла, балам, юкъла, 
Тюшлер корип, юкъла. 


Бу насыл джумлелер? Оларнынъ манасыны 
анълатынъыз. 

253-мешгъулиет. Джумлелерни окъунъыз. 


1. Мен янъы йыр огрендим. 
Мен янъы йыр огрендим! 


2. Не япайым экен? 
Не япайым экен?! 


З. Эмине, оданъны джыйыштыр. 
Эмине, оданъны джыйыштыр! 


Джумлелер арасында насыл фаркъ бар? Экинджи 
сырадаки джумлелер насыл сеснен окъула? 


@ 254-мешгъулиет. „Эдебий окъув” китабындан дёрт 
эмир джумлеси тапып, дефтеринъизге язынъыз. 


< 


Икяе, суаль, эмир джумлелери интонациясына 
коре нида джумлелерине чевириле. Нида джум- 
леси котеринки сеснен айтыла. Онынъ сонъунда 
нида ишарети (!) къоюла. 


25 $. Нида джумлеси 


255-мешгъулиет. Шиирни оджанынъ артындан текрарлап 
окъунъыз. Джумлелер насыл сеснен айтылгъанына дикъкъат 
этинъиз. 


Айтынъыз, турналар! 
Ёлунъыз къаякъкъа? 
Къайтынъыз, турналар, 
Бу якъкъа, бу якъкъа! 


Нида джумлелерини дефтеринъизге язып алынъыз. 
Бу парча къайсы шиирден алынгъан? Оны ким язды? 

256-мешгъулиет. Джумлелерни котеринки сеснен окъунъыз. 
Оларнынъ сонъунда насыл ишарет къоюлгъан? 


1. Эй, гузель Къырым! 

2. Балалар, низамлы олунъыз! 

З. Кемал, кель мында! 

4. Балалар, ким лятифе айтмагъа биле?! 
5. Вай, ким кельди! 

6. Машалла, Зейнеп, яхшы окъуйсынъ! 


Дёрт джумлени дефтеринъизге язып алынъыз. 


257-мешгъулиет. Нида джумлелерини дефтеринъизге язып 
алынъыз. Къалын созукъларнынъ астыны сызынъыз. 


Биз оджамызнен дагъгъа бардыкъ. 
Дагъда фындыкъ, ювез тереклери осе. 
Бакъса, не де чокъ къызылчыкъ бар! 
Амма да балабан тереклер! 

Джелял сепетке дагъ джилеги джыйды. 


ССА ЭЕ 


258-мешгъулиет. „Эдебий окъув” китабындан дёрт нида 
джумлеси тапып, дефтеринъизге язынъыз. 


259-мешгъулиет. Берильген джумлелерни котеринки сес- 
нен айтынъыз. Дефтеринъизге язынъыз. Индже созукъларнынъ 
астыны сызынъыз. 


Байрам шерифинъиз мубарек олсун! 
Хайырлы яшлар олсун! 

Ашынъыз татлы олсун! 

Ишинъиз къолай кельсин! 

Огъурлы ёллар олсун! 


Бу насыл джумлелер? Сиз бу незакетли ибарелерни 
не вакъыт къулланасынъыз? 

260-мешгъулиет. Баба ве огълу арасындаки субетни рол- 
лер боюнджа ифадели окъунъыз. 


— Алимка! Мында кель, огълум! 

— Бармайджам! 

— Не ичюн? 

— Сен ана тилимизни бозасынъ... 

— Насыл бозам? 

— Алим демек ерине Алимка дейсинъ. 

— Я мен сени эркелеп чагъырам да, огълум! 
— Эркелесенъ, ана тилимизде эркеле. 

— Я ана тилимизде насыл ола? 

— Алимчик! 


Нида джумлелерини дефтеринъизге язып алынъыз. 


@ 261-мешгъулиет. Шиирни окъунъыз. 


Мераба, Учансув, мераба! 
Алушта, Алупка эм Ялта! 
Алтын тюс ялылар, мераба, 
Мераба, Ватаным, мераба. 
П. Зети 


Муэллиф шиирде насыл дуйгъуларны ифаделей? 
Биринджи ве экинджи сатырларны насыл сеснен 
окъумалы? Учансув бу недир? 
Шиирни дефтеринъизге темиз ве догъру кочюринъиз. 
Схемаларгъа келишкен сёзлерни тапынъыз. 

26 $. Джумленинъ баш ве экинджи 
дередже азалары 


262-мешгъулиет. Окъунъыз. 


Къар ириди. Орталыкъ ешере. Ап-акъ акъбардакълар 
ачыла. Табиат джанлана. Ильк баарь кельди. 


Метинде къач джумле бар? 


Эр бир джумледе не акъкъында айтыла? 


Эр бир джумленинъ баш азалары ола. Оларсыз 
джумле олмаз. Джумленинъ баш азалары — 
муптеда ве хабер. 

Муптеда джумледе ким я да не акъкъында 
айтылгъаныны бильдире. Ким?, кимлер?, не?, 
нелер? суаллерине джевап бере. 

Хабер муптеда акъкъында не айтылгъаныны 
бильдире ве не япты?, не япа?, не япаджакъ? киби 
суаллерге джевап бере. 

Меселя: Къар ириди. 

Бу джумледе къар акъкъында айтыла. Къар 
акъкъында не айтыла? Къар ириди дениле. 

Къар — бу муптеда. Не? суалине джевап бере. 
Ириди — хабер. Не япты? суалине джевап бере. 
Къар ириди — джумленинъ баш азалары. 


263-мешгъулиет. Метинни окъунъыз. 


Бугунь Энвер мектепке бармады. Энвер, хасталанды. 
Саба сыджагъы котерильди. Анасы онъа илядж берди. 
Акъшамгъа таба Энвер тюзельди. 


У 


Джумлелерни дефтеринъизге язып алынъыз. Муп- 
теданы бир сызыкънен, хаберни эки сызыкънен, къалгъан 
сёзлерни исе далгъалы сызыкънен къайд этинъиз. 


Нумюне: Бугунь Энвер мектепке бармады. 
Муптеда ве хабер — джумленинъ баш азалары. 


Къалгъан сёзлер джумленинъ экинджи дередже 
азаларыдыр. 


264-мешгъулиет. Метинни дефтеринъизге язып алынъыз. 
Ресимлер ерине сёзлер язынъыз. 


Къавал 


Къушлар багъчада бир й таптылар. 
%- 


Оны башта "\; уфюрди: 


— Чивиль-чивиль! 
Сонъра 
— Къар-р! : 77 


Бульбульнинъ къавал чалгьаныны исе эр кес 
динъледи. 


Мына, СХ шимди де озь къавалынен уча. 
Т. Агаев 


Джумлелерде муптеда ве хаберни тапынъыз. 
Муптеданы бир сызыкънен, хаберни исе эки сызыкънен 
къайд этинъиз. 


265-мешгъулиет. Окъунъыз. 


Мен денъиз ялысына бардым. Денъизден салкъын 
ельчик эсти. Денъиз устюнде чагъалалар учуша. 

Мен денъиз ялысындан тос-томалакь ташчыкьлар 
топладым. 


Джумлелернинъ баш азаларыны бельгилеп, 
дефтеринъизге язып алынъыз. 


ким? не яптым? 
Нумюне: Мен бардым. 


ГЕ) 266-мешгъулиет. Джумлелерни дефтеринъизге язы- 
нъыз. Суаллер ерине келишкен сёзлер къоюнъыз. 


1. (Ким?) экинджи сыныфта окъуй. 2. Коюмизде 
балабан ве дюльбер (не?) къурулды. З. Багъчада 
(нелер?) шенъ отелер. 4. (Кимлер?) дерске ашыкъа. 


5. Ремзие тахтада (не?) язды. 


267-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Дём-дём, дёмана, 
Кадям манъа назлана. 
Къаве пише, чай къайнай, 
Оджакъларда от яна. 

З. Аппазова 


Шиирде къач муптеда ве къач хабер бар? Оларнынъ 
астыны сызынъыз. 


268-мешгъулиет. Берильген схемаларгъа джумлелер 
уйдурып язынъыз. 

А 269-мешгъулиет. Икяени окъунъыз. 


Къадыр ве къаргъа 


Къадыр къушларны пек севе. О къафесте къаргъа 
къушуны бакъа. 

Бу сене къыш къатты кельди. Этрафны къалын къар 
къаплады. Пенджереден къарны корьген къаргъа 
къувангъанындан: „Къар-къар”, — деп къычырды. 
Къадыр урбаларыны кийди, омузына къаргъаны 
къондурды ве чанасыны алып, ёлгъа чыкъты. 

Къадыр ве къаргъа баягъы вакъыт къар обалары 
устюнде шенъ ойнадылар. 


Догъру джевапны къайд эт. 


1. Къадыр не севе? 
а) копекни; 
б) къушларны. 

2. Огъланчыкъ къафесте насыл къушны бакъа? 
а) къаргъаны; 
б) торгъайны. 

З. Къарны корьген къаргъа не япты? 
а) къувангъанындан: „Къар-къар” — деп къычырды; 
б) учып кетти. 

4. Къадыр ве къаргъа баягъы вакъыт не яптылар? 
а) къар обалары устюнде шенъ ойнадылар; 
б) эвде отурдылар. 


Къ арфинен башлангъан сёзлерни дефтеринъизге 
язып алынъыз. 
Тезайтымны тез айтмагъа огренинъиз: 


Къара къаргъа къонды беяз къаргъа. 


270-мешгъулиет. Джумлелерни дефтеринъизге язып алы- 
нъыз. 


1. Эдемге тизеси чешит тюсте боя багъышлады. 
2. Азбарда балалар къардан адам япалар. 

З. Къуш ювалары олгъан ерге якъын барма. 
4. Озен боюнда койлер ве шеэрлер ерлешкен. 


Къайд этильген сёзлернинъ устюне суалини язынъыз. 
Олар джумленинъ баш я да экинджи дередже азалары 
ола? Нумюне боюнджа анълатынъыз. 


Нумюне: 

Ким? Тизеси. Бу — муптеда. 

Тизеси не япты? Багъышлады. Бу — хабер. 
Тизеси багъышлады — джумленинъ баш азалары. 


ГЕ) 271-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Такъвимде бугунь январь, 
Чевре-этраф ап-акъ къар. 
Тышта аяз, серт ава, 
Тосат-тосат къар ягъа. 

З. Джавтобели 


Даа насыл къыш айлары бар? Айтынъыз. 
Къайсы бири схемагъа келише? 


/ 


Козенеклерге етишмеген арифлерни язып, къ арфи- 
нен башлангъан бир эджалы сёзлер тизинъиз. 

27 $. Джумледе сёзлернинъ 
бири-биринен багъы 


272-мешгъулиет. Джумлени дефтеринъизге язынъыз. Баш 
азаларынынъ астыны сызынъыз. 


Талебелер байрамгъа азырланалар. 


Бу джумледе сёзлер бири-биринен бойле багълангъан: 


Талебелер (не япалар?) азырланалар; 
азырланалар (неге?) байрамгъа. 


Джумледе сёзлер бири-биринен манаджа 
багълана. Сёзлер арасындаки багъны суаль 
ярдымынен бельгилемек мумкюн. 


273-мешгъулиет. Джумледеки сёзлерни бири-биринен 
догъру багъланъыз. 


Нумюне: 

Битам къаве пиширди. мц 
Битам (не япты?) пиширди; 
пиширди (не?) къаве. 


Мен къавени фильджанларгъа толдурдым. 
Мен (не яптым?) ...; 

толдурдым (нени?) ...; 

толдурдым (неге?) ... . 


Битам къартбабамны софрагъа чагъырды. 
Битам (не япты?) ...; 

чагъырды (кимни?) ...; 

чагъырды (неге?) ... . 

274-мешгъулиет. Окъунъыз. 


Кучьлю ель башланды. Сокъакълардатоз котерильди. 
Кокни булутлар къапатты. Къуветли ягъмур ягъды. 


о Эр бир джумледе баш азаларны бельгиленъиз. 
Бири-биринен манаджа багълы олгъан сёзлерни язып 
алынъыз, суаллер къоюнъыз. 


Нумюне: Ель (не япты?) башланды; ель (насыл?) 
кучьлю. 


275-мешгъулиет. Ресимге бакъып, суаллерге джевап 
беринъиз. 


о 1. Ресимде кимлерни коресинъиз? Эр бир балагъа ад 
къоюнъыз. 
2. Олар не япа? 

З. Ерни ким къаза? 

4. Чечеклерни ким сача? 

5. Фискинен ким сувара? 

Джевапларны дефтеринъизге язынъыз. Джумле- 
лерде баш ве экинджи дередже азаларынынъ астыны 
сызынъыз. 


276-мешгъулиет. Окъунъыз. Нокъталар ерине 
Е; келишкен сёзлерни язынъыз. 


Нумюне: Энвер (кимге?) достуна (не?) мектюп 


язды. 
1. Анам (кимге?) ... (не?) ... алды. 
2. Мен (кимге?) ... (не?) ... багъышладым. 
З. Тюкянджы (кимге?) ... (не?) ... берди. 


Нокъталар ерине языладжакъ сёзлер: манъа, 
отьмек, къардашыма, оюнджакъ, достума, китап. 


< 


277-мешгъулиет. Окъунъыз. Джумле биткен ерде сеси- 
нъизни алчакълатынъыз. 


Баарь кельди Кунеш къыздыра Къушлар узакъ 
иллерден къайта Чёльде отлар ешере Озенлер 
шувулдай. 


Джумлелерни дефтеринъизге язып алынъыз. 
Джумлелернинъ сонъуна нокъта къоюнъыз. Муптеданы 
бир сызыкънен, хаберни эки сызыкънен къайд этинъиз. 

Берильген схема къайсы джумлеге келише? 


не? не япа? 


къайда? 


278-мешгъулиет. Метинни дефтеринъизге язып алынъыз. 


не? не япаджакъ? 
Нумюне: Тезден яз татили оладжакъ. 


Тезден яз татили оладжакъ. Яз татилинде мен 
Булгъанакъ коюне бараджам. Койде меним къартбабам 
ве къартанам яшай. Мен оларны пек севем. Олар манъа 
масаллар айта. Мен де олар киби масал айтмагъа 
огренеджем. 


Джумлелерде баш азаларынынъ устьлерине суалле- 
рини язынъыз. 
Схемагъа келишкен джумлени тапынъыз. 


"ОНИ 


279-мешгъулиет. Нокъталар ерине суаль къойып, келишкен 
сёзлерни язынъыз. 


Нумюне: Ель (не япа?) эсе. 
Къушлар 
Чечеклер ... .... 


Кунеш ... .... 
Денъиз ... .... 


Ярдымджы сёзлер: далгъалана, къыздыра, 
чивильдеше, ача. 

280-мешгъулиет. Шиирни окъунъыз. Джумлелерде муптеда 
ве хаберни тапынъыз. 
Кемане 


Эмин алды кемане, 
Анасы йырлай мане. 
Эльмаз оюнгъа тюшти, 
Эр кес бакъып кулюшти. 
Э. Асанова 


Дефтеринъизге кочюринъиз. Сёзлерни эджаларгъа 
| болип язынъыз. Тек индже созукьларнен кельген 
сёзлернинъ астыны сызынъыз. 


281-мешгъулиет. Окъунъыз. 
Берабер кулюшейик 


— Къадыр, сен бугунь мектепке бармай- 
джакъсынъмы? — дей бабасы огълунынъ дерске 
кетмеге ашыкъмагъаныны корип. 

— Ёкъ, — дей Къадыр. 

— Не ичюн? 

— Оджамыз тюневин: „Мектепке ярын бабанъ 
кельсин”, — деген эди. 


Суаль джумлелерининъ сонъунда насыл ишарет 


къоюлгъан? Суаль джумлелери не бильдирелер? 
Е 282-мешгъулиет. Джумлелерни окъунъыз. 


Биз оджамызнен музейни зиярет эттик. 
Украинанынъ энъ буюк озени — Днепр. 
Къырымда тузлу сувлу голлер пек чокъ. 
Кемириджи айванларнынъ чокъусы юваларда 
яшайлар. 

Джумлелерни дефтеринъизге темиз ве дюльбер 
язып алынъыз. Буюк арифнен язылгъан сёзлер не 
бильдирелер? 

28 $. Буюк арифнен язылгъан сёзлер 


283-мешгъулиет. Джумлелерни язып алынъыз. Буюк ариф- 
нен язылгъан сёзлернинъ астыны сызынъыз. 


1. Зейнеп Аппазова балалар ичюн шиирлер язды. 

2. Аметхан Султан джесюр учуджы эди. 

З. Сабрие Эреджепова халкъымызнынъ севимли 
йырджысыдыр. 


Ад ве сойадлар буюк арифнен языла: Ильяс Бахшыш | 


284-мешгъулиет. Дефтеринъизге язып алынъыз. 


Асан Чергеев. 
Джемиль Кендже. 
Нузет Умеров. 


Сёзлерде буюк арифнинъ астыны сызынъыз. 
Бу шаирлернинъ къайсы шиирлерини билесинъиз? 


Сиз даа насыл бала шаирлерини билесинъиз? 


285-мешгъулиет. Джумлелерни окъунъыз. 


1. Бизим сыныфта Алим адлы огъланчыкъ окъуй. 
Рефат Аппазов Москвада яшады. О — алим. 

2. Къардашымнынъ адыны Эдие къойдыкъ. 
Рустем достуна эдие алды. 

З. Тюневин бизге Шемсие алам кельди. 
Алам анама шемсие багъышлады. 


Къайд этильген сёзлер не ичюн эки тюрлю язылгъан? 
Оларнынъ маналарыны анълатынъыз. 


127 


286-мешгъулиет. Ресимлерге бакъып, суаллерге джевап 
беринъиз. Балаларгъа ад къоюнъыз. 


Ким кемане чала? Ким одун парлай? 


Ким ресим япа? Ким тавукъларгъа ем бере? 


о Джевапларны дефтеринъизге язынъыз. Джумлелерде 
муптеда ве хаберни тапып, астыны сызынъыз. 


287-мешгъулиет. Суаллерге джевап беринъиз. Джевап- 
ларны дефтеринъизге язынъыз. 


1. Бугунь дерсте ким яхшы джевап берди? 
2. Достларынъызнынъ къайсы бири дюльбер яза? 
З. Сыныфынъызда ким дюльбер ресим сыза? 


Е, 288-мешгъулиет. Башта сыныфынъызда окъугъан 
огъланларныньъ, сонъ къызларнынъ адларыны язынъыз. 

289-мешгъулиет. Джумлелерни толу язынъыз. Ким? суали- 
не джевап берген сёзлернинъ астыны сызынъыз. 


Меним адым — ... . 
Сойадым — ... . 
Бабамнынъ ады — ... . 
Анамнынъ ады — ... . 


290-мешгъулиет. Берильген адларны окъунъыз. Бир 
сырагъа къызларнынъ адларыны, экинджи сырагъа исе 


огъланларнынъ адларыны язып алынъыз. 


Февзи, Сабрие, Февзие, Сабри, Лютфие, Зекие, 
Лютфи, Зеки, Шевкъий, Мунир, Алие, Шефкъие, 
Мунире, Алим, Али, Алиме, Кериме, Керим. 


291-мешгъулиет. Ресимлерде насыл айванларны кореси- 
нъиз? Оларнынъ адлары насыл арифнен язылгъан? 


Бу — Акътабан. 


Бу — Къашкъа. 


Бу — Акъбаш. 


о Джумлелерни дефтеринъизге язып алынъыз. 

Айван адлары буюк арифнен языла: | 
Акътабан (ат), Къашкъа (сыгъыр). | 
292-мешгъулиет. Метинни окъунъыз. 


Гульсум Сарабуз коюнде яшай. Къызчыкъ айванларны 
пек севе ве оларны бакъмагъа анасына ярдым эте. 

Эписинден зияде Гульсум Каракъашны бегене. 
Къаракъаш балабан сыгъыр олса да, пек юваш. 

Гульсум Къаракъаштан къоркъмай. Янына барып 
сыйпай, онъа от бере. 


Ө . Гульсум къайда яшай? 

. Эписинден зияде Гульсум къайсы айванны бегене? 
. Къаракъаш насыл бир сыгъыр? 
. Учюнджи абзацта не акъкъында айтыла? 


юм — 


Буюк арифнен язылгъан сёзлерни язып алынъыз. 
Олар нени бильдирелер? 


Мемлекет, шеэр, кой, сокъакъларнынъ адлары 
буюк арифнен языла: Украина, Кефе, Коккозь кою, 
_ Авдет сокъагъы. 


293-мешгъулиет. Суаллерге эсасланып, озюнъиз- 
нинъ ве къоранта азаларынъызнынъ догъгъан ери 
акъкъында бири-биринъизнен субетлешинъиз. 


Сенинъ къартбабанъ къайда догъды? 
Къартананъ къайда догъды? 

Бабанъ къайда догъды? 

Ананъ къайда догъды? 

Сен озюнъ къайда догъдынъ? 
Шимди къайда яшайсынъыз? 


ООО 

8; 294-мешгъулиет. Метинни окъунъыз. 


Биз Къырымда яшаймыз. Онынъ меркези 
Акъмесджит шеэридир. Къырымда Кефе, Кезлев, 
Къарасувбазар, Джанкой, Керчь, Багъчасарай 
шеэрлери де бар. 

Бабам Багъчасарай янындаки Теберти коюнде, анам 
исе Албатта догъды. 


Къайд этильген сёзлерни сатырдан сатыргъа насыл 
этип авуштырмакь мумкюн? Дефтеринъизде язып 


косьтеринъиз. 


295-мешгъулиет. Насыл койлернинъ адларыны билесинъиз? 
Сизинъ шеэринъизде (коюнъизде) насыл сокъакълар бар? 
Оларнынъ адларыны дефтеринъизге язынъыз. 


296-мешгъулиет. Шиирни окъунъыз. 


Бельбек бою ... Дюльбер ерлер, 
Этрафында эски койлер: 
Фоти-Сала, Янджу, Албат... 
Мында зенгиндир табиат. 

И. Сейтабла 


о Буюк арифнен язылгъан сёзлерни дефтеринъизге 
язып алынъыз. Эски койлер насыл озен этрафында 
ерлешкен? 


Дагъ, озен, денъизлернинъ адлары буюк ариф- 
нен языла: Къарадагъ, Алма озени, Къара денъиз. 


131 


297-мешгъулиет. Джумлелерни язып алынъыз. Буюк ариф- 
нен язылгъан сёзлернинъ астыны сызынъыз. 


1. Язда Алушта, Ялта, Алупка шеэрлерине чокь 
туристлер келе. 

2. Исмаил Гаспринскийнинъ абидеси Салгъыр бою 
ерлешкен. 

З. Мен Аювдагъ акъкъында меракълы эфсане билем. 

4. Къардашым Таракъташ коюне битама барды. 


Е) 298-мешгъулиет. Берильген сёзлернен джумлелер 
тизинъиз. Джумлелерни дефтеринъизге язынъыз. 


Чатырдагъ, Коккозь кою, Къарасувбазар шеэри, 
Къача озени. 


< 


Завод, фабрика, меджмуа ве газеталарнынъ 
адлары буюк арифнен языла ве тырначыкълар 
ичине алына: „Авдет” газетасы 


299-мешгъулиет. Джумлелерни язып алынъыз. Буюк ариф- 
нен язылгъан сёзлернинъ астыны сызынъыз. 


1. Меним агъам „Фотон” заводында чалышкъан эди. 

2. Бабам эр вакъыт „Къырым” газетасыны окъуй. 

3. Мен „Йылдыз” меджмуасында айванлар акъкъында 
шиирлер окъудым. 

4. Рефат „Янъы дюнья” газетасына озю япкъан 
ресимни йиберди. 


о Сизинъ къорантанъыз насыл меджмуа ве газета- 
ларгъа язылды? 

300-мешгъулиет. Мектюп зарфы устю язылувына дикъкъат 
этинъиз. 


ИИБ Меметова.Арзы.......... 
....Аметхан Султан сокъагъы ... 
............ ВоТИНДЖИ ЭВ........... 
........ Акъмесджит, шеэри ....... 
Е Къырым. .............. 
ааа Украина. .............. 
97045 
...... Исмаилова Лилягъа. .... 
..... аспринский, сокьагъы .. 
...........185ИиНДдЖИ ЭВА 
РА Багъчасарай шеэри. ... 
р й Къырым: и 
о Украйна ши 
93032 
о Сен не ерде яшайсынъ? 
Озь адресинъни яз. Сёзлерде буюк арифнинъ астыны 
СЫЗ. 


301-мешгъулиет. Аталар сёзлерини окъунъыз. 
Ватансыз адам — йырсыз бульбуль. 


Тувгъан еринъ — алтын бешик. 


Эзберленъиз. Ватан акъкъында даа насыл аталар 
сёзлерини билесинъиз, хатырланъыз. 


302-мешгъулиет. Окъунъыз. Метинге серлева къоюнъыз. 


Асан Чергеев — балалар шаири. О, Къырымнынъ 
Ачикеч коюнде дюньягъа келе. 
Асан Чергеев айванлар акъкъында чокъ шиирлер 

язды. „Хораз”, „Гавукъ”, „Кирпи” шиирлерини балалар 
севелер ве эзберден билелер. 


Буюк арифнен язылгъан сёзлерни язып алынъыз. Не 
а ичюн бу сёзлер буюк арифнен язылгъан? Даа насыл 
сёзлер буюк арифнен языла? 


А 303-мешгъулиет. Метинни окъунъыз. 


Акъбаш 


Бир кунь Керим мектептен 
къайта эди. Авасы сувукъ, къар 
ягъа. Этраф — бем-беяз. Эвине 
якъынлашкъанда, исар тюбюнде 
къара бир шей къыбырдагъаны- 
ны корьди. Якъынджа барып 
бакъса, кучелек экен. 

Кучелек къара, башында исе 
беяз тамгъасы бар эди. О, сувукътан къалтырай эди. 

Керим кучелекни къойнуна алып, эвине ашыкъты. 

Огъланчыкъ кучелекнинъ адыны Акъбаш къойды. 
Кучелекке вакътында аш бере, кезмеге чыкъара. 

Керим ве Акъбаш достлаштылар. 


Догъру джевапны къайд эт. 


1. Керим къайдан къайта эди? 
а) шеэрден; 
б) мектептен. 
2. Керим эвине якъынлашкъанда, исар тюбюнде не 
корьди? 
а) къара бир шей къыбырдагъаныны; 
б) мышыкъны. 
З. Кучелек насыл эди? 
а) беяз; 
б) къара, башында беяз тамгъасы бар эди. 

4. Керим не япты? 
а) кучелекни къойнуна алып, эвине ашыкъты; 
б) кучелекни исар тюбюнде къалдырды. 
5. Огълан кучелекке насыл ад къойды? 
а) Акъбаш; 
б) Къарабаш. 


о Керим, Акъбаш сёзлери къач арифтен ибарет? Бу 
арифлер насыл сеслерни косьтере? 


ө 304-мешгъулиет. Хайырлавны окъунъыз. 
Сайгъылы аначыгъым! 


Сизни догъгъан кунюнъизнен 
джан-юректен хайырлайым! Сизге 
узун омюр, къавий сагълыкъ, бахт 
ве къуванч тилейим! 


Огълунъыз Эмир. 


Ананъызгъа, къартананъызгъа, аптенъизге ярдымджы 
сёзлерни къулланып, хайырлав мектюплери язынъыз. 


Ярдымджы сёзлер: севимли, азиз, 
мераметли, сагълыкъ-селяметлик, шенълик, 
муаббетлик, берекет, сабыр, Ораза байрамы, 
Къурбан байрам. 


Ашагъыда берильген хайырлав шиирини эзберленъиз. 
Джандан севген аначыгъым, 
Хайырлы яшлар олсун! 


Алла сизге сагълыкъ берсин, 
Бахтлы куньлер чокъ олсун! 

29 $. Ким? кимлер? не? нелер? 
суаллерине джевап берген сёзлер 


305-мешгъулиет. Ресимлерге бакъып, суаллерге джевап 
беринъиз. Джевапларны дефтеринъизге язынъыз. 


Инсанларны бильдирген сёзлер ким? кимлер? 
суаллерине джевап бере 
Меселя: Адиле, ана, къуруджылар, талебелер. 

306-мешгъулиет. Шиирни язып алынъыз. Ким? суалине 
джевап берген сёзлернинъ астыны сызынъыз. 


Къорантамыз — буюк дегиль, 
Эпси олып секиз джан: 
Бабам, анам, агъам, аптем, 
Айше, Фатма ве Гульджан. 
Агъам — Асан, аптем — Гульназ, 
Айше, Фатма — эгизлер. 
Къорантада, эпси олып, 
Алты баламыз бизлер. 

Ш. Селим 


Буюк арифнен язылгъан сёзлерде къач сес ве къач 
ариф олгъаныны айтынъыз. 


307-мешгъулиет. Нокъталар ерине ким? суалине джевап 
берген сёзлерни язынъыз. 


Машинаны (ким?) ... айдай. 
Хасталарны (ким?) ... тедавийлей. 
Кяинаткъа (ким?) ... уча. 
Биналарны (ким?) ... къура. 
Балыкъны (ким?) ... тута. 
Дарени (ким?) ... чала. 


Нокъталар ерине языладжакъ сёзлер: эким, 
кяинатчы, балыкъчы, къуруджы, дареджи, айдавджы. 


308-мешгъулиет. Джумлелерни язып алынъыз. Къайд 
этильген сёзлернинъ устюне суалини язынъыз. 


1. Лютфие балалар багъчасында чалыша. 
2. Лейля пианино чала ве йырлай. 

З. Къартанам чорап оре. 
4. Эвимизге мусафир кельди, биз оны яхшы 
къаршылап алдыкъ. 


Биринджи ве экинджи джумлелерде баш азаларыны 
тапып, астыны сызынъыз. 


309-мешгъулиет. Ким? суалине джевап берген сёзлерни 
бир сырагъа, кимлер? суалине джевап берген сёзлерни исе 
экинджи сырагъа язынъыз. 


Нумюне: Ким? Кимлер? 
бала балалар 


Къыз, торун, къызлар, артист, торунлар, артистлер, 
йырджы, оюнджылар, йырджылар, оюнджы. 


Сёзлерни эджаларгъа болип окъунъыз. Эджалар 
насыл созукъ сеслернен кельгенине дикъкъат этинъиз. 


@ 310-мешгъулиет. Джумлелерни язынъыз. Ким? 
суалине джевап берген сёзлернинъ астыны сызынъыз. 


Зеэрли мантарлар инсан ичюн пек хавфлы. 

Гульсум къаранфиль чечеклерини пек севе. 

Багьджы Абдулджелиль агъа бизге бир сепет 
юзюм берди. 

Фазиле къокъласына дюльбер антер тикти. 


Биринджи джумленинъ схемасыны япынъыз. Бу 
джумледе сёзлер насыл арифлернен башлана? Бу 
арифлер насыл сеслерни косьтере? 

311-мешгъулиет. Ресимлердеки айванларнынъ адларыны 
язынъыз. 


1. Буне? — Бу — .... 


4. Бу не? — Бу — .... 


Айванларны ве шейлерни бильдирген сёзлер 
не? нелер? суаллерине джевап бере. 
Меселя: турна, мышыкълар, къалем. 


312-мешгъулиет. Берильген сёзлерни эки сырагъа 
язынъыз. 


Нумюне: Къушлар Айванлар 
турна деве 

Эчки, теке, чагъала, ат, миявкъуш, къартал, аюв, 
къыргъый, зурафе, кукуккъуш, лейлек, маймун, 
къаплан. 


313-мешгъулиет. Ресимлерге бакъынъыз. 


Эмек дерслеринде къулланылгъан иш алетлери: 


о Иш алетлерининъ адларыны дефтеринъизге язынъыз. 
Индже созукъларнынъ астыны сызынъыз. 


314-мешгъулиет. Не? нелер? суаллерине джевап берген 
сёзлерни эки сырагъа язынъыз. 


Нумюне: Не? Нелер? 
дерслик ралелер 


Ралелер, дерслик, къалем, къапу, пенджерелер, 


арсланлар, бор, торгъайлар, ягъмур, балкъуртлар, 
пычкъы, мердивен. 

ГЕ) 315-мешгъулиет. Шиирни окъунъыз. Серлева 
къоюнъыз. 


Чёллер даа ешермеди, 
Ешермеди багъча-багъ, 


Д «09 Юкъусындан котерильди, 


Баш саллады акъбардакъ. 


— Эрте баарь муждесим мен, 
Кокюсинъе ал да такъ, 
Фералансын мени корьген! — 
Деди манъа акъбардакь. 

Р. Халид 


о Метинден акьбардакьнынъ сёзлерини тапып, 
ифадели окъунъыз. Акъбардакъ къайсы мевсимнинъ 
муждеси? Экинджи дёртлюкни дефтеринъизге язып 
алынъыз. 
Л мужде — бахшыш — эдие 
фераланмакь — къуванмакь — севинмек 
къарап турмакъ — бакъып турмакъ 


шифалы — файдалы 


316-мешгъулиет. Тапмаджаны окъунъыз. Не? суалине 
джевап берген сёзлерни дефтеринъизге язып алынъыз. 
Оларнынъ схемасыны япынъыз. 


Гуль, чечеклер северим, 
Олардан бал эмерим. 
Къарап турмай, ишлейим, 
Бирев тийсе, тишлейим. 

Сувукътан къоркъам бираз, 
Бал топлайым баарь-яз. 
Балалар, балым — шифалы, 
Ашамасы — сефалы. 


317-мешгъулиет. Ким? не? суаллерине джевап берген 
сёзлерни эки сырагъа нумюне боюнджа язып алынъыз. 


Нум юне: Ким? Не? 
Айдер къабакъ 


Къабакъ, Айдер, эгев, ашчы, хамси, кесертки, агъа, 
озен, ишчи, къозу, фесильген, рессам, Фазиле, тюкян, 
къаплыбакъа, кельпеден, сюзгюч, языджы. 


318-мешгъулиет. Шиирни ифадели окъунъыз. Нида 
джумлелерини тапынъыз. 


Ягъмур 


Сабадан ягъмур ягъа, 

Не къадар тазе ава! 

„Мен ягъам”, — десе, ягъсын, 
Арыкълар сувгъа толсун. 
Осер ешиль когетлер, 

Чечек ачар тереклер! 
Купелер такъар кираз... 

Мен де осерим бираз. 


Н. Умеров 


Бу шиирде насыл йыл мевсими акъкъында айтыла? 
Не? нелер? суаллерине джевап берген сёзлерни язып 
алынъыз. Схемагъа келишкен сёзни тапынъыз. 

га 

319-мешгъулиет. 


Иш алетлери 


Бостанда чалышмакъ ичюн, бойле алетлер керек: 
чапа, тырнавуч, лескер, фиски, къопкъа. 


о Бу сёзлернен джумлелер тизинъиз. Джумлелерни 
дефтеринъизге язынъыз. 


Е) 320-мешгъулиет. Окъунъыз. 


Базарэртеси, къыш, чаршембе, кузь, джума, базар, 
баарь, салы, яз, джумаакъшамы, джумаэртеси. 


о Бир сырагъа йыл мевсимлерини, экинджи сырагъа 
исе афта куньлерини язып алынъыз. Чаршембе, 
джумаакъшамы сёзлерининъ схемаларыны япынъыз. 

321-мешгъулиет. Берильген сёзлерни солдан сагъгъа, 
сагъдан солгъа окъунъыз. 


Тот, кок, сес, ана, ала, ада, агъа, кепек, керек. 
о Сёзлерни дефтеринъизге язып алынъыз. 


Кок, кепек сёзлеринде о, е арифлери насыл сеслерни 
ифаделей? Анълатынъыз. 

322-мешгъулиет. Тапмаджаны дефтеринъизге язып 
алынъыз. Индже созукъларнынъ астыны сызынъыз. 


Беш арифли бир сёздир, 
Ашалгъан шей адыдыр. 
Онълу-соллу окъулыр, 
Кене айны манадыр. 


323-мешгъулиет. Окъунъыз. 


Бир кунь биз денъизге бардыкъ. Денъиз пек далгъа- 
лы эди. Мен къармакънынъ йипини къолума сардым, 
оны сувгъа аттым. Оны бир шей силькмеге башлады. 
Мен къармакъны сувдан чыкъардым. Къармакъкъа бир 
балычыкъ илишкен эди. 


о Метинге серлева къоюнъыз. Биринджи джумлени 
дефтеринъизге язып алынъыз. Баш ве экинджи дередже 
азаларынынъ астыны сызынъыз. 


324-мешгъулиет. Тапмаджаны язып алынъыз. Ким? суалине 
джевап берген сёзлернинъ астыны сызынъыз. 


Бир къартбаба, эки баба, 
Эки бала ве бир торун. 
Эписи къач адам олур? 


о Ресимге бакъып, тапмаджанынъ джевабыны тапынъыз. 
Тапмаджаны эзберленъиз. 


Е) 325-мешгъулиет. Сёзлерни окъунъыз. Не ичюн бу 
сёзлер эки сырагъа язылгъан? 


зурна — зурнаджы .. = балыкьчы 
чалгъы — чалгъыджы орман — 

Сёзлерни дефтеринъизге язып алынъыз. Нокъталар 


ерине келишкен сёзлерни ЯЗЫНЪЫЗ. 


326-мешгъулиет. Сёзлерни окъунъыз. 


Оюн оюнджы 
аякъкъап аякъкъапчы 
багъча багъчаджы 
геми гемиджи 
чалгъы чалгъыджы 
о Дефтеринъизге язып алынъыз. Сёзлернинъ янына 


суаллерини язынъыз. Ким? суалине джевап берген 
сёзлер нени бильдире? 


327-мешгъулиет. Берильген сёзлерни нумюне боюнджа 
язынъыз. Экинджи сырадаки сёзлер нени бильдире? 


Не? Нелер? Не? Нелер? 
козь — козьлер нар — нарлар 
алет — топ — 
из — чувал — 
адет — туруп — 
тепси — савут — 


328-мешгъулиет. Джумлелерни дефтеринъизге язынъыз. 


1. Мен ресим сызмагъа севем. 

2. Осман дагъда сыгъын корьди. 

З. Тильки уфакъ айванларны авлай. 

4. Джума куню Кебир джамиде адам чокъ ола. 


Муптеда ве хабернинъ астыны сызынъыз. 

329-мешгъулиет. Бош козенеклерге келишкен арифлерни 


ЯЗЫНЪЫЗ. Ким? 
А | [им | А] [иј зе 
Не? 


[та] [ајк| | |ајмјыјр! 


330-мешгъулиет. Тапмаджаны окъунъыз. 


Отларда аш къыдырам, 
Тикенден меним урбам. 
Джыярым мантар, амма 
Мени къолунъа алма. 

Э. Усеин 


Не? суалине джевап берген сёзлерни язып алынъыз. 
Тапмаджанынъ джевабыны тапып, ресимини япынъыз. 


331-мешгъулиет. Берильген сёзлерни эки сырагъа 
нумюне боюнджа язып алынъыз. 


Нумюне: Аз Чокъ 
алма алмалар 


Алма, йылдызлар, балкъурт, чанталар, алмалар, 
балкъуртлар, эким, йылдыз, экимлер, кобелек, чанта, 
кобелеклер. 


Не? нелер? суалине джевап берген сёзлернинъ 


астыны сызынъыз. 
Алма сёзюнинъ эр бир арфине учер сёз язынъыз. 


Нумюне: А Л М А 
аз лугьат мейва армут 

30 $. Не япа? не япалар? 
киби суаллерге джевап берген сёзлер 


332-мешгъулиет. Суаллерге бир сёзнен джевап беринъиз. 


Не япа? Не япалар? 


Иш-арекетни бильдирген сёзлер не япа? 
не япалар? киби суаллерге джевап бере. 
Меселя: йырлай, динълейлер. 

333-мешгъулиет. Джумлелерни язып алынъыз. Къайд 
этильген сёзлерге суаль беринъиз. 


Оджамыз бизге дерслерде ресим япмакънынъ 
сырларыны огрете. 

Биз ресим дерслерини пек бегенемиз. 

Азбарда балаларнынъ шаматасы эшитильди. 

Эльдар достларынен шеэрге бараджакъ. 


334-мешгъулиет. Джедвельдеки суаллерни ве сёзлерни 
окъунъыз. 


Не япа? Не япты? Не япаджакъ? 
яза язды язаджакъ 
окъуй окъуды окъуйджакъ 
келе кельди келеджек 
кете кетти кетеджек 
ювуна ювунды ювунаджакъ 
оре орьди ореджек 


Дефтеринъизге язып алынъыз. 


Эки сёзнен джумлелер уйдурынъыз. 


335-мешгъулиет. Сёзлерни суаллерине коре учь сырагъа 
язып алынъыз. 


Не япа? Не япты? Не япаджакъ? 


Суварды, къаза, бараджакъ, сая, тикти, чалыша, 
эзберледи, раатланаджакъ, секирди, чивильдей, 
раатлана, чапа, ичеджек, тикеджек, басты, басаджакъ. 

ГЕ) 336-мешгъулиет. Тапмаджаларны дефтеринъизге 
язып алынъыз. Къайд этильген сёзлернинъ устюне 
суаллерини къоюнъыз. 


Дагъгъа барса, къутура, 
Эвге кельсе, отура. 


Бир ерде атеш яна, 
Бутюн дюньяны къыздыра. 


Аягъы ёкъ — къача, 
Къанаты ёкъ — уча. 


337-мешгъулиет. Окъунъыз. 
Ресим, сызаджакъ, араба, учты, от, къурута, боялай, 
такъвим, тюшюнди. 


о Иш-арекетни бильдирген сёзлерни тапып, эджаларгъа 
болип язынъыз. Эджалар насыл созукъ сеслернен келе? 
Олар къалын я да индже окъула? Анълатынъыз. 


338-мешгъулиет. Сёзлерни нумюне боюнджа язынъыз. 


Нум юне: Коре — корелер чапа — чапалар 


куле — ... сычрай — ... 
оре — ... асрай — ... 
эшите — ... нагъышлай — ... 
буклей — ... сача — ... 

о Биринджи сырадаки сёзлер насыл созукъларнен 
келе? Олар насыл окъула? 
Куле, нагъышлай сёзлеринен джумлелер уйдурып 
язынъыз. 


339-мешгъулиет. Окъунъыз. Метинге серлева къоюнъыз. 


не? не япа? 

Бизим койден озен кече. Язда онынъ суву эксиле. 
Ичинде гольчиклер асыл ола. Папийлер бу 
гольчиклерде ялдайлар. Олар башларыны сувнынъ 
астына далдыралар. Андан бир шейлер тапып ашай- 
лар. Тойгъан сонъ, озен кенарына чыкъып яталар. 


Дефтеринъизге язып алынъыз. Къайд этильген 
а сёзлернинъ устюне суалини язынъыз. Схемагъа 
келишкен джумлени бельгиленъиз. 


ЕЕЕ ___ 2____ 4 


340-мешгъулиет. Джумлелерни дефтеринъизге язып алы- 
нъыз. Нокъталар ерине келишкен сёзлерни къоюнъыз. 


Оджамыз бизге ёл къаиделерини .... 
Биз мектеп багъчасына ... . 
Коюмизде Дервиза байрамы ... . 
Дагъда къызылчыкъ, фындыкъ ... . 
Теректе къушлар шенъ ... . 


Нокъталар ерине языладжакъ сёзлер: 
бардыкъ, чивильдеше, пишти, анълатты, олды. 


341-мешгъулиет. Нокьталар ерине келишкен сёзлерни 
язынъыз. 


1. Чалгъыджы (не япа?)... . 
2. Ашчы (не япты?)... . 

З. Эким (не япаджакь?).... 
4. Оюнджы (не япа?)... . 

5. Йырджы (не япты?).... 
6. Уста (не япаджакъ?)... . 


Нокъталар ерине языладжакъ сёзлер: 
пиширди, тедавийлейджек, ойнай, тамирлейджек, 


йырлады, чала. 


342-мешгъулиет. Тезайтымны окъунъыз. Тез айтмагъа 


огренинъиз. 
| "| 
ж Теке севе маматеке. 
« 4 ва: 
| 5% Эгер тапса, ашап кете. 
* У 
амуу 


Тезайтымны дефтеринъизге язып алынъыз. Къайд 
этильген сёзлер нени бильдире? Олар насыл суальге 
джевап бере? 


343-мешгъулиет. Суаллерге эсасланып, кунь терти- 
бинъиз акъкъында бири-биринъизнен субетлешинъиз. 


1. Сен саба не вакъыт уянасынъ? 
2. Башта не япасынъ? 

Мектепке не вакъыт кетесинъ? 

Мектепте не япасынъ? 

Мектептен не вакъыт къайтып келесинъ? 
Мектептен кельген сонъ не япасынъ? 


РО 


344-мешгъулиет. Берильген сёзлерден джумлелер 
тизинъиз. 


Кобете, бугунь, пиширеджек, анам; онъа, ярдым, 
этем, мен; хамыр, анам, басты; къыйманы, мен, чектим, 
сонъ, догърадым, согъан; бабам, келеджек, тезден 


иштен; кобете, ашайджакъмыз, эпимиз. 


Джумлелерни дефтеринъизге язынъыз. Иш-арекетни 
бильдирген сёзлернинъ астыны сызынъыз. Олар 
джумледе насыл сёзлернен багъланып келе? Айтынъыз. 


345-мешгъулиет. Окъунъыз. 


КЪЫЗЫЛЧЫКЪ 


Къырымнынъ дагъларында пек чокъ къызылчыкъ 
осе. Эрте баарьде къызылчыкълар сары чечеклернен 
орьтюле. Балкъуртлар бал топламакъ ичюн шу ерге 
ашыкъалар. 

Къызылчыкъ чешит топракъта осе, лякин киречли 
топракъны севе. Пытакъларынынъ юксеклиги дёрт 
метрге бара. 

Къызылчыкъ пек эрте чечек ачса да, емишлери тек 
кузьде пише. 


Къырымнынъ дагъларында не осе? 

Эрте баарьде къызылчыкълар не япа? 
Къызылчыкъ насыл топракъны севе? 
Къызылчыкънынъ емишлери не вакъыт пише? 


за 

Бу метинде къач абзац бар? Экинджи абзацны 
тапып окъунъыз. Бу абзацта не акъкъында айтыла? 
Дефтеринъизге язып алынъыз. 


8; 346-мешгъулиет. Метинни окъунъыз. 


Баарьде кунь сайын эп сыджакъ ола. Осюмликлер 
къыш юкъусындан уяналар. Былтырки япракъларнынъ 
арасындан акъбардакълар, мелевшелер тюртип 
чыкъалар. Олар этрафкъа къокъу сачалар. 


Дефтеринъизге язып алынъыз. Экинджи джумледе 
баш ве экинджи дередже азаларыны къайд этинъиз. 


72 


343-мешгъулиет. Шиирни окъунъыз. 


Кунеш шавлелер сача, 
Багъчалар чечек ача, 
Ешиллене байырлар, 

Янърай берсин шенъ йырлар! 


анла 
Вызылдаша балкъуртлар, С) 


Учушалар шенъ къушлар, 
Къайда бакъсанъ — гузеллик, 
Йырлап-йырлап кезейик! 

С. Усеинов 


Муэллиф шиирде насыл йыл мевсимини тасвирлей? 
Метинден башта предметни бильдирген сёзлерни, 
сонъ исе иш-арекетни бильдирген сёзлерни тапып, 
дефтеринъизге язынъыз. 

348-мешгъулиет. Ресимге бакъынъыз. 

Суаллерге эсасланып, икяе язынъыз. 


о 


Ресимде не тасвирленген? 
Адамлар не ерде топлангъанлар? 
Олар насыл кийинген? 

Софра башында отургъанлар не япа? 
Мейданчыкъта кимлер куреше? 
Адамлар нени сейир этелер? 


349-мешгъулиет. Метинни окъунъыз. 


Хыдырлез 


Майыс айында Къырымда Хыдырлез байрамы 
къайд этиле. 

Эвель-эзельден халкъымыз Хыдырлез байрамыны 
меракълы ве шенъ кечире. Байрамда чалгъыджылар, 
йырджылар ве оюнджылар озь усталыгъыны косьтере- 
лер. Мейданда пельванлар курешелер. 

Хыдырлез куню джемаат софралар доната. Эв 
бикелери байрамгъа къатлама, кобете, чиберек, тава- 
локъум, янтыкъ ве башкъа емеклерни пиширелер. Бай- 
рам дуасындан сонъ адамлар бири-бирини озь софра- 
сына чагъыралар. Адетимиз ойле! 


Ө 1. Хыдырлез байрамы не вакъыт къайд этиле? 
2. Халкъымыз Хыдырлез байрамыны насыл кечире? 
З. Чалгъыджылар, йырджылар ве оюнджылар не 
япалар? 
4. Мейданда кимлер куреше? 
5. Эв бикелери байрамгъа не пиширелер? 
6. Адамлар байрам дуасындан сонъ не япалар? 


о Къайд этильген сёзлерге суаль берип, дефтеринъизге 
язып алынъыз. 
Сиз яшагъан ерде Хыдырлез байрамы насыл кече? 
Икяе этинъиз. 


Е) 350-мешгъулиет. Суаллерге эсасланып, „Баарь 
кельди” мевзусында икяе язынъыз. 


. Баарь мевсими не вакъыт келе? 

. Ава насыл ола? Кунеш не япа? 

. Баарьде насыл чечеклер ача? 

. Тереклер ве осюмликлерге не ола? 
. Къушлар къайдан къайтып келелер? 


ләом№ — 

< 


31 $. Насыл? суалине 
джевап берген сёзлер 


351-мешгъулиет. Тапмаджаларны окъунъыз. Къайд этильген 
сёзлерге суаль беринъиз. 


1. Эр кунь саба кунешке бакъар, 
Къара, сары ильван такъар. 
(Куньайлан) 
2. Таш киби къатты, 
Бал киби татлы. - 


(Топач шекер) С 


3. Тос-томалакъ таш, 
Ичи толу аш. 


(Джевиз) 


352-мешгъулиет. Суаллергеджевапберинъиз. Джевапларны 
дефтеринъизге язынъыз. 


Къавун (насыл?) ..., .... Джилек (насыл?) ..., .... 


Къарпыз (насыл?) ..., ... . 


Ярдымджы сёзлер: къырмызы, ёлакълы, ешиль, 
татлы, узун, тёгерек. 


156 


Предметлернинъ аляметини бильдирген сёзлер 
насыл? суалине джевап бере. 
Меселя: сары, къалын, юваш. 


353-мешгъулиет. Нокъталар ерине келишкен сёзлерни 
язынъыз. 


1. ... ёл, узун — къыскъа 
. антер; 
2. ... штан, къара — беяз 
. кольмек; 
З... АШ, сыджакъ — сувукъ 
. ава; 
4. ... ЮЗЮМ, татлы — аджджы 
. бибер; 
5.... дагъ, юксек — алчакъ 
. ЭВ. 


354-мешгъулиет. Насыл? суалине джевап берген сёзлерни 
тюшюнип язынъыз. 


Нум юне: комюр (насыл?) къара, къатты; 


Нар (насыл?) ..., ...; шекер (насыл?) ..., ...; 
терек (насыл?) ..., ...; чипче (насыл?) ..., ...; 
хыяр (нысыл?) ..., ...; акъкъуш (насыл?) ..., .... 


денъиз (насыл?) ..., ...; 

355-мешгъулиет. Метинни окъунъыз. 


Сеяат 


Бугунь ачыкь ве кунешли кунь. Мемет саба эрте 
уянды. Янъы урбаларыны кийди. Огъланчыкь бабасы- 
нен узакъ койге кетеджек. Койде онынъ къартбаба ве 
къартанасы яшай. 

Саба емегинден сонъ бабасынен Мемет машинагъа 
отурып, ёлгъа чыкътылар. Ёл бою Кефе шеэринде 
токътадылар. Мемет денъиз ялысында сувда ялдагъан 
беяз акъкъушларны сейир этти. Оларгъа ем берди. 

Бираз раатлангъан сонъ, Мемет бабасынен ёлуны 
девам эттилер. 


Мемет не вакъыт уянды? 

Огъланчыкъ бабасынен къайда кетеджек? 

Олар къайсы шеэрде токътадылар? 

Мемет денъиз ялысында насыл къушларны сейир 
этти? 

Олар не япкъан сонъ ёлуны девам эттилер? 


а 


д 


тапып, дефтеринъизге язынъыз. 


Метинден насыл? суалине джевап берген сёзлерни 


356-мешгъулиет. Маналары къарама-къаршы олгъан 
сёзлерни окъунъыз. Бу сёзлерге не? суалине джевап 
берген уйгъун сёзлер тапынъыз. 


агъыр — енгиль къалын — индже 
къатты — йымшакъ ири — уфакъ 


Дефтеринъизге нумюне боюнджа язынъыз. 
Нум юне: Агъыр (не?) иш — енгиль (не?) вазифе. 

№: 


357-мешгъулиет. Джумлелерни дефтеринъизге язып 
алынъыз. 


Кокте тёгерек ай кезмекте. 

Язда сыджакъ ель эсе. 

Анам битама юнь шал алды. 

Азбарымызда сары ве къырмызы чечеклер ачты. 


о Не? суалине джевап берген сёзлернинъ астыны бир 
сызыкънен, насыл? суалине джевап берген сёзлернинъ 


астыны исе далгъалы сызыкънен сызынъыз. 
Учюнджи джумленинъ схемасыны япынъыз. 


358-мешгъулиет. Метинни окъунъыз. 


Концерт 


Тюневин мектебимизде концерт олды. Концертке 
ана-бабалар, мусафирлер давет этильди. 

Талебелер „Хош кельдинъиз!”, „Мерабанъыз, 
достлар!” шиарларыны язып, диваргъа астылар. 
Сананынъ бир кошеси миндерлер ве къонанен 
донатылды. Къонанынъ устюне миллий емеклер ве 
дюльбер гуллер къоюлды. Биз халкъ йырларыны ве 
оюнларыны авесликнен иджра эттик. 

Концертке кельген мусафирлер де бизнен берабер 
ойнады ве шенълендилер. 


Метинде насыл незакетли ибарелер бар? Оларны 
дефтеринъизге язынъыз. 
Ашагъыда берильген сёзлерде созукълар насыл 
сеслерни ифаделегенини язып косьтеринъиз. 


[и] [и] 
Миллий, емеклер, дюльбер, гуллер. 

Сары, къызыл ве беяз 

Гуллер ичинде чапам. 

Сары, къызыл ве беяз 

Дюльбер кобелек тапам. 

Анам, чапып пешимден: 

— Токъта, гульге энсин, — дей. 

Токътасам, тутып элимден: 

— Кобелегим сенсинъ, — дей. 
Ш. Селим 


359-мешгъулиет. Шиирни окъунъыз. б 


Къайд этильген сёзлер насыл суаллерге джевап 
бере? 
Нокъталар ерине шиирден келишкен сёзлерни тапып, 
эджаларгъа болип язынъыз. 


1. Гуллер (насыл?) ..., ..., .... 
2. Кобелек (насыл?) ..., ..., .... 


360-мешгъулиет. Аталар сёзлерини дефтеринъизге язы- 
нъыз. Насыл? суалине джевап берген сёзлерни далгъалы 


сызыкънен къайд этинъиз. 


Энъ яхшы дост китаптыр, 
Энъ яхшы зенгинлик бильгидир. 


Татлы сёз балдан татлы. 


Бу аталар сёзлери не акъкъында? Маналарыны 
анълатынъыз. 
Аталар сёзлерини эзберленъиз. 


къызыл — къырмызы 
зенгинлик — байлыкъ 
энмек — тюшюнмек 


өе 

ГЕ) 361-мешгъулиет. Шиирни окъунъыз. 
Яз йыры 


Ах, не гузель! Къызды джошып, 
Яз кельген сонъ авалар. 

Кийди ешиль урбасыны 
Багъ-багъча эм тарлалар. 


Ах, не гузель! Гузель язда 
Багъчаларда кезинмек. 
Сыгъырчыкълар, чочамийлер 
Шенъ йырыны динълемек. 

И. Бахшыш 


оо Биринджи дёртлюкни дефтеринъизге язып алынъыз. 
Не? не япты? суаллерине джевап берген сёзлернинъ 
астыны сызынъыз. 

362-мешгъулиет. Окъунъыз. Берильген сёзлернинъ умумий 


къысымларыны тапынъыз. Оларны бойле /`^ ишаретнен 
бельгиленъиз. 


32 $. Сёзнинъ тамыры. 
Тамырдаш сёзлер 


а и“ м 
Нумюне: дост — достлукъ — достлашмакь 


кой — койлю — койдеш 

туз — тузлу — тузлукь 

иш — ишчи — ишкир 

СЮТ — сютлюк — СЮТЛЮ 

шекер — шекерлик — шекерли 


Бу сёзлер манаджа бири-бирине якъынмы? 

Манаджа якъын бир сой сёзлернинъ умумий 
къысмы ола: 


Ы Е ЕР: етих 

къум — къумлукь — къумлу. 

Сёзлернинъ умумий къысмына тамыр дейлер. 
Тамыры бир олгъан сёзлерге тамырдаш сёзлер 
дейлер. Тамыр бойле «~ ишаретнен бельгилене. 


363-мешгъулиет. Окъунъыз. Тамырдаш сёзлерни нумюне 
боюнджа язып алынъыз. 


Е ГЬ" 
Нумюне: шеэр — шеэрли 


Шеэр, яз, къаймакъ, шеэрли, йырджы, язлыкъ, йыр, 
къаймакълы, ашчы, багъджы йырламакъ, аш, багъ. 


364-мешгъулиет. Метинни окъунъыз. 


Адамларгъа яшамакъ ичюн ава ве сув керек. Осюм- 
ликлер сувсузлыкътан къурур, сарарыр. Адамлар ве 
айванлар сувсуз яшап оламаз. 

Микробларнынъ чокъусы сувларда яшай, онынъ 
ичюн озен ве къую сувларыны къайнатып ичмек керек. 
Сув къайнагъанда, микроблар оле. 


Сув олмаса, не олур? Не ичюн озен ве къую сувларыны 
къайнатып ичмек керек? 
Метинден сув сёзюне тамырдаш сёзлерни тапып, 
дефтеринъизге язынъыз ве тамырыны бельгиленъиз. 


365-мешгъулиет. Сув акъкъында тапмаджаны дефтери- 
нъизге язынъыз. 


Иши чокъ — джаны ёкъ. 


Иш, джан сёзлерине тамырдаш сёзлерни тапып 
язынъыз. Умумий къысымларыны бельгиленъиз. 


162 


ГЕ) 366-мешгъулиет. Ашагъыдаки сёзлерге насыл? 
суалине джевап берген тамырдаш сёзлерни язынъыз. 


Э ИИ р" 
Нумюне: кунеш — кунешли (насыл?) 


Булут — 
ягъмур — 
эт — 

ягъ — 
бакъла — 


Эки сёзнен джумлелер уйдурынъыз. 

367-мешгъулиет. Масал парчасыны роллерге болип, 
ифадели окъунъыз. 


Чегертки тавукъкъа бара: 

— Джаным тавукъ, козюм тавукъ, 
бир чипчечик бер. у 
— Чипче санъа неге керек? | 

— Чипчени къаргъагъа бере- 
джегим, къаргъа фындыкъ хырсыз- 
ламайджакъ, шунынъ ичюн терек 
манъа бир фындыкъ береджек, фындыкъны мен 
домузгъа береджегим, домуз манъа бир къыл 
береджек, о къылнен богъулаяткъан къырмыскъаны 
къуртараджагъым. 

— Мен ачым, — дей тавукъ, — манъа ем кетир де, 
чипче алырсынъ. 


Къайд этильген сёзлерни дефтеринъизге язып 
алынъыз, тамырны къайд этинъиз. 

368-мешгъулиет. Берильген сёзлерге тамырдаш сёзлерни 
тапып, нумюне боюнджа язынъыз. 


Нум юне: ёлакъ — ёлакълы 


Далгъа, байыр, къурт, акъыл, бакъла, зынджыр, ачув, 
дагъ, къартоп. 


Эки сёзнен джумлелер уйдурынъыз. Бу джумлелерде 
баш азаларыны къайд этинъиз. 


369-мешгъулиет. Шиирни бир къач кере окъунъыз. 
Акълынъызда тутып, дефтеринъизге язынъыз. 


Бу — меним китапханем, 
Китапларны пек севем. 
Къолумдан китап тюшмез, 
Китапсыз бир кунь кечмез. 
С. Усеинов 


Къайд этильген сёзлернинъ умумий къысмыны 
бельгиленъиз. 


370-мешгъулиет. Окъунъыз. 


Коюмизнинъ четинде балабан багъча бар. Багъчада 
чешит тюрлю мейва тереклери осе: алма, шефтали, 
кираз, эрик, армут. 

Бугунь биз алма джыйдыкъ. Алмалар кунеш 
шавлелери тюбюнде йылтырай. Олар чешит ренкте- 
лер: сары, ал, беяз, ешиль. Алмаларны бирер-бирер 
узип, къутуларгъа ерлештирдик. 


Бу метинде не акъкъында айтыла? 
Къайд этильген сёзлер насыл суаллерге джевап бере? 
Олар нени бильдире? 
Кой, кунеш сёзлерине тамырдаш сёзлер тюшюнип 
тапынъыз. Оларны дефтеринъизге язынъыз. 
Бу схемагъа къайсы джумле келише? 


ПЕ __ 

Е) 371-мешгъулиет. Окъунъыз. 
Окъувны севген — окъур, сонъундан гульдай 
къокъур. 
Окъувсыз бильги ёкъ, бильгисиз кунюнъ ёкъ. 
Аталар сёзлерининъ манасыны анълатынъыз. 


Дефтеринъизге язынъыз. Къайд этильген сёзлерде 
тамырны къайд этинъиз. 


>; 


372-мешгъулиет. Тапмаджаны окъунъыз. 


Къол тийдирмей, балтасыз 
Гузель эвчик къурулгъан. - 
Устю ачыкъ, амма озю 
Куньдогъушкъа бурулгъан. 

(Къуш ювасы) 


Тапмаджанынъ джевабынынъ ресимини япынъыз. 


373-мешгъулиет. Метинни ифадели окъунъыз. Муэллиф 
кимлерге мураджаат эте? 

Азбаргъа чыкъып, этрафынъызгъа бир назар 
ташланъыз. 

Бучёллер, будагълар, буденъиз ве озенлер, багълар, 
багъчалар — эписи сизинъки! 

Ай, йылдызлар, кунеш — сизинъки! 

Ватан — сизинъки! Къырым — сизинъки! 

Энъ гузель, энъ дюльбер чечеклери, гуллери исе — 


сизлерсинъиз, балалар. Ю. Къандым 


Нида джумлелерини дефтеринъизге язып алынъыз. 
Оларда насыл дуйгъулар ифаделенген? Айтынъыз. 


5% назар ташламакъ — бакъмакъ 
юрт — ватан — дияр — иль 

374-мешгъулиет. Ресимге бакъып, икяе тизинъиз. Икяени 
дефтеринъизге язынъыз. Ресимге серлева къоюнъыз. 


375-мешгъулиет. Шиирни окъунъыз. Дефтеринъизге 
язынъыз. Бир эджалы сёзлернинъ астыны сызынъыз. 


Яз куньлери насыл яхшы, 
Ойнай-ойнай безмейсинь, 
Учь ай татиль бир кунь киби, 
Кечкенини сезмейсинъ. 

А. Велиев 

ОКЪУВ ИЧЮН МЕТИНЛЕР 


Аджайип голь 


Къарабий яйланынъ этеклеринде дюльбер бир 
койчик ерлешкен. Онынъ ады — Суин-Аджы. Бу койчик 
ем-ешиль багъчалар ичинде комюльген. Онынъ этраф - 
лары къарлы-байырлыдыр. 

Койнинъ кенарында яш багъчанынъ артында исе, 
аджайип голь бар. Гольнинъ этрафында кестане, 
сельби, къавакъ, джевиз тереклери гурьлеп осьмекте. 
Бу ерлерде дервиза, куреш, чешит эгленджелер отьке- 
риле. Яз-къыш гольге акъып тургъан озенчик гольнинъ 
сувуны эксильтмей. Сыджакъ яз айларында балалар 
гольге ашыкъалар. Гольнинъ темиз ве шеффаф сувла- 
рында ялдамакъ олар ичюн бахт, къуванч ве сефадыр. 

Суин-Аджыгъа кельген мусафирлер бу гольни 
мытлакъа зиярет этелер. Бу ернинъ серин авасынен 
тоя-тоя нефес алалар ве рухланып къайталар. 

И. Эмировдан 


1. Къарабий яйланынъ этеклеринде насыл бир 
койчик ерлешкен? Онынъ ады не? 

Койнинъ кенарында не бар? 

Гольнинъ этрафында нелер осе? 

Сыджакъ яз айларында балалар къайда ашы- 

къалар? 

5. Суин-Аджыгъа кельген мусафирлер нени зиярет 
этелер? 


ЭЧӘ 


А шеффаф — тыныкь 


зиярет этмек — бармакь 
серин — салкъын 

Кумес къушлары 


Азбарымызда балабан аран бар. Аран ичиндеки 
кумеслерде тавукълар, хоразлар, кокюшлер, папийлер 
ве гогерджинлер яшайлар. 

Къартбабам балалыгъындан къушларнен меракъ- 
лана ве оларны севе экен. О, къушларны эр вакъыт 
бала киби бакъа, ашата. Кумес къушлары бизге 
йымырта къозлайлар, чипче чыкъаралар. Хоразлар 
исе саба эрте бизни саат ерине уянталар. 

Ишкир къартбабам эр йыл тавукъларнынъ ве 
кокюшлернинъ тюбюне йымырта къоя. Олар чипче 
чыкъаралар. 

Бизим кокюш пек сабырлы ве кучьлю къуштыр. О 
бизим арандаки бутюн къушларгъа баш олып юре. 


Кумеслерде насыл къушлар яшай? 
Къартбаба къушларны насыл бакъа? 
Кумес къушлары не япалар? 

Кокюш насыл бир къуштыр? 


= 


® кокюш — мысыр — корель 


Мышыкь ве копек 


(украин халкъ масалы) 


Куньлерден бир кунь мышыкъ копекни расткетирген. 
Копек бутюн кунь саибинен берабер чобанлыкъ япкъан, 
акъшам исе къурсагъыны яхшы этип тойдургъан ве 
юкъугъа далгъан. Мышыкь копектен сорай: 

— Айтчы манъа, копек, къурсагъынъ тойса да, яхшы 
юкъласанъ да, яшайышынъ пек ярамай, къаарь- 
къасеветке толу. Не ичюн бойле ола, я? Меним исе 

къасеветим ёкъ, сыджакъ эвде ятам, лякин раат юкълап 
оламайым, ашнынъ лезетини анълап оламайым. 

Копек бираз сускъан сонъ: 

— Башта чалыш, сонъ аша, башта бутюн ишни битир 
де, сонъ юкъла, — дей. 


1. Мышыкъ копектен не сорай? 


2. Копек насыл джевап бере? 
З. Не ичюн мышыкъ раат юкълап оламай? 


Масалны роллерге болип окъунъыз. 
Аталар сёзлерини окъунъыз. Къайсы бири масалнынъ 
эсас фикрине якъын? 


П Иши ёкънынъ ашы ёкъ. 


Иш олгъан ерде аш олур. 


Тильки ве къыскъач 
(рус халкъ масалы) 


Тилькинен къыскъач лаф этелер. Тильки къыс- 
къачкъа: 

— Кель, экимиз чапышайыкъ, ким а-а-анавы ерге 
биринджи олып барыр, — дей. 

Къыскъач: 

— Чапышсакъ, чапышайыкъ, тильки! — деп, разы ола. 

Чапышмагъа башлайлар. Тильки еринден сыпты- 
рылгъанынен къыскъач онынъ къуйругъына япышып 
ала. Тильки бельгиленген ерге чапып келе. Къыскъач 
кельмейми экен деп, артына чевирильгенде, къыскъач 
онынъ къуйругъуны йибере де: 

— Мен сени беклей-беклей бездим, — дей. 

1. Тильки къыскъачкъа не айта? 
2. Къыскъач не япа? 
Къыскъачнынъ арекетлерине насыл къыймет 
кесесинъиз? Анълатынъыз. 


Сыгъырчыкъ 


Баарь. Сабан айы. Багъчада емиш тереклеринде 
къуш ювалары асувлы тура. Бу — сыгъырчыкълар 
ювасы. Олар даа кельмедилер. Бираздан авасы 
сыджакъ олгъаны киби, олар учып келирлер. 

Сыгъырчыкълар тарлаларда чапып-чапкъалап, чешит- 
тюрлю боджеклерни тапалар ве оларны чабик-чабик 
ашайлар. Лякин кимерде инсангъа зарар да кетирелер. 
Лезетли кираз ве джилеклерни де ашамагъа пек 
севелер. 

Сыгъырчыкънынъ дигер къушларнынъ сеслерини 
усталыкънентакълит этмеге истидадыбар. О, насылдыр 
бир сес эшитсе, оны текрарламагъа арекет эте. 


Н. Керичли 


. Сыгъырчыкълар не вакъыт учып келелер? 

. Сыгъырчыкълар не ашайлар? 

. Олар инсангъа насыл зарар кетире? 

. Сыгъырчыкъларнынъ насыл истидады бар? 


юм — 


Ёл къаиделери 


Дюньяда энъ биринджи машиналар пейда олгъан 
сонъ, ёл къаиделери де пейда олды. Бундан сонъра ёл 
ишаретлери ве учьфенерлер пейда олды. 

Ёл ишаретлери айдавджыгъа ве ёлджугъа насыл ве 
къайда кетмекни косьтерелер. Учьфенерлер исе ёлны 
не вакъыт кечмек мумкюн олгъаныны косьтерелер. 

Эгер учьфенернинъ къызыл ышыгъы янса, демек 


ёлджу озь еринде турмакъ керек. Сары ышыгъы 
янгъанда, ёлджу беклеп тура. Ёлны ешиль ышыкъ янгъан 
сонъ кечмек керек. 

Балалар! Мектепке кеткенде я да мектептен 
къайтаяткъанда ёлларда гъает мукъайт олунъыз. Ёлны 
кечмезден эвель башта сол, сонъра сагъ тарафкъа 
бакъмагъа унутманъыз. 


Ёл къаиделери не вакъыт пейда олды? 

Ёл ишаретлери айдавджыгъа нени косьтерелер? 
Ёлны не вакъыт кечмек мумкюн? 
Ёлны кечмезден эвель не япмакъ керек? 


Весе ПӘ 


Дост ве достлукъ 


Дюньяда эр бир инсаннынъ досту бар. Амма 
асылында дост сёзюнинъ манасы недир? Акъикъий 
дост насыл олмалы? 

Дост — бу бизим энъ якъын инсанымыз. Чюнки тек 
досткъа биз озь сырларымызны айтып оламыз. О, 
агъыр вакъытта бизге ярдым этер. 

Акъикъий дост мерхаметли ве адалетли олур. О 
мытлакъа керекли тевсиелер берип, ярдым къолуны 
узатыр. Эгер достлар бир шейнен меракъланса, бир 
шейни севсе, бу достлукъ мытлакъа акъикъий олур. 

Эвель заманлардан берли досту олмагъан инсан 
акъкъында бойле аталар сёзю бар: „Достсуз адам — 
къанатсыз къуш”. 


1. Дост бу кимдир? 
2. Акъикъий дост насыл олур? 
З. Акъикъий достлукъ дегени недир? 
4. Досту олмагъан инсан акъкъында насыл аталар 
сёзю бар? Хатырланъыз. 
Дост ве достлукъ акъкъында бир къач аталар сёзле- 
рини айтынъыз. 


171 


Мукъаддес китап 


Мусульманларнынъ мукъаддес китабы — Къуран. 
Къуран бизни догъру яшамагъа огрете. Къуран бизге 
озюмизни эвде насыл алып бармамызны анълата. 
Ана-бабамызгъа, агъа-къардашларымызгъа, сой- 
сопларымызгъа, достларымызгъа, къомшу ве таныш 
олмагъан инсанларгъа нисбетен насыл мунасебетте 
олмакъ кереклигимизни огрете. 

Къуран бизни мерхаметли олмагъа огрете. 
Мусульманлар Къурангъа инаналар. Олар оны эр кунь 
окъуйлар ве озь аятында онъа риает этип яшайлар. 

Базы мусульманлар Къуранны эзберден билелер. 
Къураннынъ ич бир сёзю денъиштирильмеди. О, Аллах 
ёллагъан сонъки китаптыр. 


1. Мусульманларнынъ мукъаддес китабы недир? 
2. Къуран нени огрете? 


Л) мукъаддес — азиз — мубарек 
сой-соплар — сой-акърабалар — тувгъанлар 


Къайтарма 


Къырымтатарларнынъ энъ мешур оюны — къайтарма. 
Къайтарма — бу енгиль, шенъ ве джанлы оюндыр. 
Къырымтатарлар озь яшайышыны къайтармасыз таса- 
вур этип оламайлар. 

Къайтарманы бир, эки я да бир къач адам 
ойнайлар. Бу оюнны къадынлар ве эркеклер айры- 
айры ве бирликте иджра этелер. Эркеклер къайтарма 
ойнагъанда къолларыны кенъ джаялар, дерсинъ къар- 
тал уча. Къадынлар исе назик-назик арекетлеринен 
сувда ялдагъан акъкъушны анъдыралар. 

1. Къайтарма бу недир? 

2. Къайтарманы къач адам ойнай? 

З. Эркеклер къайтарманы насыл ойнай? 

4. Къадынларнынъ арекетлери нени анъдыра? 
Л, мешур — намлы — белли 


Дюльбер манзара 


Яз мевсими. Сыджакъ ве кунешли куньлернинъ 
биринде Къадыр къартбаба торунлары Алим, Назим 
ве Кязимнен берабер къой ве къозу сюрюсини яйлагъа 
айдадылар. 

Яйладаки отлар гурь оськен. Къойлар шу ердеки 
ёлларны яхшы билелер. Шу себептен огге чапып, дагъ 
четине якъынлаштылар. Дагъ четиндеки ёлчыкъ эп 
тарлашты. Чюнки эки тарафтан да гурь тереклер осе. 
Къойлар ве къозучыкълар ёлачыкътан бирер-бирер 
чапып кечтилер ве буюк алангъа чыкътылар. Балалар 
оларнынъ артларындан чапып кеттилер. Оларнынъ 
козю огюнде дюльбер манзара ачылды. 

Агъа-къардаш сукъланып сейир эттилер. Алан бем- 
беяз, санки дерсинъ, язнынъ ильк куньлеринде къар 
ягъгъан. Бу пападие тарласы эди. 

Л. Хырхара 


1. Къадыр къартбаба торунларынен берабер не 
яптылар? 

2. Яйлада къойлар озюни насыл алып бардылар? 
Метиннинъ экинджи парчасыны гъайрыдан окъуп, икяе 
этинъиз. 

З. Къойлар ве къозучыкълар яйладан кечип, къайда 
чыкътылар? 

4. Балалар не яптылар? 

5. Алан насыл эди? 

Азиз балалар! 


Китап — бизим энъ якъын достумыз. О, бизге бильги 
бере, догъру ёлны косьтере. Китапны севинъиз ве 
окъунъыз! 

Бу дерслик сизге ана тилимизни огренмеге ярдым 
этер. Дерсликни азырламакъ ичюн чокъ чалышмакъ 
керек. Бу ишни алимлер, языджылар, оджалар, 
рессамлар, неширджилер япалар. 

Китапны темиз тутунъыз, саифелерини йыртманъыз. 

Унутманъыз! Сизден сонъ бу китапнен башкъа 
балалар да файдаланаджакъ! 

